cyanic-selkie/wikianc huggingface dataset:
ߗ߭ߎߊ߲ߣ ߔߎߗ߭ߐߟ ߜ߭ߊߙߑߛߌߦߊ߫
ߞߊ߲߬ߛߓߍߟߌ
ߊ߬ ߡߊߟߐ߲ߣߍ߲߫ ߕߘߍ߬ ߦߋ߫ ߓߙߌߕߊ߲ߓߞߊ ߟߎ߬ ߓߟߏ߫ «ߜ߭ߊߙߑߓߏ߫» ߕߐ߮ ߡߊ߬߸ ߊ߬ ߣߴߊߟߏߡߊ߲ ߠߎ߬ ߓߟߏ߫ «ߊߟߊߙߌߞ ߊߙߊߓߍߟ» ߕߐ߮ ߡߊ߬. ߊ߬ ߞߊ߬ ߟߐ߬ߘߎ߮ ߞߟߊ߬ߥߟߎ ߟߋ߬ ߢߊ߬ ߢߌ߲߬ߢߐ߲߮ ߠߎ߬ ߟߊ߫ ߞߟߊ߬ߟߐ߲߬ߠߌ߲ ߛߌ߬ߣߊ ߡߊ߬ ߟߊ߬ߟߌ߰ߟߊ ߕߎ߬ߡߊ ߟߊ߫ ߣߐߙߑߡߊ߲ߘߌ߫. ߥߊ߬ߞߊߟߌ ߘߐ߬ߓߛߏ߬ߟߌ ߕߎ߬ߡߊ ߟߊ߫߸ ߊ߬ ߟߊ߫ ߗߋߦߊߟߌ ߡ.ߌ߅ (MI5) ߟߎ߫ ߕߙߐߝߍ߬߸ ߊ߬ ߛߋ߫ ߘߊ߫ ߊߓߑߥߍߙ (abwehr) ߟߎ߫ ߤߊߞߟߌ ߘߐߞߍ߫ ߟߊ߫ ߞߊ߬ ߓߍ߲߬ ߣߐߙߑߡߊ߲ߘߌ߫ ߟߊ߬ߖߌ߰ߟߌ ߡߊ߬߸ ߞߵߊ߬ ߦߌ߬ߘߊ߬ ߣߊߖ߭ߌ ߟߎ߬ ߟߊ߫ ߞߴߏ߬ ߞߍߕߐ߫ ߦߋ߫ ߕߟߋ߬ ߁߅ ߞߐߝߍ߬ ߔߊߌ ߞߊ߬ߟߍ. ߊ߬ ߛߊ߲ߝߍߡߐ߮ ߕߘߍ߬ ߦߋ߫ ߛߙߌߟ ߓߍߙߕߑߙߊ߲ߡ ߟߋ߬ ߘߌ߫ «ߡߌ߬ߛߑߕߊ߬ ߜ߭ߙߋߦ». ߂߀߁߆ ߕߎߟߊߝߌ߲ ߠߊ߫߸ ߘߐ߬ߛߙߋ ߡߍ߲ ߛߙߊߛߌ߰ ߘߊ߫ ߓߙߌߕߊ߲ߓߊ߫ ߜߎ߲߬ߘߎ߬ߘߐ߬ ߗߋߘߊ ߓߟߏ߫߸ ߏ߬ ߞߵߊ߬ ߝߊߙߊ߲ߛߊ߫ ߞߏ߫ ߜ߭ߊߙߑߓߏ߫ ߝߘߎߡߊ߫ ߊߙߊߛߍߟߌ߫ ߜ߭ߐ߲ߖ߭ߊߟߍߖ߭ ߡߍ߲ ߡߊ߫ ߛߋ߫ ߞߵߊ߬ߟߎ߫ ߟߊ߫ ߢߣߊߡߦߊ ߘߊߘߐߓߍ߲߬ ߊ߲߬ߜ߭ߌ߬ߟߋ߬ߘߎ߯߸ ߏ߬ ߡߊߓߊ߰ߓߊ߰ ߘߊ߫ ߞߴߊ߬ ߞߊߣߊ߬ ߝߊߙߊ߲ߛߊߟߌ ߞߍ߫ ߊ߬ ߣߴߊ߬ ߞߍߣߍ߲߫ ߦߴߊ߬ߟߎ߫ ߓߍ߲߬ ߘߊ߫ ߟߴߊ߬ ߟߊ߫ ߁߉߄߃ ߗߋߦߊߟߌ ߡߊ߬߸ ߊ߬ ߟߊ߫ ߟߐ߬ߘߎ߯ ߞߟߊ߬ߥߟߎ ߓߍ߯ ߣߴߊ߬ ߕߊ߫ ߊ߬ ߟߊ߫ ߜ߭ߊߙߑߓߏ߫ ߓߊ߯ߙߊ ߘߊߡߌ߬ߣߊ߬ ߕߎߡߊ ߟߊ߫߸ ߊ߬ ߛߋ߫ ߘߴߊߟߏߡߊ߲ ߠߎ߬ ߟߊ߫ ߟߴߊ߬ ߟߊ߫ ߞߴߊ߬ ߦߋ߫ ߖߊߘߏߦߊ ߟߋ߬ ߟߴߊ߬ߟߎ߬ ߢߍ߫ ߌ߲ߜ߭ߑߟߊ߲ߘ. ߊ߬ߟߎ߫ ߕߘߍ߬ ߦߴߊ߬ߟߎ߫ ߢߐ߲߯ߓߍ߲߬ ߠߊ߫ ߔߐߙߑߕߐߜ߭ߊߟߌ߫ ߞߊ߬ ߞߌ߬ߓߊ߬ߙߏ߬ߦߊ ߞߟߊ߬ߒߕߊ߲ ߟߎ߬ ߘߴߊ߬ߟߎ߫ ߡߊ߬. ߊ߬ ߥߣߊ߬ߙߌ߬ߣߍ߲ ߡߊ߫ ߓߐ߫ ߊߟߏߡߊ߲ (ߖߊߡߍ߲ߛ) ߠߎ߬ ߟߊ߫ ߜߎ߲߬ߘߎ߬ߘߐ߬ ߗߋߘߊ ߟߎ߬ ߓߟߏ߫ ߡߎ߰ߡߍ߫߸ ߊ߬ ߡߊߢߍ߯ߙߍ߫ ߘߴߊ߬ߟߎ߬ ߓߟߏ߫ ߣߍ߰ߝߌ߲߬ ߓߊߙߊ߲ߕߏ߲ ߠߊ߫ ߁߉߄߄ ߞߊ߬ߙߌ߬ߝߐ ߟߊ߫. ߞߍ߬ߟߍ ߞߐ ߘߐ߫߸ ߊ߬ ߥߊ߫ ߘߴߊ߲ߜ߭ߏߟߊ߫ ߞߵߊ߬ ߝߊ߰ߞߏ ߟߊߥߊ߲߬ߞߊ߫ ߦߋ߲߬ ߞߴߊ߬ ߓߘߊ߫ ߛߊ߬ ߘߋ߲ߓߊߟߋ߲ ߓߟߏ߫߸ ߞߊ߬ ߣߊ߬ ߕߏ߫ ߥߊ߫ ߟߊ߫ ߝ߭ߣߋߖ߭ߎߥߋߟߊ߫߸ ߟߊߜ߭ߎߣߌߟߊ߫ (ߖ߭ߎߟߌߦߊ߫ ߞߊ߬ߝߏ ߞߣߐ߫)߸ ߊ߬ ߞߊ߬ ߟߍ߯ߙߘߊ ߘߏ߫ ߟߊߞߊ߬ ߦߋ߲߬: ߟߊ߬ ߞߛߊ߫ ߘߍߟ ߙߋߜ߭ߊߟߏ߫ [ߊ߬ ߛߎ߲ ߘߐߥߛߊ߬ߣߍ߲߬ ߕߍ߫], ߊ߬ ߛߊ߬ ߘߊ߫ ߦߋ߲߬ ߠߋ ߞߵߊ߬ ߓߙߌ߬ ߞߙߏߣߌ߫ (ߊߙߊߜ߭ߎߊ߫ ߞߊ߬ߝߏ ߘߐ߫).
ߡߊ߬ߓߏ߲߬ߧߊ߬ߟߌ
ߞߊ߬ ߔߎߗ߭ߐߟ ߕߏ߫ ߊߙߊߓߍߟ ߕߐ߮ ߞߘߐ߫߸ ߊ߬ ߞߊ߬ ߣߍ߰ߝߌ߲ ߓߊ߬ߙߊ߲߬ߕߏ߲ ߛߊ߯ߘߊ߫ ߝߌߟߊߣߊ߲ ߛߐ߬ߘߐ߲߫ ߁߉߄߄ ߥߊ߬ߛߌ߬ߥߙߊ ߂߉߸ ߞߴߊߟߏߡߊ߲ ߠߎ߬ ߗߋߢߊ߬ ߞߍ߬ߟߍ ߛߋߞߏߦߊ ߘߐ߫. ߊ߬ ߞߊ߬ ߓߙߌߕߊ߲ߓߊ߫ ߡߊ߲߬ߛߊ߬ߟߊ ߖߡߊ߬ߙߌ ߞߎ߲߬ߧߊ߬ߘߐ ߛߐ߬ߘߐ߲߫ ߜ߭ߊߙߑߓߏ߫ ߕߐ߮ ߘߐ߫ ߞߊ߬ ߝߘߊ߫ ߡߊ߲߬ߛߊ߫ ߗ߭ߋߐߙߗ߭ ߆߲ ߠߊ߫ ߁߉߄߄ ߣߍߣߍߓߊ ߂߅ ߡߊ߬. ߖߌ߬ߦߊ߬ߞߊ߲ ߣߌ߫ ߖߌ߬ߦߊ߬ߖߟߎ ߟߎ߬ (ߊߛߔ) ߜ߭ߊߙߑߓߏ߫: ߍ߬ߟ ߍߛߑߔߌߦߊ߫: ߍ߬ߟ ߤߐ߲ߓߙ ߞߋ߫ ߛߊߟߑߝ߭ߏ߫ ߍ߬ߟ ߡߐ߲ߘߏ߬߸ ߊߛߑߡߐ߲߫ ߙߏߛ߭߸ ߌߞߌߙߎ ߝߌߟߡ߸ ߞߟߐߛ ߔߑߙߏߘߎߞߑߛ߭ߐ߲߬߸ ߛߊ߲ߕߎߙߌߦߊ ߝߌߟߡ߸ ߍߛߑߔߊߢ ߂߀߀߉. (ߊ߲߬ߜ߭) ߛߋߞߙߋߕ ߘ-ߘߋߦ - ߎ.ߍߛ ߕߟߋߝ߭ߌߛ߭ߐ߲ ߊ߬ ߞߏߝߐ߫ ߘߊ߫ ߝߊ߬ߙߊ߲߬ߛߌ ߖߌ߬ߦߊ߬ߞߊ߲߬ߦߊ߬ߟߊ ߛߊ߲ߡ ߛߑߔߋߛߌߦߊߟ ߓߟߏ߫. ߦߌߟߡߊ:ߗ߭ߎߊ߲ߣ ߔߎߗ߭ߐߟ ߜ߭ߊߙߑߛߌߦߊ߫ ߦߌߟߡߊ:ߜ߭ߊߙߑߓߏ߫ ߦߌߟߡߊ:ߊߙߊߓߍߟ ߦߌߟߡߊ:ߖߊ߯ߓߊ߫ ߞߟߍ߫ ߝߌߟߊߣߊ߲ ߦߌߟߡߊ:ߖߊߘߏ
ߟߊߓߋ߫ ߖߊ߯ߓߘߊ
ߟߊߓߋ߫ ߖߊ߯ߓߘߊ ߦߋ߫ ߖߌ߬ߣߍ߫ ߝߘߏ߬ߓߊ߬ ߟߞߊߙߊ߲ߠߌ߲ ߛߊ߲ߘߐߕߊ ߞߊ߬ߙߊ߲߬ ߦߙߐ ߟߋ߬ ߘߌ߫ ߸ ߡߍ߲ ߦߋ߫ ߤߊߝߌߦߊ߬ ߟߊߓߋ߫ ߡߙߊ߬ߓߊ߰ߘߊ ߘߐ߫.
ߓߘߊߦߊߟߌ
ߟߊߓߋ߫ ߖߊ߯ߓߘߊ ߦߋ߫ ߟߊߓߋ߫ ߘߎ߱ ߞߊ߬ߝߏ߬ߙߋ߲ ߞߎߘߍ߫ ߂߀ ߠߋ߬ ߟߊ߫ ߸ߔߌߕߊ߬ ߡߙߊ߬ߓߊ߰ߘߊ ߞߎߘߍ߫ ߁߈ ߠߋ߬ ߟߊ߫߸ ߊ߬ ߣߌ߫ ߕߌ߲ߓߌ߫ ߡߊߘߌߣߊ߫ ߡߙߊ߬ߘߊ߬ ߘߎ߯ߟߊ ߞߎߘߍ߫ ߁߇ ߟߊ߫. ߟߊߓߋ߫ ߖߊ߯ߓߘߊ ߝߊ߲߬ߝߘߊ߬ߢߊ ߦߋ߫ ߓߋ߬ߝߘߍ߬ ߂߅߆ ߟߋ߬ ߘߌ߫ ߸ ߞߵߏ߬ ߛߙߊߛߌ߰ ߤߊߝߌߦߊ߬ ߣߌ߫ ߜ߭ߊߙߊ߲ߓߋ߬ ߣߌ߫ ߘߊ߯ߙߊ߫ ߟߊߓߋ߫ ߞߏ߲ߞߏߘߐߟߊ߫ ߞߊߝߏߙߋ߲ ߠߎ߬ ߘߐ߫.
ߘߐ߬ߝߐ
ߟߊߓߋ߫ ߖߊ߯ߓߘߊ߫ ߕߊ߲ߓߊ߲ ߜߙߋ߬ߡߊߕߍ߰ ߘߊ߫ ߂߀߀߁ ߕߎߟߊߝߌ߲ ߕߟߋ߬ ߅ ߟߋ߬ ߟߊ߫ ߦߏ߫ ߒߛߙߍߜߘߍ߬ ߝߣߊ߫ ߕߊ ߞߍ߫ ߘߊ߫ ߢߊ ߡߍ߲. ߊ߬ ߞߊ߬ ߟߊߓߋ߫ ߖߊ߯ߓߘߊ ߕߐ߮ ߕߊ߬ ߂߀߁߆ ߞߏ߲ߓߌߕߌ߱ ߂߁ ߠߋ߬ ߟߊ߫.
ߗߋߕߌ߯ߓߊ߫ ߣߊ߯ߣߌ߲߫ ߠߋ߬ ߞߵߊ߬ ߡߊߡߙߊ߬ ߞߊ߬ߦߌ߯ ߊ߬ ߛߌ߲ߘߌ߫ ߕߎߡߊ.
ߏ߬ ߟߎ߬ ߝߟߍ߫.
ߟߊߓߋ߫ ߗߋߕߌ߯ߓߊ ߟߎ߬ ߛߙߍߘߍ
ߢߍߥߟߊ ߟߎ߬
ߟߊ߬ߞߐ߰ߟߌ߬ ߢߍߥߟߊ ߁߁ ߠߋ߬ ߦߋ߫ ߟߊߓߋ߫ ߖߊ߯ߓߘߊ ߟߊ߫ ߕߋ߲߭ߕߋ߲߭:
- ߟߐ߲ߞߏ ߣߌ߫ ߛߋߒߞߏߟߦߊ ߟߎ߬ ߟߐ߲ߘߊ
- ߡߟߋߞߎߦߊ ߣߌ߫ ߡߐ߰ߦߊ ߟߐ߲ߞߏ ߟߎ߬ ߟߐ߲ߘߊ
- ߡߊ߬ߡߙߊ߬ߟߌ ߟߐ߲ߞߏ ߣߌ߫ ߟߘߊ߬ߙߏ߬ߟߌ ߟߎ߬ ߟߐ߲ߘߊ
ߞߐߞߊ߲߫ ߛߘߌߜߋ߲ ߠߎ߬
ߖߊ߯ߓߘߊ ߟߎ߫ ߘߏ߲߬ߘߊ
ߖߌ߬ߣߍ߫ ߘߏ߲߬ߘߊ ߟߎ߬
ߟߊߓߋ߫ ߘߏ߲߬ߘߊ
ߟߐ߲ߞߏ ߘߏ߲߬ߘߊ ߦߌߟߡߊ:ߟߊߓߋ߫ ߖߊ߯ߓߘߊ ߦߌߟߡߊ:ߖߌ߬ߣߍ߬ ߖߊ߯ߓߘߊ ߟߎ߬ ߦߌߟߡߊ:ߊߝߙߌߞߌ߬ ߖߊ߯ߓߘߊ
ߥߙߐ߬ߞߘߐ߫ ߝߊ߭ߡߘߎ߬
ߥߙߐ߬ߞߘߐ߫ ߝߊ߬ߡߘߎ߬ ߦߋ߫ ߡߊ߲߬ߘߋ߲߫ ߡߊ߲߬ߛߊ߬ ߟߊ߬ߓߊ߲ ߘߏ߫ ߟߋ߬ ߘߌ߫ ߡߊߣߊ߲߫ ߣߌ߫ ߓߐ߯ߓߊ߫ ߞߊ߬ߝߏ߬ߓߏߟߏ߲ ߠߎ߬ ߘߐ߫߸ ߊ߬ ߟߊ߫ ߡߊ߲߬ߛߊ߬ߦߊ ߕߎ߬ߡߊ ߟߊ߫߸ ߊ߬ ߞߊ߬ ߝߊ߲߬ߞߊ߫ ߘߍ߬ߜߍ ߟߋ߬ ߛߐ߬ߘߐ߲߬ ߊ߬ ߕߋ߬ߟߋ ߏ߬ ߘߐ߫. ߊ߬ߟߋ ߟߋ߬ ߣߌ߫ ߖߊߡߙߐ߫ ߊߖߌ ߟߎ߬ ߘߍ߬ ߘߊ߫ ߞߊ߬ ߛߊ߭ߡߏ߬ߙߌ߬ ߕߎ߬ߙߋ߫ ߞߟߍ߬ ߛߊ߬ߡߊ߲ߛߊ߬ߡߊ߲ ߕߎ߬ߡߊ ߟߊ߫.
ߛߊ߬ߡߊ߲߫ ߛߊ߬ߡߊ߲ ߟߋ߬ߟߋߟߋ߬ߟߋ
ߊ߬ߟߌ߬ߡߊߡߌ߲߫ ߛߊ߭ߡߏ߬ߙߌ߬ ߕߎ߬ߙߋ߫ ߥߟߌ߬ ߘߊ߫ ߞߊ߬ ߛߋ߫ ߊߖߌ߫ ߡߊ߬ ߞߏ߫ ߒ ߣߊ߬ߣߍ߲߫ ߌ ߕߘߍ߬ ߟߊ߫ ߓߊߘߋ߲ߧߊ߫ ߢߐ߲߯ߦߋ ߟߋ߬ ߟߊ߫߸ ߓߊߏ߬ ߌߟߋ ߦߋ߫ ߝߌߟߊ ߟߋ߬ ߘߌ߫߸ ߝߌߟߊ ߘߏ߲߬ ߦߋ߫ ߛߌ߬ߟߊ߬ߡߊ ߟߋ߬ ߘߌ߫߸ ߒߠߋ ߝߣߊ߫ ߦߋ߫ ߡߊ߲߬ߘߋ߲߫ ߡߏߙߌ ߟߋ߬ ߘߌ߫ ߊ߬ߟߋ߬ ߛߌ߬ߟߡߊ߬ߦߊ߫ ߞߋߟߋ߲ ߞߐ߬ߣߐߡߊ߬߸ ߞߊ߬ ߣߵߊ߬ ߦߌ߬ߘߊ߬ ߞߏ߫ ߌ ߦߵߌ ߛߋ߲߬ߓߐ߫ ߞߍ߬ߟߍ ߣߌ߲߬ ߘߐ߫ ߔߋߎ߫߹ ߓߊߏ߬ ߛߌ߬ߟߊ߬ߡߊ ߓߊߘߋ߲ ߣߵߊ߬ ߛߌ߬ߟߡߊ߬ߢߐ߲߮ ߘߌ߫߸ ߡߐ߱ ߘߏ߲߬ ߡߊ߲߫ ߞߊ߲߫ ߞߵߌ ߓߊߘߋ߲ ߞߟߍ߬ ߢߊ߫ ߛߌ߫ ߡߊ߬. ߞߊ߬ ߓߊ߲߫ ߞߊ߬ ߛߊߛߊ ߝߊ߫ ߛߊߣߌ߲ ߘߴߊ߬ ߡߊ߬ ߞߴߊ߬ ߟߊ߫ ߖߌߘߐ߫ ߥߙߏ ߟߵߏ߬ ߘߌ߫. ߖߊߡߙߐ߫ ߊߖߌ ߞߵߊ߬ ߦߌ߬ߘߊ߬ ߞߏ߫ ߒ ߓߘߴߊ߬ ߡߍ߲߫ ߕߋ߲߬ ߝߛߊߦߌ߫߸ ߞߏ߬ߣߌ߲߬ ߣߌ߫ ߒ ߓߘߊ߫ ߓߊ߲߫ ߛߋ߫ ߟߊ߫ ߞߟߊߘߊ ߘߐ߫ ߦߊ߲߬߸ ߒ ߕߴߛߋ߫ ߒ ߞߐߛߊ߬ߦߌ߫ ߟߴߏ߬ ߞߐ߫߸ ߒ߬ߞߊ߬ ߒ ߠߊ߫ ߣߊ߲߬ߕߌ߮ ߟߎ߬ ߟߊ߫ ߜߙߍߝߊ߯ߣߌ߲ ߞߐ߬ߟߐ ߟߋ߬ ߦߋ߫ ߣߌ߲߬ ߘߌ߫߸ ߊ߬ ߝߴߌ ߟߊ߫ ߡߐ߱ ߟߎ߬ ߦߋ߫ ߞߏ߫ ߊ߬ߟߎ߬ ߞߊߣߊ߬ ߡߎ߮ ߕߋ߬ ߊ߬ߟߎ߬ ߟߊ߫ ߘߋ߬߸ ߓߊߏ߬ ߊ߬ߟߎ߬ ߕߍߣߊ߬ ߞߌ߬ߛߍ߫ ߓߌ߬ߟߊ߬ ߟߴߊ߬ߟߎ߬ ߟߊ߫ ߡߎ߮ ߞߊ߲߬.
ߞߟߊߓߍ߲
ߞߣߍ ߓߐ߫ ߣߍ߲߸ ߝߊ߬ߡߘߎ߬ ߣߴߊߖߌ߫ ߞߵߊ߬ߟߎ߬ ߞߍ߫ ߞߍ߬ߟߍ ߞߊ߲߬ ߊ߬ ߘߐߛߘߊ߫ ߢߊ ߡߊ߬߸ ߞߵߊ߬ ߕߘߍ߬ ߝߊ߬ߡߘߎ߬ ߞߋߟߋ߲߫ ߠߋ߬ ߦߋ߫ ߞߍ߬ߟߍ ߞߊ߲߬. ߊ߬ߟߎ߫ ߞߵߊ߬ ߕߊ߬ ߞߍ߬ߟߍ ߞߊ߲߬ ߛߐ߰ߡߊ߫ ߤߊ߲߯ ߞߊ߬ ߥߴߊ߬ ߛߌ߰ ߛߊߟߌߝߣߊ߫ ߜߍߟߍ߲ ߕߎ߬ߡߊ ߟߊ߫߸ ߊ߬ߟߌ߬ߡߊߡߌ߲ ߛߋ߫ ߘߊ߫ ߝߊ߬ߡߘߎ߬ ߟߊ߫ ߞߵߊ߬ ߡߌ߬ߘߊ߬ ߞߊ߬ ߓߌ߲߬ߓߊߏ ߛߊ߲ߘߐߕߊ ߟߊߓߏ߬ߙߌ߬ ߊ߬ ߞߊ߲߬ ߣߊߟߌ߬ߡߎ߲߫ ߝߊ߰ߟߌ ߘߌ߫.
ߞߐߝߟߌ
ߖߊ߲߬ߖߏ߲ ߏ߬ ߟߋ ߞߊ߬ ߡߊ߲߬ߘߋ߲߫ ߣߴߊ߬ ߟߊߡߌߣߌ߲ ߝߊ߲߭ ߓߍ߯ ߓߍ߲߬ ߞߏ߫ ߛߊ߭ߡߏ߬ߙߌ߬ ߓߘߊ߫ ߞߍ߫ ߞߟߍ߬ߡߊ߲ߛߊ ߘߌ߫߸ ߓߊߏ߬ ߊ߬ ߓߘߊ߫ ߝߊ߰ߡߊ߫ ߝߌ߬ߟߊ߬ ߟߎ߬ ߟߊ߫ ߞߍ߬ߟߍ ߘߊ߬ߘߌ߬ ߞߋߟߋ߲߫ ߘߌ߫. ߏ߬ ߟߋ ߝߣߊ߫ ߞߵߊ߬ ߞߴߊ߬ ߞߟߌ߫ ߘߊ߫ ߞߏ߫ ߛߊ߬ߡߊ߲߫ ߛߊ߬ߡߊ߲߸ ߞߟߍ߬ ߡߊ߲ߛߊ ߟߎ߬ ߟߊ߫ ߝߊ߲߬ߞߊ߬ ߛߊߡߊ߲߫ ߢߐ߲߰ ߕߍ ߞߊ߬ߣߌ߲߬.
ߦߟߌߡߊߛߙߋ ߟߎ߬
ߦߌߟߡߊ:ߡߊ߲߬ߘߋ߲߫ ߡߊ߲߬ߛߊ ߦߌߟߡߊ:ߊߝߙߌߞߌ߬ ߡߊ߲߬ߛߊ ߦߌߟߡߊ:ߛߊ߭ߡߏ߬ߙߌ߬ ߕߎ߬ߙߋ ߦߌߟߡߊ:ߖߌ߬ߣߍ߫ ߘߐ߬ߝߐ
ߛߊ߬ߡߊ ߖߓߊ߬ߕߍ
ߛߊ߬ߡߊ߫ ߖߓߊ߬ߕߍ߫ ߦߋ߫ ߖߌ߬ߣߍ߬ ߘߐ߲߬ߞߟߌ߬ߟߊ߬ ߡߛߏ ߘߏ߫ ߟߋ߬ ߘߌ߫ ߸ ߡߍ߲ ߥߟߏ߫ ߘߊ߫ ߁߉߆߆ ߟߊ߫ ߞߊ߲ߞߊ߲߫ ﴿ ߡߊ߲߬ߘߋ߲߬ ߖߌ߬ߣߍ߬﴾ ߊ߬ ߛߊ߬ߘߊ ߘߓߊ߬ߕߊ ߕߟߋ߬ ߂߈ ߂߀߀߅ ߞߐߣߊߞߙߌ߫.
ߊ߬ ߜߋ߬ߙߋ
ߊ߬ ߥߟߏ߫ ߘߊ߫ ߖߋ߬ߟߌ߬ ߟߎ (ߘߎ) ߟߋ߬ ߞߣߐ߫ ،ߛߊ߬ߡߊ ߖߓߊ߬ߕߍ ߞߵߊ߬ ߟߊ߫ ߘߐ߲߬ߞߟߌ߬ߟߊ ߝߏ߲߬ߝߏ߲߬ߠߊ ߘߊߡߌ߬ߣߊ߬ ߘߋ߲ߣߊߓߐ ߦߌߟߊ ߟߎ߬ ߣߌ߫ ߞߢߐߡߊߟߐ ߢߊ߯ߢߊ߯ ߟߎ߬ ߟߋ߬ ߞߣߍ ߞߊ߲߬.
ߊ߬ ߓߊ߲ ߞߐߘߐ߬ ߥߛߊ߬ߓߏ߬ߟߏ߲߬ ߝߐߟߌ߫ ߕߘߍ߬ߒ߬ߘߐ߬ߦߊ ߟߊ߫ ߞߊ߲ߞߊ߲߫ ، ߊ߬ ߣߊ߬ ߞߍ߫ ߡߛߌߦߊ ߛߊߘߊ߲ ߖߓߊ߬ߕߍ ߣߌ߫ ߛߊߦߏ߲ ߞߊ߬ߡߙߊ߬ ߟߊ߫ ߞߐߓߌߟߊߘߋ߲ ߘߌ߫.
ߊ߬ ߣߴߊ߬ ߟߊ߫ ߝߐߟߌ߫ ߞߙߎ ߕߊ߯ ߘߊ߫ ߊߟߏߡߊߦߌ߲ ߸ ߞߙߎ ߏ߬ ߕߐ߯ ߟߋ߬ ߞߏ߫ ﴿ ߒ ߓߘߊ ߝߐߟߌ﴾ ، ߝߐߟߌ ߡߍ߲ ߞߍ߫ ߟߴߊ߲ ߓߘߊ߫ ߞߊ߬ߣߌ߲߬ ،
ߜ߭ߊߝߋ
ߞߊߙߏ߲ ߘߌߦߊ
ߛߘߌ߬ߜߋ߲ ߞߐߞߊ߲ߕߊ ߟߎ߬
ߦߌߟߡߊ:ߖߌ߬ߣߍ߫ ߘߐ߲߬ߞߟߌ߬ߟߊ߬ߟߊ ߦߌߟߡߊ:ߡߊ߲߬ߘߋ߲߫ ߖߋߟߌ ߦߌߟߡߊ:ߞߊ߬ ߡߏߦߌ߫ ߞߊ߲ߞߊ߲߫ ߦߌߟߡߊ:ߞߊ߬ ߡߏߦߌ߫ ߁߉߆߆ ߟߊ߫
ߊߘߐߟߝ ߤߌߕߑߟߍߙ
ߤߌߕߑߟߍߙ ߟߊߞߎ߲߬ߛߌ߲߬ߣߍ߲߬ ߦߋ߫ ߦߊ߲߬ ߞߊ߬ ߓߍ߲߬ ߟߊ߬ߓߊ߰ߙߊ߬ߟߌ߬ ߜߘߍ߫ ߟߎ߫ ߟߋ߬ ߡߊ߬߸ ߤߌߕߑߟߍߙ (ߕߐ߯ߡߊ߲) ߠߎ߬ ߘߐߜߍ߫. ߊߘߐߟߝ ߤߌߕߑߟߍߙ (ߊߟߏߡߊ߲ ߘߐ߫: [adɔlf ˈhɪtlɐ] ߟߊߡߍ߲߫ ߓߊ߫)߸ ߞߊ߬ ߓߍ߲߬ ߊ߬ ߟߊ߫ ߞߏ ߡߊ߬: ߞߏ߲ߞߏߘߌ߬ߓߌ ߂߀ ߁߈߈߉ - ߞߏ߲ߞߏߘߌ߬ߓߌ ߃߀ ߁߉߄߅) ߕߘߍ߬ ߦߋ߫ ߊߟߏߡߊ߲ߘߎ߯ ߓߘߍ߬ߓߘߍ߬ߟߌ߬ߟߊ ߟߋ߬ ߘߌ߫ ߊ߬ ߣߌ߫ ߣߊߖ߭ߌ ߞߙߎߞߊ ߞߎ߲߬ߕߌ߮ ( ߣߊߛ߭ߐ߲ߣߊߟ ߛߏߖ߭ߌߦߊߟߌߛߑߕߌߛߗ ߘߐߕߛߑߗ ߊߙߑߓߋߌߕߍߙߑߔߊߙߑߕߋߌ; NSDAP). ߊ߬ ߞߊ߬ ߝߊ߲߬ߞߊ ߟߊߛߐ߬ߘߐ߲߬ ߞߵߊ߬ ߕߏ߫ ߊߟߏߡߊ߲ߘߎ߯ ߞߏߕߌ߯ ߝߟߐߦߊ (ߛ߭ߊ߲ߛߋߟߌߦߋ) ߟߋ߬ ߟߊ߫ ߁߉߃߃ ߟߊ߫߸ ߞߊ߬ ߓߊ߲߫ ߞߊ߬ ߞߍ߫ ߖߡߊ߬ߣߊ ߞߎ߲߬ߕߌ߮ ߘߌ߫ ߁߉߃߄ ߠߊ߫.
ߊ߬ ߓߐߛߎ߲ ߠߎ߬
ߦߌߟߡߊ ߓߊߖߎߟߞߊ: ߤߌߕߑߟߍߙ ߝߊ߬ ߕߐ߯ ߕߘߍ߬ ߦߋ߫ ߟߋ߬ ߞߏ߫ ߊߟߐߥߊ߫ ߤߌߕߑߟߍߙ ߛ ߙ (߁߈߃߇-߁߉߀߃) ߕߘߍ߬ ߦߋ߫ ߡߊߙߌߦߊ ߊߣߊ ߛߑߛ߭ߌߞߟߑߜ߭ߙߎߓߍߙ ߟߊ߫ ߛߊ߬ߙߌ߬ߦߊ߬ ߛߐ߬ߛߐ߬ ߘߋ߲ ߠߋ߬ ߘߌ߫. ߊ߬ ߟߊ߫ ߘߋ߲ߠߊߓߐ ߕߐ߮ ߕߍ߫ ߊ߬ ߝߊ߬ ߛߌ ߦߌ߬ߘߊ߬ ߟߊ߫߸ ߊߟߐߥߊ߫ ߞߵߊ߬ ߣߊ߬ ߟߊ߫ ߘߋ߲ߓߦߊ ߟߎ߬ ߛߌ ߛߑߛ߭ߌߞߟߑߜ߭ߙߎߓߍߙ ߟߋ߬ ߕߊ߬. ߁߈߄߂ ߟߊ߫߸ ߖߏߣߊ߲ߣ ߖߋߐߙߜ߭ ߤߌߋߘߑߟߍߙ ߞߊ߬ ߡߊߙߌߦߊ ߊߣߊ ߝߘߎ߫߸ ߊߟߐߥߊ߫ ߣߊ߫ ߞߊ߬ߣߌ߲߬. ߊߟߐߥߊ߫ ߟߊߡߐ߬ ߘߌ߫ ߤߌߋߘߑߟߍߙ ߡߊ߬ߞߍ߬ ߖߏߣߊ߲ߣ ߣߋߔߏߡߎߞ ߤߌߋߘߑߟߍߙ ߟߎ߬ ߟߊ߫ ߘߋ߲ߓߦߊ ߟߋ߬ ߘߐ߫. ߁߈߇߆ ߟߊ߫߸ ߊߟߐߥߊ߫ ߟߊߛߊ߬ߙߌ߬ߦߊ߬ߦߊ߬ ߘߊ߫ ߘߋ߲ߠߊߓߐ ߘߏ߫ ߘߐ߫ ߕߎ߬ߓߊ߬ߓߎ߬ߡߏߙߌ ߘߏ߫ ߓߟߏ߫߸ ߞߊ߬ ߖߏߤߊ߲ߣ ߖߋߐߙߜ߭ ߤߌߋߘߑߟߍߙ ߞߍ߫ ߊߟߐߥߊ߫ ߝߊ߬ ߘߌ߫ (ߊ߬ ߛߓߍ߫ ߘߊ߫ ߟߋ߬ ߞߏ߫ ߖߋߐߙߜ߭ ߤߌߕߑߟߍߙ)߸ ߏ߬ ߟߋ ߞߍ߫ ߘߊ߫ ߊߟߐߥߊ߫ ߞߍ ߘߌ߫ ߞߊ߬ ߤߌߕߑߟߍߙ ߛߌ ߕߊ߬߸ ߡߍ߲ ߟߐ߬ ߕߐ߫ ߦߋ߫ ߤߌߋߘߑߟߍߙ ߏ߬ ߛߓߍߢߊ ߡߊ߬߸ ߤߎ߳ߕߑߟߍߙ ߥߟߊ߫ ߤߎߍߕߑߟߍߙ, ߛߌ ߏ߬ ߓߌ߲ߓߌ߲ߣߍ߲߫ ߦߋ߫ ߡߍ߲ ߡߊ߬߸ ߏ߬ ߟߋ ߦߋ߫ ߡߍ߲ ߛߌ߰ߣߍ߲߬ ߦߋ߫ ߓߎ߭ ߟߊ߫. ߣߊߖ߭ߌ ߖߋ߬ߓߌ߬ߦߊ߬ߟߊ ߘߏ߫߸ ߞߏ߫ ߤߊ߲ߛ ߝߑߙߊ߲ߞ, ߏ߬ ߞߵߊ߬ ߦߌ߬ߘߊ߬ ߞߏ߫ ߊߟߐߥߊ߫ ߣߊ߫ ߕߘߍ߬ ߦߋ߫ ߛߙߎ߬ߞߊ (ߓߊ߯ߙߊߘߋ߲) ߠߋ߬ ߘߌ߫ ߦߊ߬ߤߎ߬ߘߌ߬ߦߊ߬ ߘߋ߲ߓߦߊ ߘߏ߫ ߟߎ߫ ߓߘߊ ߜ߭ߑߙߊߖ߭߸ ߓߏ߲ߞߣߐ߫ ߓߊ߯ߙߊ ߟߎ߬ ߘߊߞߘߐ߫߸ ߞߴߊ߬ ߘߋ߲߫ ߟߋߏߔߏߟߘ ߝߑߙߊ߲ߞߍ߲ߓߍߙߜ߭ߊ߬ ߡߍ߲ ߛߌ߬ߞߛߊߓߌ ߕߘߍ߬ ߦߋ߫ ߛߊ߲߬ ߁߉ ߘߐ߫߸ ߞߴߏ߬ ߝߊ߬ ߟߋ߬ ߕߘߍ߬ ߦߋ߫ ߊߟߐߥߊߛ ߘߌ߫. ߞߵߊ߬ ߕߘߍ߬ ߝߑߙߊ߲ߞߍ߲ߓߍߙߜ߭ߊ߬ ߛߌ߫ ߕߐ߮ ߡߊ߫ ߛߓߍߣߍ߲߫ ߕߎ߲߬ ߕߍ߫ ߜ߭ߑߙߊߖ߭ ߥߊ߯ߕߌ ߏ߬ ߟߊ߫߸ ߡߐ߰ ߛߌ߫ ߝߣߊ߫ ߕߐ߯ ߕߎ߲߬ ߕߍ߫ ߝߣߊ߫ ߞߏ߫ ߟߋߏߔߏߟߘ ߝߑߙߊ߲ߞߍ߲ߓߍߙߜ߭ߊ߬. ߘߐ߬ߝߐ ߞߊ߬ ߊߟߐߥߊ߫ ߝߊ߬ ߟߊ߫ ߗ߭ߎߌߝ߭ ߞߏ ߟߊߕߊ߲߬ߞߌ߲߫ ߠߋ߬.
ߖߊ߯ߓߊ߫ ߞߟߍ߫ ߝߟߐߡߊ
ߦߌߟߡߊ ߓߊߖߎߟߞߊ: thumb|ߤߌߕߑߟߍߙ ߛߌ߰ߣߍ߲ ߦߋ߫ ߞߌߣߌ߲ߓߟߏ ߟߊ߫߸ ߊ߬ ߣߴߊ߬ ߘߍ߬ߢߐ߲߮ [[ߓߝ߭ߊߙߑߞߊ ߛߋ߲߬ߠߊ߬ߞߟߍ߬ߟߊ ߟߎ߬ (߁߉߁߄-߁߈ ߝߊ߲߭ߝߍ߬)]]
ߓߘߍ߬ߓߘߍ߬ߟߌ ߘߐ߫ ߘߏ߲߬ߠߌ߲
ߤߌߕߑߟߍߙ ߟߴߊߟߏߡߊ߲ߘߎ߯ ߓߊ߯ߙߟߊ ߟߎ߬ ߟߊ߫ ߔߊ߬ߔߘߊ ߖߊ߯ߓߊ߫ ߞߟߍ ߝߟߐߡߊ ߓߊ߲ߣߍ߲߸ ߤߌߕߑߟߍߙ ߞߵߊ߬ ߞߐߛߊ߬ߦߌ߬ ߡߎߣߌߗ߸ ߞߵߊ߬ ߕߘߍ߬ ߞߊ߬ߙߊ߲߬ ߘߐߥߛߊ߬ߣߍ߲߬ ߕߍ߫߸ ߓߘߍ߬ߓߘߍ߬ߟߌ ߦߋߝߊߘߌ߫ ߝߣߊ߫ ߕߍ߫. ߊ߬ ߕߐ߯ߦߊ߫ ߘߊ߫ ߁߉߁߉ ߞߊ߬ߙߌ߬ߝߐ ߟߊ߫ ߞߵߊ߬ ߞߍ߫ ߙߍߌߛ߭ߑߥߍߤ ߝ߭ߍߙߑߓߌ߲ߘߎ߲ߜ߭ߛߑߡߊ߲ߣ (ߟߊ߬ߞߟߊ߬ߡߦߊ߬ߟߌ ߥߛߊ߬ߘߊ ߗߋߘߊ) ߘߌ߫߸ ߏߝߞߑߟߊ߬ߙߎ߲ߜ߭ߛߑߞߏߡߊ߲ߘߏ߬ ߙߍߌߛ߭ߑߥߍߤ (ߞߟߊ߬ߟߐ߲߬ߠߌ߲ ߓߏߟߏ߲ߝߘߊ)߸ ߡߍ߲ ߠߎ߬ ߟߊߢߎ߲ߣߍ߲߫ ߦߋ߫ ߣߌ߬ߣߌ߬ߟߌ ߟߊ߫ ߣߊ߲߬ߕߌ߮ ߕߐ߭ ߟߎ߬ ߡߊ߬߸ ߊ߬ ߣߌ߫ ߞߊ߬ ߊߟߏߡߊ߲ߘߎ߯ ߓߊ߯ߙߟߊ ߟߎ߬ ߟߊ߫ ߞߙߎߞߊ ߢߟߊߖߊ߲߫ (ߊ ߓ ߞ). ߊ ߓ ߞ ߞߎ߲߬ߕߌ߰ ߊ߲ߕߐ߲ ߘߑߙߋߞߛߑߟߍߙ ߘߐߜߍ߬ߘߍ߲߬ ߘߊ߫ ߊߘߐߟߝ ߤߌߕߑߟߍߙ ߟߊ߫ ߘߊߘߐߥߛߊ ߞߛߊ߬ߓߌ ߡߊ߬. ߊ߬ ߞߵߊ߬ ߟߊ߫ ߛߓߍ߫ ߕߐ߲ߛߐ߲ ߡߊ߬ߌ߫ ߋߥߋߞߌߣߌ߲ ߔߏ߬ߟߕߌߞ (ߒ ߠߊ߫ ߓߘߍ߬ߓߘߍ߬ߟߌ ߥߟߌ߬ߕߐߟߊ «My Awakening Politic») ߓߊߞߎߘߊ ߘߏ߫ ߘߴߊ߬ ߡߊ߬߸ ߡߍ߲ ߞߍ߫ ߘߴߊ߬ ߟߊ߫ ߛߊ߯ߡߍߟߊߜߏߦߊߢߍ (ߦߊ߬ߤߎ߬ߘߌ߬ߦߊ߬ ߟߊ߬ߜߏߦߊߢߍ) ߣߴߊ߬ ߟߊ߫ ߝߊ߬ߛߏ߬ߟߊ߲߬ߘߌ߬ߦߊ ߣߴߊ߬ ߟߊ߫ ߡߊߣߊ߲ߞߎ߲ߦߟߊߛߌ߬߬ߣߊ ߟߎ߬ ߛߊߓߎ߫ ߘߌ߫߸ ߊ߬ ߣߴߊ߬ ߟߊ߫ ߡߊߙߌߞߛߌߟߞߊߦߊߛߌ߬ߣߊ ߟߎ߬. ߤߌߕߑߟߍߙ ߛߊ߲ߝߍߡߐ߮ ߟߎ߬ ߟߊ߫ ߖߊ߬ߡߊߙߌ ߟߊ߫߸ ߊ߬ ߢߌߣߌ߲߫ ߘߴߊ߬ ߝߍ߬ ߞߴߊ߬ ߦߋ߫ ߘߏ߲߬ ߞߙߎߞߊ ߘߐ߫߸ ߊ߬ ߝߣߊ߫ ߘߌ߬ߢߍ߬ ߘߴߏ߬ ߡߊ߬ ߟߐ߯ߞߎ߲߫ ߞߋߟߋ߲߫ ߞߘߐ߫ ߞߊ߬ ߞߍ߫ ߞߙߎߞߊ߫ ߅߅߅ (ߞߙߎߞߊ ߛߌ߲߬ߝߏ߲ ߞߊ߬ ߅߀߀ ߞߎ߲߬ߛߌ߰ ߞߊ߬ ߞߍ߫ ߞߙߎߞߊ߫ ߝߊ߲߬ߞߊ߬ߡߊ ߘߌ߫) ߛߌ߲߬ߝߏ߲ ߘߏ߫ ߘߌ߫. ߕߎ߬ߡߊ߬ߘߐ߫ ߊ߬ߟߋ߬ ߥߊ߯ߕߌ߫ ߞߋߟߋ߲ ߏ߬ ߟߋ ߟߊ߫ ߛߊ߫߸ ߤߌߕߑߟߍߙ ߞߵߊ߬ ߟߊ߫ ߢߊߝߐߟߌ ߓߍ߯ ߘߐ߫ ߞߘߐ߬ߡߊ߲߬ ߡߊߟߐ߲ߣߍ߲ ߞߍ߫ ߟߊ߫ ߗ߭ߎߌߝ ߟߎ߫ ߡߊ߬ ߗߋߛߓߍ ߘߏ߫ ߘߐ߫ ߡߍ߲ ߕߎ߬ߡߊ߬ߘߊ ߦߋ߫ ߁߉߁߉ ߕߎߟߊߝߌ߲ ߁߆ ߡߊ߬߸ ߊ߬ ߞߵߏ߬ ߞߍ߫ ߊߘߐߟߝ ߜ߭ߍߡߑߟߌߗ (ߏ߬ ߡߊߟߐ߲ߣߍ߲߫ ߦߋ߫ ߜ߭ߍߡߑߟߌߗ ߟߊ߫ ߗߋߛߓߍ߫ ߕߐ߮ ߟߋ߬ ߡߊ߬ ߡߎ߬ߕߎ߲߫) ߟߋ߬ ߡߊ߬ ߞߊ߬ ߓߍ߲߬ ߖߎߌߝߎ ߟߎ߬ ߟߊ߫ ߞߏ ߡߌ߬ߘߊ߬ ߢߊ ߡߊ߬. ߤߌߕߑߟߍߙ ߞߵߊ߬ ߝߴߊ߬ ߟߊ߫ ߗߋߛߓߍ ߏ߬ ߘߐ߫ ߞߏ߫ ߞߎ߲߬ߠߊ߬ߛߌ߮ ߟߊ߫ ߟߊ߬ߢߌߣߌ߲ ߓߍߣߊ߬ ߞߍ߫ [ߦߊ߬ߤߎ߬ߘߌߦߊ ߟߎ߬ ߘߌߦߊߜߏߦߊ ߟߋ߬ ߘߌ߫ ߞߵߊ߬ߟߎ߫ ߟߊߕߎߣߎ߲߫ (ߟߊߝߋߝߋ߫) ߞߐߘߍ߫].
ߒ߬ߓߊ߬ ߟߋ߬ ߝߍ߬ ߛߊ߫߸ ߤߌߕߑߟߍߙ ߞߊ߬ ߘߌߋߕߙߌߗ ߋߞߑߞߊߙߕ ߦߋ߫߸ ߏ߬ ߡߍ߲ ߕߘߍ߬ ߦߋ߫ ߞߙߎߞߊ ߜߘߌߛߌ߰ߓߊ߮ ߘߏ߫ ߣߌ߫ ߞߏߟߊߘߍ߯ ߘߏ߲߰ߣߍ߲ ߕߤߎߟ (Thule) ߛߌ߲߬ߝߏ߲ ߘߏ߫ ߘߌ߫. ߋߞߑߞߊߙߕ ߞߍ߫ ߘߊ߫ ߤߌߕߑߟߍߙ ߡߊߞߊ߬ߙߊ߲߬ߓߊ߮ ߘߌ߫߸ ߞߵߊ߬ ߘߡߊߝߊ߬ߟߋ߲߫ (ߤߊߞߟߌߣߊ߲) ߠߎ߬ ߘߴߊ߬ ߡߊ߬߸ ߊ߬ ߣߌ߫ ߞߊ߬ ߕߏ߫ ߊ߬ ߦߌ߬ߘߊ߬ ߟߊ߫ ߡߎߣߌߗߌ߫ ߘߍ ߞߣߐ߫ ߓߘߍߞߍ߫. ߖߐ߲߬ߛߊ߫ ߞߵߊ߬ ߞߟߌߟߌ ߡߊߞߊ߬ߝߏ߬߸ (ߊ.ߓ.ߞ) ߞߵߊ߬ ߕߐ߮ ߡߊߝߊ߬ߟߋ߲߬ ߞߵߊ߬ ߞߟߌ߫ ߞߏ߫ ߣߊߛߌߦߐ߲ߣߊߟߑߛߏߖ߭ߌߦߊߟߌߛߛ߭ ߘߐߕߛߗ ߊߙߑߓߍߌߕߍߙߑߔߊߙߑߕߌ߫ (ߊߟߏߡߊ߲ߘߎ߯ ߝߊ߬ߛߏ ߓߊ߯ߙߟߊ ߟߎ߬ ߟߊ߫ ߞߙߎߞߊ ; NSDAP). ߊߘߐߟߝ ߤߌߕߑߟߍߙ ߞߊ߬ ߞߙߎߞߊ ߟߊ߫ ߖߏ߲߬ߖߏ߲ (bannière) ߘߐߓߍ߲߬ ߞߊ߬ ߓߊߙߊ߲ߕߏ߲ ߘߏ߫ ߞߐߦߌ߬ߘߊ߬ [ߞߏ߰ߙߌ߬ ߜߍ߫ ߞߘߐߟߊ߫ ߥߎߟߋ߲ ߘߏ߫ ߞߊ߲߬]. ߤߌߕߑߟߍߙ ߓߐ߫ ߘߊ߫ ߣߊ߲߬ߕߌ߰ߦߊ ߘߐ߫ ߁߉߂߀ ߕߙߊߓߊ ߃߁ ߡߊ߬ ߞߊ߬ ߓߊ߯ߙߊ ߘߊߡߌ߬ߣߊ߬ ߊ.ߝ.ߓ.ߞ ߟߎ߫ ߢߍ߫ ߊ߬ ߢߊ߫ ߓߘߍ ߡߊ߬. ߏ߬ ߞߵߊ߬ ߕߍ߬ߘߍ߫ ߟߋ߬ ߞߙߎߞߊ ߝߊ߲ ߦߋ߫ ߡߎߣߌߗߌ߬߸ ߦߋ߲߬ ߡߍ߲ ߕߘߍ߬ ߦߋ߫ ߝߊ߬ߛߏ߬ߟߊ߲߬ߘߌ߫ ߞߎ߲߬ߠߊ߬ߛߌ߮ ߛߌ߬ߣߊ ߟߎ߬ ߓߘߊ ߘߌ߫߸ ߏ߬ ߟߎ߫ ߞߵߊ߬ߟߎ߫ ߘߊ߲߬ߠߊߕߍ߰ ߡߊߙߌߞߛߌߟߞߊߦߊ ߥߊ߬ߦߊ ߘߐ߫߸ ߊ߬ ߣߌ߫ ߞߊ߬ ߛߋ߫ ߓߐ߫ ߟߊ߫ ߥߍߌߡߊߙ ߞߊ߲ߓߍ߲ ߘߐ߫. ߁߉߂߁ ߞߏ߲ߞߏߜߍ ߟߊ߫߸ ߏ߬ ߞߵߊ߬ ߕߍ߬ߘߍ߫ ߟߴߊ߬ ߓߘߊ߫ ߓߊ߲߫ ߘߝߊ߫ ߟߊ߫ ߖߊ߬ߡߊ ߟߊߝߌߙߌ߲ߝߌߙߌ߲ ߘߐ߫߸ ߊ߬ ߞߵߊ߬ ߘߊ߲߬ߕߍ߰ ߡߐ߰ ߆߀߀߀ ߣߌ߫ ߞߐ߫ ߟߎ߫ ߢߍ߫ ߓߙߊ ߘߐ߫. ߖߐ߲߬ߛߴߊ߬ ߘߌ߫ ߛߋ߫ ߟߊ߬ߘߍ ߛߘߊߟߊ߫ ߟߊ߫߸ ߞߙߎߞߊ ߞߙߎߞߊߘߋ߲ ߠߎ߬ ߞߊ߬ ߡߎߣߌߗߌ߬ ߛߏ߫ ߞߣߐߟߊ ߓߍ߬ߙߍ߲߬ߓߍߙߍ߲߫ ߞߊ߲ߓߋ߲߫ ߝߌ߬ߟߊ߬ ߟߎ߫ ߘߐ߫߸ ߞߊ߬ ߖߏ߲߬ߖߏ߲߫ ߓߊߙߊ߲ߕߏ߲ߡߊ ߏ߬ ߖߌ߲߯ߛߊ߫߸ ߊ߬ ߣߌ߫ ߞߊ߬ ߕߊ߬ߡߌ߲߬ ߓߟߏߣߐ (ߛߘߊߟߊ߫ ߛߓߍ) ߟߎ߬ ߟߊߓߎ߬ߘߎ߲߬ ߠߊ߫. ߤߌߕߑߟߍߙ ߞߊ߬ ߡߊ߬ߟߐ߲ ߛߐ߬ߘߐ߲߬ ߊ߬ ߟߊ߫ ߘߟߊߖߊ߫ ߓߋߟߋ߲ߠߊ ߏ߬ ߘߐ߫ ߞߊߟߌߦߊ߫ ߘߐ߫߸ ߞߊ߬ ߝ߭ߍߙߑߛߊߦ ߓߍ߲߬ߞߊ߲ ߣߴߊ߬ ߞߏߢߐ߲߮ ߓߘߍ߬ߓߘߍ߬ߟߌ߬ߟߊ ߟߎ߫ ߦߙߊ߬ߞߌ߫߸ [ߞߍߙߍ߲ߞߍߙߍ߲ߦߟߊ߫ ߡߊߙߌߞߛߌߟߞߊ ߟߎ߬ ߣߌ߫ ߖߎ߬ߌߝߎ ߟߎ߫]. ߤߌߕߑߟߍߙ ߦߋ߫ ߞߍߟߊ߲ ߢߊߞߘߐ߫ ߁߉߃߀ ߟߊ߫ ߁߉߂߁ ߥߊ߬ߛߌ߬ߥߙߊ ߟߊ߫߸ ߏ߬ ߞߵߊ߬ ߕߘߍ߬ ߤߌߕߑߟߍߙ ߣߌ߫ ߋߞߑߞߊߙߕ ߟߎ߫ ߕߘߍ߬ ߦߋ߫ ߕߊ߯ߡߊ ߘߐ߫ ߝߛߎߞߎ߫ ߟߊߘߍ߯ ߞߊ߲ ߡߊ߬ ߓߍߙߑߟߍ߲߫߸ ߡߎߙߎ߲ߕߌ ߘߏ߫ ߥߟߌ߬ ߘߊ߫ ߊ.ߝ.ߓ.ߞ ߞߣߐ߫ ߡߎߣߌߗߌ߬. ߊ߬ ߟߊ߫ ߛߓߍߘߊ ߛߌ߲߬ߝߏ߲߬ ߛߊ߲ߘߐߕߊ ߟߎ߬ ߕߘߍ߬ ߦߴߊ߬ ߝߍ߬ ߞߵߊ߬ߟߎ߬ ߣߌ߫ ߊߟߏߡߊ߲ߘߎ߯ ߝߊ߬ߛߏ߬ߟߊ߲߬ߘߌ߫ ߞߙߎߞߊ (ߊ.ߝ.ߞ «DSP» ߟߎ߫ ߞߍ߫ ߢߐ߲߮ ߞߊ߲߬߸ ߏ߬ ߡߍ߲ ߕߘߍ߬ ߦߴߊ߬ߟߎ߫ ߞߏߢߐ߲߮ ߠߎ߬ ߘߌ߫. ߏ߬ ߞߍ ߤߌߕߑߟߍߙ ߞߵߊ߬ ߞߐߛߊ߬ߦߌ߫ ߡߎߣߌߗߌ߬ ߞߊ߬ߙߌ߬ߝߐ ߁߁ ߡߊ߬ ߞߊ߬ ߥߵߊ߬ ߟߊ߫ ߓߙߐߕߐߟߌ߫ ߛߓߍ ߦߌ߬ߘߊ߬ ߖߎ߬ߛߎ ߘߐ߫. ߏ߬ ߞߍ ߛߓߍߘߊ ߛߌ߲߬ߝߏ߲ ߠߎ߬ ߞߴߊ߬ ߢߊߦߋ߫ ߞߴߊ߬ߟߎ߫ ߘߐ߫ ߡߐ߰ߘߐ߬ߜߍ ߟߊ߫ ߓߙߐߕߐߟߌ ߘߌߣߊ߬ ߞߍ߫ ߞߙߎߞߊ߫ ߞߏ ߓߊ߲ߣߍ߲ ߠߋ߬ ߘߌ߫. ߤߌߕߑߟߍߙ ߞߵߊ߬ ߦߌ߬ߘߊ߬ ߞߴߊ߬ ߘߌ߫ ߛߋ߫ ߘߏ߲߬ ߠߊ߫ ߞߙߎߞߊ ߘߐ߫߸ ߛߙߊߕߌ߫ ߣߴߊ߬ ߞߊ߬ ߘߙߍߞߛߑߟߍߙ ߣߐ߬ߘߐߓߌ߬ߟߊ߬ ߞߙߎߞߊ ߞߊ߲ߕߌ߯ߦߊ ߟߊ߫߸ ߞߴߊ߬ ߘߌ߫ ߞߙߎߞߊ ߓߡߊߛߌ߯ ߦߌߟߊ ߝߣߊ߫ ߕߏ߫ ߡߎߣߌߗߌ߬. ߏ߬ ߞߍ ߛߓߍߘߊ ߞߵߏ߬ ߟߊߡߌ߬ߣߊ߬߸ ߊ߬ ߝߣߊ߫ ߘߏ߲߬ ߘߊ߫ ߞߙߎߞߊ ߘߐ߫ ߞߊ߬ߊߌ߬ߝߐ ߂߈ ߡߊ߬ ߞߊ߬ ߞߍ߫ ߛߌ߲߬ߝߏ߲߬ ߃߆߈߀ ߠߎ߬ ߘߏ߫ ߘߌ߫. ߤߌߕߑߟߍߙ ߥߊ߫ ߘߴߊ߬ ߖߘߍ߬ ߦߋ߫ ߛߋ߲߬ߠߊ߬ߛߌ߮ ߘߏ߫ ߟߎ߫ ߘߊߞߘߐ߫ ߊ.ߝ.ߓ.ߞ ߘߐ߫: ߤߌߕߑߟߍߙ ߛߋ߲߬ߠߊ߬ߛߌ߮ ߟߎ߬ ߞߊ߬ ߤߍߙߑߡߊߣ ߋߛߍߙ ߜߍ߲߫ ߞߙߎߞߊ ߘߐ߫߸ ߏ߬ ߞߍ ߏ߬ ߞߊ߬ ߛߓߍ߫ ߕߐ߲ߛߐ߲ ߘߏ߫ ߃߀߀߀ ߖߊ߬ߕߋ߫ ߜߌ߬ߙߌ߲߬ߘߌ߫ ߞߊ߬ ߤߌߕߑߟߍߙ ߦߙߊ߬ߞߌ߬ ߞߴߏ߬ ߦߋ߫ ߖߊ߲߬ߝߊ߬ߒߕߋ ߟߋ߬ ߘߌ߫ ߞߙߎߞߊ ߡߊ߬. ߟߏ߲ ߡߍ߲ ߠߎ߬ ߞߵߏ߬ ߟߊߓߊ߬ߕߏ߫߸ ߤߌߕߑߟߍߙ ߛߋ߫ ߘߊ߫ ߝߏ߯ ߛߘߍߡߊ߲߫ ߠߎ߫ ߞߣߐ߫ ߞߊ߬ ߥߴߊ߬ ߖߘߍ߬ ߡߊߞߊ߲ߞߊ߲߫߸ ߊ߬ߟߋ ߣߌ߫ ߋߛߍߙ ߟߎ߫ ߓߌ߬ߟߊ߬ ߘߊ߫ ߖߊ߬ߡߊ ߟߊ߫ ߕߍ߯ߝߐ ߘߊߞߘߐ߫. ߊ߬ߟߋ ߟߊ߫ ߝߊ߲߬ߝߘߊ ߞߵߊ߬ ߘߋ߲߫ ߦߋ߲߬ ߠߋ߸ ߏ߬ ߞߍ ߞߙߎߞߊ ߟߊ߫ ߞߎ߲߬ߜߙߊ߬ ߞߙߍߞߙߍߣߍ߲ ߘߏ߫ ߢߍ߫ ߞߊ߬ߙߌ߬ߝߐ ߂߉ ߡߊ߬߸ ߊ߬ ߞߊ߬ ߝߊ߲߬ߞߊ߬ ߞߏߟߌߞߏߟߌ ߛߐ߬ߘߐ߲߬ ߞߊ߬ ߞߍ߫ ߞߙߎߞߊ ߞߊ߲ߕߌ߮ ߘߌ߫ ߞߵߊ߬ ߞߍ߫ ߘߙߍߞߛߑߟߍߙ ߣߘߐ߬ߓߌߟߊ ߘߌ߫ ߞߊ߲߫ ߅߃߃ ߟߊ߫߸ ߞߊ߬ ߁߀߂ ߞߴߊ߬ ߛߌ߬ߣߊ ߘߌ߫.
ߤߌߕߑߟߍߙ ߟߊ߫ ߖߊ߬ߓߌ߬ߙߋ߲߬ߝߍ߬ (ߞߏ) ߓߋߟߋ߲ߠߊ ߟߎ߬ ߞߏߛߐ߲߬߸ ߏ߬ ߞߊ߬ ߜߙߏ߬ߟߌ߬ߘߊ߮ ߟߎ߬ ߟߐ߬ ߖߡߊ߬ ߓߟߏߕߍ߰ߓߊߟߌ ߟߎ߬ ߡߊߛߊ߬ߡߊ߲߬ ߠߊ߫ ߞߵߊ߬ߟߎ߫ ߟߊߛߴߊ߬ ߡߊ߬. ߏ߬ ߞߍ ߜߊߣߊ߲ߦߊ ߣߌ߫ ߞߊ߬ߝߘߌߞߊ߬ߖߊ߲ ߘߏ߫ ߞߍ߫ ߘߴߊ߬ ߥߊ߫ ߢߊ ߘߌ߫ ߞߊ߬ ߕߏ߫ ߞߎߡߊ߫ ߟߊ߫ ߝߘߏ߬ߓߊ߬ ߘߊߞߎ߲ ߠߎ߬ ߞߊ߲߬ ߞߍ߬ߣߍ߲߸ ߞߊ߬ ߓߊ߲߫ ߞߊ߬ ߘߍ߬ߢߐ߲߰ ߠߊߞߣߐߡߦߕߊ ߟߎ߬ ߗߋ߫ (ߘߎ߬ߢߐ߬ߟߊ߬ߞߣߐ߬ߡߊ߬ߦߊ߫ ߛߎ߲ߞߎߘߎ߲) ߛߴߊ߬ ߘߴߊ߬ ߘߡߊߞߊ߬ ߏ߬ ߟߎ߫ ߟߊ߫߸ ߞߵߏ߬ ߟߎ߬ ߞߐߛߊߦߌ ߡߖߊߡߊ߲߫ ߊ߬ߟߎ߫ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߐ߫ ߜߟߍ߬ߦߊ ߟߊ߫. ߤߌߕߑߟߍߙ ߞߵߊ߬ ߖߍ߬ߘߍ ߟߊ߫ ߡߛߊ߬ߡߊ߲߬ߠߌ߲߫ ߝߙߍ ߟߎ߬ ߟߊߓߊ߯ߙߊ߫߸ ߊ߬ ߣߴߊ߬ ߟߊ߫ ߖߊ߬ߡߊ ߛߟߐߡߌ߲ߟߐ߲ (psychologie) ߝߊ߰ߡߎ߲߬ߠߌ߲ ߠߎ߬ ߟߊߓߊ߯ߙߊ߫ ߊ߬ ߟߊ߫ ߢߍߛߐߘߐ߲ ߞߊ߲߬ ߊ߬ ߟߊ߫ ߖߡߊ߬ߘߐ߫ ߞߎߡߊ ߟߎ߫ ߝߍ߬. ߘߝߐ߬ߦߊ߬ߟߊ ߟߎ߬ ߞߵߊ߬ ߟߊ߫ ߘߊߘߐߥߛߊ ߟߊ߫ ߟߊ߬ߛߎ߬ߣߐ߬ߟߌ ߞߙߐ߬ߛߌ߫ ߡߌ߬ߙߌ߲߬ߘߌ ߝߊ߲߬ߓߊ ߡߊ߬ ߟߋ߬߸ ߊ߬ ߣߴߊ߬ ߢߊ ߖߡߊ߬ߣߍ߲߫ ߕߜߋ ߟߎ߬ ߡߊ߬. ߊߟߑߜ߭ߌߛ ߓߎߘߙߌߛ ߞߵߊ߬ ߖߊ߲߭ߓߌ߬ߟߊ߬ ߡߊ߲߬ߞߊ߲ ߘߐ߫ ߊ߬ ߣߌ߫ ߖߊ߬ߡߊ ߞߍߕߊ ߤߌߕߑߟߍߙ ߞߎ߲߬ߓߐ߬ ߕߎߡߊ ߟߊ߫ ߓߙߊߓߐ ߘߏ߫ ߝߍ߬ ߁߉߃߆ ߟߊ߫: ߘߏ߫ ߟߎ߫ ߕߘߍ߬ ߦߋ߫ ߕߟߏߡߊߟߐߓߊ߮ ߟߎ߬ ߘߐ߫߸ ߏ߬ ߟߎ߫ ߞߙߎ߬ߣߍ߲߫ ߦߋ߫ ߊ߬ ߣߴߊ߬ߟߎ߫ ߦߴߊ߬ߟߎ߫ ߡߌߣߌ߲߫ ߠߊ߫ ߘߎ߱ ߡߊ߬߸ ߏ߬ ߘߏ߫ ߟߎ߫ ߘߌ߫ ߕߙߐ߫ ߝߴߌ ߘߌ߫ ߓߏ߬ ߞߛߊ ߡߍ߲߫ ߖߊ߬ߡߊ ߘߐ߫. ߊߟߑߝߐ߲ߛ ߤߍߞ ߡߍ߲ ߕߘߍ߬ ߦߋ߫ ߤߌߕߑߟߍߙ ߕߟߋ ߝߏߣߌ߲ߞߋ߫ ߛߌ߲ߝߏ߲ ߘߏ߫ ߘߌ߫߸ ߏ߬ ߝߣߊ߫ ߦߟߌ߫ ߓߌ߬ߟߊ߬ ߘߴߏ߬ ߢߐ߲߰ ߘߐ߫ ߝߊ߰ߡߎ߲߬ߠߌ߲߫ ߜߘߍ߫ ߟߎ߫ ߞߐ߫.
ߊ߲ ߝߍߙߍ߲ߕߍ߫ ߘߊ߫ ߝߊ߬ߛߏ߬ߟߊ߲߬ߘߌ߬ߦߊ ߖߙߊ߬ߓߌ ߛߍߥߊ ߡߊ߬߸ ߡߍ߲ ߝߏ߬ ߘߊ߫ ߢߣߍ߬ߡߎ߲߬ߢߣߍߡߎ߲ ߠߊ߫. ߘߊ߬ߡߊ߲߬ߛߊ߫ ߡߌ߬ߛߍ߲߬ ߘߊ߲ߘߐ߫ ߞߘߐ߫߸ ߊ߲ ߛߐ߲ߞߐ߫ ߘߊ߫ ߞߋߟߋ߲ߘߌ߫ ߓߐ߲ߞߐߟߐ߲߫߸ ߘߊ߬ߡߊ߲߬ߛߊ߫ ߢߊߖߌ ߦߋ߫ ߛߣߍߣߍ߫ ߟߴߊ߲ ߢߊߘߊ߮ ߟߎ߫ ߘߐ߫: ߛߌߍߜ߭ ߤߍߌߟ߸ ߛߌߍߜ߭ ߤߍߌߟ߸ ߛߌߍߜ߭ ߤߍߌߟ߹ [ߒ߬ߓߊ߬ ߞߵߊ߬ ߕߊ߬ ߥߊ߯ߕߌ ߏ߬ ߟߋ ߡߊ߬ ߛߊ߫߸ ߒ ߞߍ߫ ߘߊ߫ ߤߌߕߑߟߍߙ ߕߊ ߘߌ߫߸ ߒ ߣߌ ߣߌ߫ ߒ ߝߊ߬ߘߌ ߘߐ߫].
ߙߎߘߐߟߝ ߤߍߛ߸ ߏ߬ ߕߘߍ߬ ߦߋ߫ ߛߊ߲ߡߊ߫ ߣߊ߲ߕߌ߯ ߟߎ߬ ߘߐ߫ ߞߘߐ߬ߡߊ߲߫ ߤߍߙߑߡߊߣ ߜ߭ߐߙߍ߲ߜ߭ ߣߌ߫ ߣߊ߲߬ߕߌ߰ ߢߍߡߌߘߊ ߍߙߣߍߛߕ ߙߐߤߡ ߟߎ߫ ߟߋ߬ ߕߘߍ߬ ߦߴߊ߬ ߛߋ߲߬ߘߏ߲߬ߢߐ߲߰ ߝߟߐ ߟߎ߫ ߟߋ߬ ߘߌ߫. ߙߐߤߡ ߣߊ߬ ߘߊ߫ ߞߍ߫ ߣߊߛߌ߫ ߣߊ߲ߕߌ߯ߡߎߣߎ߲ ߠߎ߬ ߛߌ߲߬ߝߏ߲߬ߧߊ߬ߟߌ ߞߎ߲߬ߕߌ߮ ߛߑߕߐߙߑߡߊߓߑߟߋߌߟߐ߲ߜ߭ ߘߌ߫߸ ߡߍ߲ ߠߎ߬ ߕߘߍ߬ ߦߋ߫ ߟߊ߬ߘߍ ߟߎ߫ ߟߊߞߊ߲ߘߊ߫ ߟߊ߫߸ ߊ߬ ߣߌ߫ ߞߊ߬ ߕߏ߫ ߓߋ߬ ߟߊ߫ ߓߘߍ߬ߓߘߍ߬ߟߌ ߛߋ߲߬ߠߊ߬ߛߌ߮ ߟߎ߬ ߞߊ߲߬. ߡߊ߬ߞߕߌ߬ߟߌ߫ ߡߌ߬ߙߌ߲߬ߡߊ ߛߌ߫ ߞߍߕߐ߫ ߦߋ߫ ߤߌߕߑߟߍߙ ߡߙߌߦߊ ߞߊ߲߬ ߏ߬ ߕߎ߬ߡߊ ߟߊ߫߸ ߏ߬ ߟߎ߬ ߓߍ߯ ߕߘߍ߬ ߦߋ߫ ߖߊ߬ߕߋ߬ ߟߊ߫ ߏߝߑߓߊߎ ߝ߭ߙߋߣߌߜ߭ߎ߲ߜ߭ ߟߋ߬ ߘߌ߫. ߙߎ߬ߛߌ߫ ߓߍ߲߬ߓߍ߲߬ߓߍ߲߬ߠߊ߫ ߜߍߡߊ߲߫ ߞߙߎ ߡߍ߲ ߠߎ߬ ߕߘߍ߬ ߦߋ߫ ߢߊߣߌ߲ߡߊߓߏߙߌ ߘߐ߫߸ ߝߊ߬ߛߏ߬ߟߊ߲߬ߘߌ߫ ߝߘߏ߬ߓߊ߬ߞߊ߲ߞߋ ߟߎ߬ ߟߊ߫ ߞߏ ߘߊߡߌߣߊ ߟߊ߫. ߞߙߎ ߏ߬ ߟߎ߫ ߣߊ߲߬ߝߟߏ߬ߦߊ߬ߣߍ߲߫ ߦߋ߫ ߞߊ߬ ߝߘߊ߫ ߝߊ߲ߓߏ߲߫ ߛߋߕߌ߮ ߟߎ߬ ߟߋ߬ ߟߊ߫߸ ߏ߬ ߟߎ߫ ߞߊ߬ ߖߎߌߝߎ ߟߎ߬ ߟߊ߫ ߓߍ߲߬ߓߍ߲߬ߓߍ߲߬ߞߏ ߘߏ߫ ߡߙߌߘߐ ߢߊߦߌ߬ߘߊ߬ ߤߌߕߑߟߍߙ ߟߊ߫߸ ߞߊ߬ ߡߊ߲߬ߕߏ߲߬ߕߍ ߣߊ߲߬ߝߟߏ߬ߦߊ߬ߟߌ߬ ߞߏ ߛߋ߲߬ߕߘߍ߬ ߓߏߟߌߛߋߝ߭ߞߌ ߘߐ߫.
ߊ.ߝ.ߓ.ߞ (NSDAP) ߛߘߊߟߊߟߌ ߟߎ߬ ߡߊߟߐ߲ߣߍ߲߫ ߦߋ߫ ߞߙߎߞߊ߫ ߣߊߛߌ ߕߐ߮ ߟߋ߬ ߡߊ߬ ߓߘߍߞߍ߭߸ ߡߍ߲ ߠߎ߬ ߦߋ߫ ߦߌ߬ߘߊ߬ ߟߊ߫ ߕߏ߲ߘߋ߫ ߂߅ ߘߌ߫ ߁߉߂߀ ߞߏ߲ߞߏߜߍ ߂߄ ߡߊ߬. ߊ߬ ߞߍߣߍ߲߫ ߦߋ߫ ߦߏ߫ ߡߙߌߘߐ߫ ߡߊߘߌߡߊߘߌߟߊ (ߡߍ߲ ߦߋ߫ ߢߐ߲߮ ߡߌ߬ߘߊ߬ ߟߊ߫)߸ ߊ߬ ߣߌ߫ ߡߙߌߘߐ߫ ߘߟߊߘߍ߰ߣߍ߲߫ ߟߊߛߐ߬ߘߐ߲߬ߣߍ߲ ߡߍ߲ ߥߦߏ߬ ߘߊ߫ ߝ߭ߐߟߑߞߌߛߞ ߘߌ߫. ߏ߬ ߕߘߍ߬ ߦߋ߫ ߊߟߏߡߊ߲ ߠߎ߬ ߟߊ߫ ߛߌߦߊߥߟߏߡߊ߫ ߕߏ߯ߝߏ ߟߋ߬ ߘߌ߫߸ ߦߏ߫ ߝߊ߬ߛߏ߬ߟߊ߲߬ߘߌ߬ߦߊ ߘߊ߲߬ߠߊߕߊ߬ߡߌ߲߬ߣߍ߲߸ ߞߊ߬ ߞߍ߫ ߝ߭ߍߙߑߛߊߦ ߓߍ߲߬ߞߊ߲ ߛߋ߲߬ߠߊ߬ߛߌ߮ ߘߌ߫߸ ߞߵߌ ߝߊ߲ߕߊ߲߬ߞߊ߫ ߡߊߣߊ߲ߞߎ߲ߦߟߊ ߟߎ߬ ߣߌ߫ ߝߘߏ߬ߓߊ߬ߞߊ߲ߞߋ ߘߏ߫ ߟߎ߫ ߡߊ߬. ߤߌߕߑߟߍߙ ߓߟߴߏ߬ ߕߎ߬ߡߊ ߟߊ߫ ߛߊ߫߸ ߞߏ ߓߍ߯ ߘߐ߫ ߢߊ߬ߕߣߐ߬ߡߊ ߕߘߍ߬ ߦߋ߫ ߛߊ߯ߡߍߟߊߜߏߦߊߢߍ ߝߊ߲߬ߞߊ ߟߊߥߊ߬ߙߊ ߟߋ߬ ߘߌ߫. ߊ߬ ߞߊ߬ ߢߍߥߟߊ ߟߎ߫ ߝߎ߬ߙߊ߲ߝߎ߬ߙߊ߲߫ ߞߵߏ߬ ߟߎ߬ ߞߍ߫ ߛߘߊߟߊߟߌ ߛߌߟߊ ߘߌ߫߸ ߞߊ߬ ߖߊ߬ߡߊ ߟߎ߬ ߡߊߛߊ߬ߡߊ߲߫ ߞߊ߬ ߘߏ߲߬ ߞߙߎߞߊ ߘߐ߫.
ߤߌߕߑߟߍߙ ߣߌ߫ ߊ.ߝ.ߓ.ߞ ߟߎ߫ ߕߎ߲߬ ߕߍ߫ ߞߐߡߛߊߦߌߟߊ߫ ߘߌ߫ ߡߎ߰ߡߍ߫ - ߕߎ߬ߢߊ߬ ߟߊ߫ ߊ߬ߟߎ߫ ߕߘߍ߬ ߦߴߊ߬ߟߎ߫ ߡߙߌ߫ ߟߴߊߟߏߡߊ߲ߘߎ߯ ߛߌߙߌ߲ߠߞߊ ߞߘߐ߬ߡߊ߲ ߠߋ߬ ߡߊ߬ -, ߞߵߊ߬ ߕߘߍ߬ ߊ߬ߟߎ߫ ߕߘߍ߬ ߦߋ߫ ߥߎ߬ߦߊ߲߬ߞߌ߬ߟߊ ߟߎ߬ ߟߋ߬ ߘߌ߫. ߊ߬ߟߎ߫ ߕߘߍ߬ ߦߋ߫ ߢߌߣߌ߲߫ ߠߴߊ߬ߟߎ߫ ߟߊ߫ ߓߘߍ߬ߓߘߍ߬ߟߌ ߣߌ߫ ߘߍ߬ߘߐ߬ߞߏ ߟߎ߬ ߛߏ߯ߙߏߢߊ ߟߎ߫ ߟߋ߬ ߕߌߢߍߞߏ ߡߊ߬߸ ߊ߬ ߘߏ߲߬ ߓߐ߬ߘߍ߬ߓߐ߬ ߓߟߋߓߟߋ ߟߋ߬ ߕߘߍ߬ ߦߴߊ߬ߟߎ߫ ߞߐߡߊߓߌ߲ߓߌ߲ߓߊ߮ ߡߐ߰ߘߐ߬ߜߍ ߟߎ߫ ߓߟߏ߫ ߞߵߊ߬ ߟߐ߬ ߣߊ߲߬ߕߊ߲߬ ߖߡߊߙߌ ߡߊ߬߸ ߡߐ߰ߦߊ ߡߐ߬ߟߐ߲ ߣߌ߫ ߖߏ߯ߦߊߟߌ ߟߎ߬ ߡߊ߬߸ ߊ߬ ߣߌ߫ ߞߊ߬ߞߘߐ ߞߊ߲ߠߊߓߌߟߊߞߊ߲ߞߋ ߟߎ߬ ߡߊ߬߸ ߊ߬ ߣߌ߫ ߤߊߟߌ߬ ߡߊߙߌߞߛߌߟߞߊߦߊ ߝߣߊ߫ ߡߊ߬.
ߓߌߍߙ ߤߊߟ ߞߊ߬ߝߏ߬ ߖߊߛߏ߲ ߣߌ߫ ߟߊ߲ߘߛߑߓߍߙߜ߭ ߥߛߎߓߏ߲ߗ
ߞߎߡߘߊ߫ ߢߣߊߡߊ:
ߡߊ߬ߝߌ߲߬ߓߊ߰ߕߐ ߟߎ߫ ߦߋ߫ ߓߌߍߙ ߤߊߟ ߞߊ߬ߝߏ߬ ߖߊߛߏ߲ ߞߕߌߘߊ ߘߐ߫. ߣߎߡߊ߲߫ ߞߊ߬ ߕߊ߯ ߞߌߣߌ߲߫: ߔߍߙߑߡߍߕ߸ ߥߍߓߍߙ߸ ߝߙߌߞ߸ ߞߌߍߓߊߟ߸ ߟߎߘߍ߲ߘߐߙߝ߸ ߤߌߕߑߟߍߙ߸ ߓߙߎߞߑߣߊ߬߸ ߙߐߤߡ߸ ߊ߬ ߣߌ߫ ߥߊߜ߭ߑߣߍߙ.
߁߉߂߃ ߟߊ߫߸ ߤߌߕߑߟߍߙ ߞߊ߬ ߘߍ߬ߡߍ߲ ߢߌߣߌ߲߫ ߞߟߍ߬ߕߌ߮ ߋߙߌߗ ߟߎߘߍ߲ߘߐߟߝ ߝߍ߬ ߛߊ߯ߛߊ߫ ߕߎߡߊ ߟߊ߫ ߞߊ߬ߝߏ߬ ߖߊߛߏ߲ ߘߐ߫߸ ߡߍ߲ ߡߊߟߐ߲߫ ߕߐ߮ ߞߍ߫ ߘߊ߫ ߓߌߍߙ ߤߊߟ ߔߎߕߗ ߘߌ߫. ߊ.ߝ.ߓ.ߞ (NSDAP) ߟߎ߫ ߞߵߊ߬ߟߎ߫ ߢߡߊߟߊ߫ ߌߕߊߟߌ߫ ߝߊߛߌߛߌ ߟߎ߬ ߡߊ߬ ߛߴߏ߬ ߘߴߊ߬ߟߎ߫ ߟߊ߲ߞߣߍߡߦߊ߫߸ ߊ߬ ߣߌ߫ ߞߵߊ߬ ߞߴߊ߬ߟߎ߫ ߟߊ߫ ߓߘߍ߬ߓߘߍ߬ߟߌ ߘߌ߫. ߤߌߕߑߟߍߙ ߕߘߍ߬ ߦߴߊ߬ ߝߍ߬ ߞߊ߬ ߓߋߣߌߕߏ߫ ߡߎߛߏߟߣߌ߫ ߟߊ߫ ߁߉߂߂ ߙߐ߭ߡߎ߲߬ ߕߊ߯ߡߊ ߟߋ߬ ߟߊߘߍ߲߬ ߞߴߊ߬ ߖߘߍ߬ߞߊ߬ߣߌ߲߬ ߞߊߝߏ߫ ߖߊߛߏ߲ ߛߌ߲߬ߝߏ߲߬ߧߊ߫ ߓߊߝ߭ߌߍߙ߸ ߞߵߏ߬ ߟߊߓߊ߬ߕߏ߬ ߞߎ߲߬ߠߊ߬ߛߌ߮ ߘߊߞߘߐߓߐ ߘߏ߫ ߟߊ߫ ߓߍߙߑߟߍ߲߫. ߤߌߕߑߟߍߙ ߣߌ߫ ߟߎߘߍ߲ߘߐߟߝ ߟߎ߫ ߞߊ߬ ߘߍ߬ߡߍ߲ ߢߌߣߌ߲߫ ߛߑߕߊ߯ߕߛߑߞߏߡߌߛߊ߬ (ߞߊ߬ߝߏ ߕߐ߲ߕߌ߮) ߜ߭ߎߛߑߕߊߝ߭ ߙߌߕߊ ߝ߭ߐ߲߫ ߞߊߤߙ ߝߍ߬ ߞߏ߫ ߞߊ߬ ߓߊߝ߭ߌߍߙ ߗߋߘߋ߲ (facto) ߠߎ߬ ߢߍߡߌ߬ߘߊ߬. ߏ߬ ߥߊ߯ߕߌ ߟߊ߫߸ ߞߊߤߙ ߣߌ߫ ߕߐ߲ߓߟߏߡߊ߫ ߞߎ߲ߕߌ߯ ߤߊ߲ߛ ߙߌߕߊ ߝ߭ߐ߲߫ ߛߍ߯ߛߍߙ ߣߌ߫ ߙߍߌߗߛߑߥߍߤߙ ߞߟߍ߬ߕߌ߮߸ ߏߕߏ ߝ߭ߐ߲ ߟߏߛߏߥ ߟߎ߫ ߕߘߍ߬ ߦߴߊ߬ ߝߍ߬ ߞߊ߬ ߝߊ߬ߛߏ ߞߣߐߟߊ ߖߊ߯ߟߌߞߦߊ ߘߐߓߍ߲߬ ߠߋ߬ ߤߌߕߑߟߍߙ ߞߊ߲ߞߕߐߡߊ߬. ߂߀߂߃ ߣߍߣߍߓߊ ߈ ߡߊ߬߸ ߤߌߕߑߟߍߙ ߣߌ߫ ߍߛ.ߊ ߟߎ߫ ߜߘߌ߫ ߘߊ߫ ߖߡߊ߬ ߘߐ߫ ߜߙߊ ߘߏ߫ ߞߊ߲ߡߊ߬ ߡߐ߰ ߃߀߀߀ ߕߘߍ߬ ߦߋ߫ ߡߍ߲ ߘߊ ߘߐ߫ ߣߴߊ߬ ߛߌ߲߬ߝߏ߲߬ߧߊ߫ ߘߊ߫ ߞߊߤߙ ߓߟߏ߫ ߓߎߙߑߜ߭ߍߙߑߓߙߏߞߋߟߊ߬߸ ߦߋ߲߬ ߡߍ߲ ߕߘߍ߬ ߦߋ߫ ߓߌߍߙߌ ߡߌ߲߬ߓߏ߲ ߘߏ߫ ߘߌ߫ ߡߎߣߌߗߌ߬. ߊ߬ߟߎ߫ ߞߊ߬ ߞߊߤߙ ߟߊ߫ ߓߋߟߋ߲ߠߊ ߓߟߏߕߍ߰ ߞߵߊ߬ ߝߐ߫ ߞߏ߫ ߝߊ߬ߛߏ ߥߎ߬ߦߊ߲߬ߞߌ߬ߟߌ ߓߘߊ߫ ߘߊߡߌ߬ߣߊ߬߸ ߞߵߊ߬ ߟߴߊ߬ ߞߊ߲߬ ߞߏ߫ ߞߊ߬ ߞߎ߲߬ߠߊ߬ߛߌ߰ ߞߎߘߊ߫ ߛߏ߯ߙߏ߫ ߟߎߘߍ߲ߘߐߟߝ ߘߌ߫. ߊ߬ߟߎ߫ ߞߵߊ߬ߟߎ߫ ߞߕߐߙߐ߲ߘߓߐ߫ ߞߊ߬ ߥߊ߫ ߝߏ߮ ߞߐߡߟߊ ߘߐ߫߸ ߤߌߕߑߟߍߙ ߟߊ߫ ߡߊ߬ߙߌ߬ߝߊ ߦߴߊ߬ ߓߟߏ߫ ߊ߬ ߜߊ߬ߛߌ߫ ߞߊ߲ ߡߊ߬߸ ߊ߬ ߞߊ߬ ߘߍ߬ߡߍ߲ ߢߌߣߌ߲߫ ߞߵߊ߬ ߛߐ߬ߘߐ߲߬ ߞߊߤߙ ߟߊ߫ ߝߣߊ߫߸ ߊ߬ ߣߌ߫ ߛߍ߯ߛߍߙ ߣߌ߫ ߟߏߛߏߥ ߟߎ߫. ߤߌߕߑߟߍߙ ߝߊ߲ߞߊ ߛߋ߫ ߘߊ߫ ߡߎߣߎ߲߬ ߞߊ߬ ߙߍߌߗߛߑߥߍߤߙ ߘߌ߲߬ߞߌߙߊ ߣߌ߫ ߕߐ߲ߓߟߏߡߊ߫ ߞߎ߲ߕߌ߮ ߟߎ߬ ߡߊߞߍ߫ ߦߙߐ ߟߎ߬ ߡߌ߬ߘߊ߬߸ ߞߏ߬ߣߌ߲߬ ߞߊߤߙ ߣߴߊ߬ ߛߋ߲߬ߘߏ߲߬ߢߐ߲߮ ߠߎ߬ ߞߵߊ߬ߟߎ߫ ߛߋ߲߬ߓߐ߫ ߊ߬ ߘߐ߫ ߞߊߟߌߦߊ߫ ߘߐ߫. ߣߊ߲߬ߕߌ߮ ߟߎ߬ ߣߌ߫ ߕߐ߲ߓߟߏߡߊ ߟߎ߬ ߛߌ߫ ߡߊ߫ ߛߐ߲߬ ߊ߬ߟߎ߫ ߟߊ߫ ߞߏ ߡߊ߬ ߤߌߕߑߟߍߙ ߞߊ߲߬. ߏ߬ ߘߎ߬ߛߊ߬ߜߍ߸ ߤߌߕߑߟߍߙ ߣߴߊ߬ ߞߏߟߊߘߍ߯ߢߐ߲߮ ߠߎ߬ ߓߐ߫ ߘߊ߫ ߘߟߐ߬ ߡߌ߲߬ߓߏ߲ ߠߊ߫ ߞߊ߬ ߥߊ߫ ߛߋ߫ ߓߊߝ߭ߌߍߙ ߞߍ߬ߟߍ ߞߏߕߌ߯ߘߊ ߟߊ߫߸ ߛߴߊ߬ߟߎ߫ ߘߌ߫ ߓߝ߭ߊߙߌߦߊ߫ ߞߎ߲߬ߠߊ߬ߛߌ߮ ߟߊߓߋ߬߸ ߞߏ߬ߣߌ߲߬ ߕߐ߲ߓߟߏߡߊ ߟߎ߬ ߛߋ߫ ߘߴߊ߬ߟߎ߫ ߟߊߖߍ߲ߛߍ߲߫ ߠߊ߫. ߊ.ߝ.ߓ.ߞ (NSDAP) ߛߌ߲߬ߝߏ߲߬ ߕߊ߲ߣߌߥߐ߯ߙߐ ߟߎ߬ ߣߌ߫ ߕߐ߲ߓߟߏߡߊ߫ ߣߊ߯ߣߌ߲߫ ߠߎ߫ ߟߋ߬ ߝߊ߰ ߘߊ߫ ߞߊ߬ߝߏ߬ ߖߊ߬ߛߏ߲߫ ߗߌߙߏ߲ߣߍ߲ ߏ߬ ߝߍ߬. (ߡߍߣ ߞߊ߲ߔߝ ߞߏ߬ߛߊ߬ߓߊ ߟߊߖߍ߲ߛߍ߲ߣߍ߲߫ ߦߋ߫ ߁߉߂߆ ߣߌ߫ ߁߉߂߈ ߠߋ߬ ߕߍ߫)
ߤߌߕߑߟߍߙ ߞߵߊ߬ ߓߏ߬ߙߌ߫ ߞߊ߬ ߥߊ߫ ߍߙߑߣߍߛߕ ߤߊ߲ߝߛߑߕߍ߲ߜ߭ߟ ߓߘߊ߸ ߛߙߋ ߟߎ߬ ߕߊ߫ ߝߐߟߌ߫ ߘߐ߫ ߞߴߊ߬ ߕߘߍ߬ ߦߴߊ߬ ߖߍ߬ߘߍ ߝߊ߰ ߞߏ ߘߐ߫. ߊ߬ ߖߌ߱ߕߍ߰ߣߍ߲߫ ߕߘߍ߬ ߦߋ߫ ߞߏ߬ߣߌ߲߫ ߊ߬ ߟߊߓߊ߲߫ ߘߊ߫ ߡߊ߬ߝߊ ߡߴߊ߬ ߡߌ߬ߘߊ ߞߐ ߘߐ߫ ߁߉߂߃ ߣߍߣߍߓߊ ߁߁ ߡߊ߬ ߞߴߊ߬ ߓߘߊ߫ ߖߊ߲߬ߝߊ ߞߍ߫. ߊ߬ ߟߊ߫ ߞߕߌ ߘߊߡߌ߬ߣߊ߬ ߘߊ߫ ߡߎߣߌߗߌ߬ ߝߘߏ߬ߓߊ߬ ߞߕߌߘߊ߫ ߞߙߍߞߙߍߣߍ߲ ߠߊ߫ ߁߉߂߄ ߞߏ߲ߞߏߜߍ ߟߊ߫߸ ߏ߬ ߞߍ ߊߟߑߝߙߍߘ ߙߏߛߍ߲ߓߍߙߜ߭ ߞߍ߫ ߘߊ߫ ߊ.ߝ.ߓ.ߞ ߞߎ߲߬ߕߌ߰ ߡߊ߬ߞߐߣߐ߲ ߘߌ߫. ߤߌߕߑߟߍߙ ߘߊߕߎ߲߯ ߘߊ߫ ߛߊ߲߬ ߟߏ߯ߟߎ ߟߊ߬ߥߛߎ߬ߟߌ ߟߊ߫ ߟߊ߲ߘߛߑߓߍߙߜ߭ ߥߛߎߓߏ߲ ߠߊ߫. ߊ߬ ߞߊ߬ ߕߋߙߌߦߊ ߘߍ߬ߡߍ߲߬ߠߌ߲ ߛߐ߬ߘߐ߲߬ ߥߛߎ߫ ߞߊ߲ߘߟߊ ߟߎ߬ ߟߊ߫ ߦߋ߲߬߸ ߓߴߊ߬ߟߎ߫ ߕߘߍ߬ ߦߴߊ߬ ߞߐߓߌߟߊߘߋ߲ ߠߎ߬ ߟߊ߫ ߗߋߛߓߍ ߟߎ߬ ߟߊߘߏ߲߬ ߠߴߊ߬ ߞߊ߲߬ ߦߋ߲߬ ߞߍ߬ߣߍ߸ ߊ߬ ߣߴߊ߬ ߘߊ߬ߝߊ ߟߎ߫ ߞߙߎߞߊ ߞߣߐ߫. ߓߊߝ߭ߌߍߙ ߞߕߌߖߌ߲߫ ߛߊ߲ߘߐ ߟߎ߬ ߜߊ߲ߞߎ߲ߠߊ߫ ߘߴߊ߬ ߡߊ߬ ߞߵߊ߬ ߓߌ߬ߟߊ߬ ߁߉߂߄ ߞߏߟߌ߲ߞߏߟߌ߲ ߂߀ ߡߊ߬߸ ߞߵߏ߬ ߞߍ߫ ߞߊ߲ߓߍ߲ ߞߕߌߞߊ߲ߘߊ ߟߊ߫ ߘߊߘߐߕߍ߯ߟߌ ߡߊ߬. ߤߌߕߑߟߍߙ ߛߍ߬ߙߍ߲߬ߘߍ߬ ߘߊ߫ ߟߋ߬ ߛߊ߲߬ ߞߋߟߋ߲ ߘߞߐ߬ߣߐ߲߬ߠߌ߲߫ ߟߊ߬ߡߙߊ߬ߟߌ (ߟߊ߬ߥߛߎ߬ߟߌ) ߏ߬ ߓߟߏ߫߸ ߞߊ߬ ߜߘߊ ߛߌ߰ ߊ߬ ߘߊ ߝߣߊ߫ ߞߊ߲߬.
ߊ߬ ߟߊߖߍ߲ߛߍ߲߫ ߘߊ߫ ߞߎߘߎ߲߫ ߝߌ߬ߟߊ߫ ߟߋ߬ ߘߌ߫ ߁߉߂߅ ߣߌ߫ ߁߉߂߈ ߠߎ߬ ߟߊ߫߸ ߡߍ߲ߣ ߞߊ߲ߔߝ ߞߝߊ߬ߘߋ߲߫ ߂߂߈߀߀߀ ߝߋ߰ߙߋ߬ ߘߊ߫ ߁߉߂߅ ߣߌ߫ ߁߉߃߂ ߟߎ߫ ߕߍ߫. ߞߝߊ߬ߘߋ߲߫ ߞߋ߲߬ߥߟߎ߫ ߞߋߟߋ߲߫ ߝߋ߰ߙߋ߬ ߘߊ߫ ߁߉߃߃ ߟߊ߫߸ ߏ߬ ߡߍ߲ ߕߘߍ߬ ߦߋ߫ ߤߌߕߑߟߍߙ ߟߊ߫ ߟߐ߲߬ߞߋ߬ߟߊ ߛߊ߲߬ ߝߟߐ ߘߌ߫.
ߞߊ߬ ߥߛߎ߬ ߞߎ߬ߘߎ߲߬ߣߍ߲߫ ߕߏ߫ ߤߌߕߑߟߍߙ ߟߊ߫ ߛߎߥߊ߲ߘߌߕߦߊ ߟߊ߫ ߟߊ߬ߓߌ߬ߟߊ߬ߟߌ߫ ߛߙߊߕߌߡߊ ߟߊ߫߸ ߓߝ߭ߊߙߌߦߊ߫ ߞߎ߲߬ߠߊ߬ߛߌ߮ ߟߎ߬ ߞߵߊ߬ߟߎ߫ ߛߊ߯ߛߊ߫ ߊ߬ ߟߊ߫ ߥߊ߫ ߞߏ ߘߐ߫ ߏߕߙߌߛ߭. ߏߕߙߌߛ߭ ߞߙߎߝߊ ߛߊ߲ߛߟߋߙߌ߫ ߞߊ߬ ߡߙߌߦߊ ߏ߬ ߟߊߕߊ߲߬ߞߌ߫ ߞߴߊ߬ ߣߊ߬ ߥߊ߯ߕߌ ߡߍ߲ ߞߍ߫ ߟߊ߫ ߊߟߏߡߊ߲ߘߎ߯ ߣߊ߲߬ߕߌ߰ߦߊ ߘߐ߫ ߞߘߐ߬ߡߊ߲߫߸ ߞߴߏ߬ ߓߘߴߊ߬ ߓߐ߫ ߏߕߙߌߛ߭ ߘߎ߰ߘߋ߲߬ߧߊ ߟߊ߫. ߏ߬ ߖߋ߬ߓߌ ߟߋ߬ ߘߐ߫ ߛߊ߫߸ ߤߌߕߑߟߍߙ ߞߵߊ߬ ߟߊ߫ ߏߕߙߌߛ߭ ߘߎ߰ߘߋ߲߬ߧߊ ߡߊߛߐ߬ߛߐ߬ (ߞߐ߲߫) ߜߍ ߘߐ߫߸ ߏ߬ ߞߍ߫ ߘߊ߫ ߁߉߂߅ ߞߏ߲ߞߏߘߌ߬ߓߌ ߟߋ߬ ߟߊ߫.
ߞߙߎߞߊ߫ ߣߊߛߌ ߛߏ߯ߙߏ߫ ߞߎߘߊ߫ ߘߌ
ߤߌߕߑߟߍߙ ߦߋ߫ ߟߊߓߐ߫ ߟߊ߫ ߝߘߊ ߟߊ߫ ߕߎ߬ߡߊ ߡߍ߲ ߠߊ߫߸ ߊߟߏߡߊ߲ߘߎ߯ ߓߘߍ߬ߓߘߍ߬ߟߌ ߛߍ߬ߘߏ߲ ߕߎ߲߬ ߓߘߊ߫ ߡߊߓߍ߲߬߸ ߏ߬ ߝߣߊ߫ ߞߍ߫ ߘߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߠߊߢߊ߬ ߞߏ߫ ߘߌ߫߸ ߏ߬ ߞߍ߫ ߘߊ߫ ߤߌߕߑߟߍߙ ߟߊ߫ ߓߘߍ߬ߓߘߍ߬ߟߌ ߖߌ߯ߖߌ߯ߟߌ ߝߣߊ߫ ߡߊߓߍ߲߬ ߞߏ߫ ߘߌ߫. ߓߌߍߙ ߤߊߟ ߞߊ߬ߝߏ߬ ߖߊߛߏ߲ ߞߐ ߘߐ߫ ߸ ߞߙߎߞߊ߫ ߣߊߛߌ ߣߴߊ߬ ߛߌ߲߬ߝߏ߲߬ߧߊ߬ߟߌ߫ ߓߏߟߏ߲ ߠߎ߬ ߓߍ߯ ߟߊߕߐ߲߫ ߘߊ߫ ߓߝ߭ߊߙߌߦߊ߫. ߞߏ߬ߣߌ߲߬ ߤߌߕߑߟߍߙ ߣߌ߫ ߓߊߝ߭ߊߙߌߦߊ߫ ߞߏߕߌ߯ ߝߟߐ߫ ߤߍߌ߲ߙߌߗ ߤߍߟߘ ߟߎ߫ ߟߊ߫ ߢߐ߲߯ߦߋ ߘߏ߫ ߝߍ߬ ߁߉߂߅ ߓߌ߲ߠߊߥߎߟߋ߲ ߄ ߡߊ߬߸ ߤߌߕߑߟߍߙ ߘߌ߬ߢߍ߬ ߘߊ߫ ߞߊ߬ߝߏ ߢߍߡߐ߮ ߟߎ߬ ߡߊߓߏ߲߬ߧߊ߬ ߞߏ ߡߊ߬߸ ߊ߬ ߣߌ߫ ߞߊ߬ ߟߊ߬ߤߘߌ ߕߊ߬ ߞߴߊ߬ ߕߍ߫ ߓߘߍ߬ߓߘߍ߬ߟߌ߫ ߝߊ߲ߞߊ ߢߌߣߌ߲߫ ߛߌߟߊ߫ ߛߌ߫ ߝߍ߬ ߏ߬ ߞߐ߫ ߝߏ߫ ߓߍ߯ߦߊ ߛߌߟߊ ߘߐߙߐ߲߫. ߟߊ߬ߘߍ ߏ߬ ߟߋ ߞߍ߫ ߘߊ߫ ߛߌߟߊ߫ ߘߌ߫ ߊߟߏߡߊ߲ߘߎ߯ ߝߊ߬ߛߏ ߓߊ߯ߙߟߊ ߟߎ߬ ߟߊ߫ ߞߙߎߞߊ (ߊ.ߝ.ߓ.ߞ «NSDAP») ߣߊߛߌ ߢߍ߫ ߞߊ߬ ߟߊ߬ߕߐ߲߬ߠߌ߲ ߠߊߥߟߌ߬ ߞߴߊ߬ ߓߴߊ߬ߟߎ߫ ߞߊ߲߬ ߞߏ߲ߞߏߜߍ ߁߆ ߡߊ߬. ߒ߬ߓߊ߬ ߏ߬ ߥߊ߯ߕߌ߫ ߞߋߟߋ߲ ߠߴߌ ߞߐߕߎ߲߯߸ ߤߌߕߑߟߍߙ ߣߐ߬ ߕߊߛߎ߫ ߓߋߟߋ߲ߠߊ ߘߏ߫ ߞߍ߫ ߟߊ ߞߏ߲ߞߏߜߍ ߂߇ ߡߊ߬߸ ߊ߬ ߟߊߕߐ߲߫ ߘߊ߫ ߤߌߕߑߟߍߙ ߡߊ߬ ߞߊ߬ ߞߎߡߊ߫ ߖߊ߬ߡߊ ߢߊߞߘߐ߫ ߓߊߝ߭ߌߍߙ ߞߎ߲߬ߠߊ߬ߛߌ߮ ߟߎ߬ ߓߟߏ߫߸ ߒ߬ߓߊ߬ ߟߊ߬ߕߐ߲߬ߠߌ߲ ߏ߬ ߟߋ ߕߏ߫ ߘߴߊ߬ ߡߊ߬ ߝߎߚߎ߫ ߝߏ߫ ߞߊ߬ ߥߴߊ߬ ߛߌ߰ ߁߉߂߇ ߟߊ߫. ߖߐ߲߬ߛߴߊ߬ ߘߌ߫ ߛߴߊ߬ ߟߊ߫ ߓߘߍ߬ߓߘߍ߬ߟߌ ߣߊ߬ߕߊ ߏ߬ ߟߊߓߊ߯ߙߊ߫ ߟߊ߫ ߟߊ߬ߕߐ߲߬ߠߌ߲ ߏ߬ ߞߐ߬ߣߐߡߊ߬߸ ߤߊߌߕߑߟߊ߬ ߞߊ߬ ߜ߭ߙߋߜ߭ߐߙ ߛߑߕߙߊߛߍߙ ߣߌ߫ ߏߕߏ ߛߑߕߙߊߛߍߙ ߟߎ߫ ߣߌ߫ ߖߏߛߍߝ ߜ߭ߏߋߓߍߟ ߟߎ߫ ߟߊߢߎ߲߫ ߊ.ߝ.ߓ.ߞ ߛߌ߲߬ߝߏ߲߬ߧߊ ߣߴߊ߬ ߟߊߥߊ߬ߙߊ ߟߎ߫ ߟߊ߫߸ ߊߟߏߡߊ߲ߘߎ߯ ߞߐ߬ߘߎ߮ ߝߊ߲߬ߝߍ߬ߟߊ ߟߎ߫ ߘߐ߫. ߜ߭ߙߋߜ߭ߐߙ ߛߑߕߙߊߛߍߙ ߞߊ߬ ߓߘߍ߬ߓߘߍ߬ߟߌ߫ ߛߌߟߊ߫ ߟߋ߬ ߛߎߥߊ߲ߘߌ߫ ߡߍ߲ ߘߍ߲ߖߘߍߟߦߊ ߝߊ߲߬ߞߊ ߓߏ߲߬ߓߊ߫ ߝߏ߫ ߞߊ߬ ߞߎߛߎ߲ ߓߌ߬ߟߊ߬ ߞߙߎߞߊ ߟߊ߫ ߝߘߏ߬ߓߊ߬ߞߊ߲ߞߋ ߢߍߥߟߊ ߝߌ߬ߛߌ ߟߎ߬ ߘߐ߫.
ߞߊ߬ߝߏ߫ ߘߍ߬ߣߍ߲ ߠߊ߫߸ ߓߊ߲߬ߘߊ߬ߡߌ߬ߘߊ߬ ߟߐ߯ߝߍ ߥߎ߬ߙߎ߲߬ߓߊ߬ ߘߊ߫ ߁߉߂߉ ߞߏ߲ߓߌߕߌ߮ ߂߄ ߡߊ߬. ߏ߬ ߞߐߝߟߌ ߡߍ߲ ߘߏ߲߬ ߘߊ߫ ߊߟߏߡߊ߲ߘߎ߯߸ ߏ߬ ߞߍ߫ ߘߊ߫ ߖߌ߰ߕߍ߰ߞߏ ߟߋ߬ ߘߌ߫: ߡߐ߱ ߞߋ߲߬ߥߟߎ߬ ߦߙߌߞߊ ߟߎ߫ ߜߍ߲߫ ߘߊ߫ ߓߊ߯ߙߊ߫ ߘߊߞߎ߲ ߠߎ߬ ߘߐ߫߸ ߜߍߓߏ߲߫ ߓߟߋߓߟߋ ߛߌߦߊߡߊ߲߫ ߠߎ߫ ߝߣߊ߫ ߥߎ߬ߙߎ߲߬ߓߊ߬ ߘߊ߫. ߤߌߕߑߟߍߙ ߣߌ߫ ߊ.ߝ.ߓ.ߞ ߟߎ߫ ߞߊ߬ ߓߟߏߘߐߓߍ߲ ߞߍ߫ ߞߊ߬ ߜߍ߬ߘߍ߲߬ߘߐ߬ߞߏ ߏ߬ ߟߋ ߕߣߐ߬ߓߐ߫ ߞߵߊ߬ߟߎ߫ ߟߊ߫ ߞߙߎߞߊ ߟߊ߫ ߘߍ߬ߡߍ߲ ߛߐ߬ߘߐ߲߫. ߊ߬ߟߎ߫ ߞߊ߬ ߟߊ߬ߤߘߌ ߕߊ߬ ߞߴߊ߬ߟߎ߫ ߘߌ߫ ߝ߭ߍߙߑߛߊߦ ߓߍ߲߬ߞߊ߲ ߓߴߊ߬ ߡߊ߬߸ ߞߊ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߝߊ߲߬ߞߊߘߏ߲߬߸ ߊ߬ ߣߌ߫ ߞߊ߬ ߓߊ߯ߙߊ߫ ߘߊߞߎ߲ ߠߎ߬ ߛߌ߲ߘߌ߫.
ߝߊ߲߬ߞߊ ߟߊߛߐ߬ߘߐ߲
ߌ ߝߣߊ߫ ߘߌ߫ ߛߋ߫ ߞߎߡߊ߫ ߟߊ߫ ߦߙߐ ߣߌ߲߬ ߞߊ߲߬
ߊߟߏߡߊ߲ߘߎ߯ ߣߊߖ߭ߌ
ߌ ߝߣߊ߫ ߘߌ߫ ߛߋ߫ ߞߎߡߊ߫ ߟߊ߫ ߦߙߐ ߣߌ߲߬ ߞߊ߲߬
ߖߊ߯ߓߊ߫ ߞߟߍ߫ ߝߌߟߊߣߊ߲
ߌ ߝߣߊ߫ ߘߌ߫ ߛߋ߫ ߞߎߡߊ߫ ߟߊ߫ ߦߙߐ ߣߌ߲߬ ߞߊ߲߬
ߤߟߏߞߏߛߕ
ߌ ߝߣߊ߫ ߘߌ߫ ߛߋ߫ ߞߎߡߊ߫ ߟߊ߫ ߦߙߐ ߣߌ߲߬ ߞߊ߲߬
ߞߎ߲߬ߕߌ߰ߦߊ ߞߍߢߊ
ߌ ߝߣߊ߫ ߘߌ߫ ߛߋ߫ ߞߎߡߊ߫ ߟߊ߫ ߦߙߐ ߣߌ߲߬ ߞߊ߲߬
ߗߍ߯ߕߊߟߌ
ߌ ߝߣߊ߫ ߘߌ߫ ߛߋ߫ ߞߎߡߊ߫ ߟߊ߫ ߦߙߐ ߣߌ߲߬ ߞߊ߲߬
ߣߊߡߎ߲ (ߘߌ߯ߣߊ) ߦߋߢߊ
ߌ ߝߣߊ߫ ߘߌ߫ ߛߋ߫ ߞߎߡߊ߫ ߟߊ߫ ߦߙߐ ߣߌ߲߬ ߞߊ߲߬
ߞߍ߲ߘߍߦߊ
ߌ ߝߣߊ߫ ߘߌ߫ ߛߋ߫ ߞߎߡߊ߫ ߟߊ߫ ߦߙߐ ߣߌ߲߬ ߞߊ߲߬
ߘߋ߲ߓߦߊ
ߌ ߝߣߊ߫ ߘߌ߫ ߛߋ߫ ߞߎߡߊ߫ ߟߊ߫ ߦߙߐ ߣߌ߲߬ ߞߊ߲߬
ߡߊ߬ߓߊ߰ߓߊ߰ߟߌ
ߌ ߝߣߊ߫ ߘߌ߫ ߛߋ߫ ߞߎߡߊ߫ ߟߊ߫ ߦߙߐ ߣߌ߲߬ ߞߊ߲߬ ߦߌߟߡߊ:ߊߘߐߟߝ ߤߌߕߑߟߍߙ ߦߌߟߡߊ:ߖߊ߯ߓߊ߫ ߞߟߍ߫ ߝߟߐߡߊ ߦߌߟߡߊ:ߖߊ߯ߓߊ߫ ߞߟߍ߫ ߝߌߟߊߣߊ߲ ߦߌߟߡߊ:ߊߟߏߡߊ߲ߘߎ߯ ߦߌߟߡߊ:ߏߕߙߌߛ߭ ߦߌߟߡߊ:ߋߙߐߔߎ߬ ߦߌߟߡߊ:ߘߐ߬ߝߐ ߦߌߟߡߊ:ߣߊ߲߬ߕߌ߮ ߦߌߟߡߊ:ߛ߭ߊ߲ߛߟߋߙߌ
ߊߓߎߓߊߞߊߙ ߘߋ߲߬ߓߊ߫ ߞߡߊ߬ߙߊ߫
ߊߓߎߓߊߞߊߙ ߘߋ߲߬ߓߊ߫ ߞߡߊ߬ߙߊ (߁߉߄߄ - ߞߏ߲ߞߏߘߌ߬ߓߌ ߕߟߋ߬ ߅ ߁߉߇߃) ߕߘߍ߬ ߦߋ߫ ߖߌ߬ߣߍ߫ ߘߐ߲߬ߞߟߌ߬ߟߊ߬ߟߊ ߣߴߊ߬ ߛߏ߯ߙߏߟߌߟߊ ߟߋ߬ ߘߌ߫. ߊ߬ ߞߊ߬ ߓߋ߲ߓߋߦߊ߫ ߖߊ߬ߖ߭ ߝߊ߬ߛߏ߬ߟߊ߬ߞߊ ߟߊߛߌ߲߫ ߁߉߆߃ ߟߊ߫ ߞߵߊ߬ ߛߵߊ߬ ߟߊ߫ ߛߊ߬ߦߊ ߟߊ߫.
ߞߊ߲߬ߛߓߍߟߌ
ߊߓߎߓߊߞߊߙ ߘߋ߲߬ߓߊ߫ ߞߡߊ߬ߙߊ ߛߐ߬ߘߐ߲߬ ߘߊ߫ ߁߉߄߄ ߠߋ߬ ߟߊ߫ ߞߐߣߊߞߙߌ߫߸ ߝߊ߬ߙߊ߲߬ߛߌ߫ ߖߌ߬ߣߍ߫߸ ߛߙߊ߬ߦߊ߬ߞߊ ߘߏ߫ ߟߎ߫ ߓߟߏ߫߸ ߏ߬ ߡߍ߲ ߦߋ߫ ߞߙߎ߬ߛߊ߬ ߛߏ ߘߏ߫ ߘߌ߫. ߊ߬ ߞߊ߬ ߞߊ߬ߙߊ߲ ߞߍ߫ ߞߐ߬ߟߍ߬ߦߊ߫ ߞߊ߬ߙߊ߲߬ߕߊ ߛߊ߯ߘߊ߫ ߝߟߐ ߟߊ߫ ߝߏ߫ ߞߊ߬ ߥߴߊ߬ ߛߌ߰ ߁߉߅߂ ߟߊ߫߸ ߊ߬ ߟߊߦߟߍ߬ߡߊ߲߬ ߘߊ߫ ߞߊ߲ߞߊ߲߫ ߞߊ߬ߙߊ߲߬ߕߊ ߘߏ߫ ߟߊ߫ ߥߊ߯ߕߌ ߏ߬ ߟߋ ߟߊ߫. ߊ߬ ߟߊߞߐߛߊ߬ߦߌ߬ ߘߊ߫ ߞߐߣߊߞߙߌ߫ ߁߉߅߇ ߟߊ߫߸ ߞߵߊ߬ ߟߊ߫ ߞߊ߬ߙߊ߲ ߛߊ߯ߘߊ߫ ߝߟߐ ߟߊߓߊ߲߫߸ ߞߊ߬ ߣߊ߬ ߕߴߊ߬ ߞߐߛߊ߬ߦߌ߬ ߟߊ߫ ߞߊ߲ߞߊ߲߫ ߞߵߊ߬ ߕߐ߮ ߛߓߍ߫ ߓߊ߯ߙߊ߫ ߡߊߞߊߙߊ߲߫ ߞߊߙߊ߲ߕߊ ߟߴߏ߬ ߞߐ߫߸ ߞߵߊ߬ ߟߊ߫ ߦߙߌߡߐ߯ߣߍ߲߫ ߠߊߘߊ߲ ߛߙߋߓߍ ߛߐ߬ߘߐ߲߬. ߁߉߆߃ ߟߊ߫߸ ߊ߬ ߥߊ߫ ߘߴߊ߬ ߛߌ߰ ߖߡߊ߬ߣߊ ߥߙߏ߬ߘߎ߮ ߘߐ߫ ߓߋߟߊ߫߸ ߞߊ߬ ߓߊ߯ߙߊ ߘߊߡߌ߬ߣߊ߬ ߦߋ߲߬. ߘߋ߲߬ߓߊ߫ ߘߏ߲߬ ߘߊ߫ ߓߋ߲ߓߋߦߊ߫ ߖߊ߬ߖ߭ ߘߐ߫ ߁߉߆߃ ߟߊ߫. ߊ߬ ߞߍ߫ ߘߴߊ߬ ߞߎ߲߬ߕߌ߮ ߘߌ߫߸ ߘߐ߲߬ߞߟߌ߬ߟߊ߬ߟߊ ߣߌ߫ ߛߏ߯ߙߏߟߌߟߊ. ߊ߬ ߟߊ߫ ߛߘߊߡߦߊ ߕߎ߬ߡߊ ߟߊ߫߸ ߓߑߙߋߕߌߛ߭ ߓߑߙߏߘߑߞߊߛߑߕߌ߲ ߞߐߙߑߔߐߙߋߛ߭ߐ߲߬ ߞߵߊ߬ ߦߌ߬ߘߊ߬ ߞߏ߫ ߘߋ߲߬ߓߊ߫ ߞߡߊ߬ߙߊ ߟߋ߬ ߊߝߙߌߞߌ߬ ߘߐ߲߬ߞߟߌ߬ߟߊ߬ߟߊ ߟߎ߬ ߘߐ߫ ߢߊ߬ߣߊ ߟߋ߬ ߘߌ߫.
ߛߊ߬ߦߊ ߣߌ߫ ߓߊߘߍ߮
ߖߌ߬ߣߍ߫ ߞߎ߲߬ߠߊ߬ߛߌ߮ ߞߊ߬ ߓߋ߲ߓߋߦߊ ߖߊ߬ߖ߭ ߣߊߛ߭ߐ߲ߣߊߟ ߟߊ߫ ߥߊ߫ ߛߣߍ߬ߜ߭ߊ߯ߟߌ߫ ߁߉߇߃ ߕߙߊߓߊ ߟߊ߫߸ ߖߡߊ߬ߣߊ߬ ߘߐ߬ߦߊ߯ߟߊ ߘߏ߫ ߞߊ߲ߡߊ߬. ߊ߬ߟߎ߬ ߟߊߛߣߍ߫ ߘߊ߫ ߥߎ߬ߘߊ߲ ߠߋ߬ ߘߐ߫ ߘߊ߬ߞߊ߰ߙߎ߬ ߛߊ߲ߡߊߘߊ߲ ߦߏߝ ߟߊ߫ ߕߙߊߓߊ ߃߁ ߡߊ߬߸ ߊ߬ߟߎ߫ ߣߊ߬ߣߍ߲߫ ߕߘߍ߬ ߦߋ߫ ߘߐ߬ߦߊ߰ߟߊ߬ߟߌ ߟߊ߫ ߦߋ߲߬ ߡߍ߲ ߘߐ߫. ߓߍ߲߬ߕߍ߮ ߡߍ߲ ߦߋ߫ ߛߌ߲߬ ߝߌ߬ߟߊ߬ ߕߙߐߝߍ߬߸ ߘߋ߲߬ߓߊ߫ ߞߡߊ߬ߙߊ߬ ߣߌ߫ ߘߊ߲߬ߞߏ߬ߣߌ߲߬ߝߐ߬ߟߊ ߛߋߞߎ߬ ߖߓߊ߬ߕߍ߫ ߣߌ߫ ߘߐ߲߬ߞߟߌ߬ߟߊ߬ߟߊ ߝߌߟߊߣߊ߲߫ ߛߊߟߌߝߎ߬ ߞߊ߬ߓߊ ߟߎ߬ ߕߘߍ߬ ߦߋ߫ ߔߋߗ߭ߏ߫ ߅߀߄ ߡߍ߲ ߞߣߐ߫߸ ߏ߬ ߣߌ߫ ߘߏ߫ ߞߊ߬ ߢߐ߲߮ߓߍ߲߬. ߘߋ߲߬ߓߊ߫ ߞߡߊ߬ߙߊ߬ ߘߐߥߦߊ߬ ߘߊ߫ ߞߏ߲ (ߘߊ) ߓߟߏ߫߸ ߊ߬ ߣߴߊ߬ ߘߍ߬ߢߐ߲߮ ߝߌ߬ߟߊ ߟߎ߬ ߟߊ߫ ߥߊ߫ ߘߊ߫ ߘߊ߲ߘߊߛߏ ߘߊ߲ߕߍߞ ߟߊ߫߸ ߘߊ߲ߘߟߊ ߞߵߊ߬ ߝߐ߫ ߦߋ߲߬ ߠߋ ߞߏ߫ ߊ߬ ߞߎ߲߬ߞߟߏ ߓߘߊ߫ ߛߍ߲ߞߍ߫ ߞߵߊ߬ ߛߌߛߌ ߣߴߊ߬ ߓߙߊߛߊ ߟߎ߬ ߘߐߝߘߍ߬ (ߘߜߐߟߐ߲߫) ߊ߬ ߣߌ߫ ߞߵߊ߬ ߝߊ߬ߘߌ ߝߊ߲߬ ߛߌߦߊߡߊ߲߫ ߡߊߕߍ߱ߕߍ߰. ߘߊ߲ߘߟߊ ߟߎ߬ ߟߊ߫ ߞߊߘߊ߲ߠߌ߲ ߣߴߊ߬ ߕߊ߫߸ ߊ߬ ߛߊ߬ ߘߊ߫ ߖߋ߬ߟߌ߬ ߖߌ߰ߒߞߣߐ ߞߏߛߐ߲߬ ߅ ߕߎ߬ߡߊ ߟߊ߫ ߞߏ߲ߞߏߘߌ߬ߓߌ ߕߟߋ߬ ߅ ߡߊ߬.
ߘߋ߲߬ߓߊ߫ ߞߡߊ߬ߙߊ߫ ߛߊ߲߬ߞߊ ߟߊߕߋ߬ߣߍ߲߸ ߖߌ߬ߣߍ߫ ߞߎ߲߬ߠߊ߬ߛߌ߮ ߟߊ߫ ߗߋߘߋ߲ ߠߎ߬ ߣߌ߫ ߖߌ߬ߣߍ߬ ߓߍ߯ߦߊ߫ ߞߙߎߞߊ ߕߊ߲ߓߊ߲ ߘߍ߬ߘߊ ߟߎ߬ ߟߊ߫ ߘߊ߫ ߟߊ߬ߞߟߏ߬ߞߟߏ߬ߟߌ ߞߏߕߌ߮ ߡߊ߬ߡߊ߬ߘߌ߫ ߞߋߕߊ߬ ߞߊ߲߬ ߞߊ߬ ߥߴߊ߬ ߝߎ߬ߙߋ ߣߐ߭ߝߍ߬. ߥߟߌ߬ ߞߍ߫ ߘߴߊ߬ ߘߌ߫ ߘߊ߬ߞߊ߰ߙߎ߬ ߛߊ߲ߡߊߘߊ߲ ߦߐߝ ߟߊ߫ ߁߆ ߙߋ߲ ߂߀ ߠߊ߫߸ ߛߣߍ߬ߜ߭߭߭ߊߟߌ߫ ߞߎ߲߬ߠߊ߬ߛߌ߮ ߟߊ߫ ߗߋߘߋ߲ ߠߎ߬ ߟߊ߫ ߘߊ߫ ߊߡߊߘߎ߬ ߛߌ߬ߛߋ ߖߊ ߞߊ߲߬߸ ߏ߬ ߟߎ߬ ߟߊߛߣߍ߫ ߘߊ߫ ߖߊ߬ߡߊ߫ ߛߎ߬ߣߎ߲߬ߣߍ߲ ߘߏ߫ ߟߎ߫ ߟߋ߬ ߓߟߏ߸ ߛߌ߬ߛߋ ߖߊ ߞߵߊ߬ ߦߌ߬ߘߊ߬ ߞߏ߫ ߛߣߍ߬ߜ߭߭߭ߊߟߌ߫ ߞߎ߲߬ߠߊ߬ߛߌ߮ ߡߊ߫ ߛߋߞߏߦߊ߫ ߛߌ߫ ߞߍ߫ ߘߋ߲߬ߓߊ߫ ߞߡߊ߬ߙߊ߫ ߟߊߞߛߌ ߘߐ߫. ߖߌ߬ߣߍ߬ߞߊ ߟߎ߬ ߖߌ߰ ߘߊ߫ ߞߐߣߊߞߙߌ߫ ߁߉ ߕߎ߬ߡߊ ߟߊ߫߸ ߏ߬ ߞߍ ߘߋ߲߬ߓߊ߫ ߞߡߊ߬ߙߊ߫ ߝߎ߬ߙߋ ߟߥߊ߫ ߘߊ߫ ߡߌ߬ߙߌ߲߬ߘߌ ߟߊ߫ ߞߎߓߋ ߟߊ߫߸ ߊ߬ߟߎ߫ ߣߊ߬ ߘߊ߫ ߛߎ߬ߣߎ߲߬ߓߊ߰ߕߐ߫ ߥߊ߯ ߦߙߌߞߊ ߟߎ߬ ߕߍ߬ߘߍ߫ ߦߋ߲߬. ߞߊ߲ߕߌ߯ ߊߤߑߡߊߘ ߛߋߞߎ߬ ߕߎ߬ߙߋ ߣߴߊ߬ ߣߊ߬ߡߌ߬ߢߐ߲߮ ߊ߲ߘߙߋ߫ ߕߎ߬ߙߋ߫ ߠߎ߬ ߥߊ߫ ߘߴߊ߬ߟߎ߫ ߕߙߎߕߙߎ߫ ߜߊ߰ߙߊ߬ߜߊ߯ߙߊ ߕߐ߬ߙߐߝߍ߬. ߘߋ߲߬ߓߊ߫ ߞߡߊ߬ߙߊ߫ ߛߎ߬ߞߏ ߞߍ߫ ߘߊ߫ ߝߊ߬ߛߏ߬ߟߊ߬ߞߊ ߓߊߘߍ ߟߋ߬ ߘߌ߫߸ ߖߌ߬ߣߍ߫ ߣߌ߫ ߛߣߍ߬ߜ߭߭߭ߊߟߌ߫ ߞߎ߲߬ߠߊ߬ߛߌ߮ ߛߌ߲߬ߝߏ߲ ߠߎ߬ ߕߘߍ߬ ߦߋ߫ ߓߊߘߍ߫ ߘߊ ߘߐ߫ ߦߋ߲߬. ߡߐ߱ ߥߊ߯ ߗߍ߬ߡߍ߫ ߖߊ߬ߕߋ߫ ߞߊ߬ ߝߊ߰ߣߌ߲߬ߜߍ ߟߎ߬ ߓߌ߬ߟߵߊ߬ߟߎ߫ ߝߊ߬ߘߌ ߡߊ߬ ߞߊ߬ ߝߎ߬ߙߋ ߓߌ߬ߟߊ߬ߛߌߟߊ߲߫ ߞߡߊ߬ߦߍߣ ߛߊ߬ߙߌ߬ߟߏ (ߞߊߓߙߎߟߏ) ߘߐ߫߸ ߞߊ߬ ߓߎߥߊߙߏ߫ ߘߊ߮ ߣߊ߲߬ߕߌ߮ ߟߎ߬ ߟߐ߬ ߥߊߛߊ߲ߓߊ (fanfare) ߝߐ߫ ߟߊ߫ ߞߊ߬ ߗߍ߬ߓߟߏ (ߓߟߏߓߊ) ߝߐ߫߸ ߗߍ߬ߓߟߏ ߡߍ߲ ߠߎ߬ ߕߘߍ߬ ߦߋ߫ ߝߐ߫ ߟߊ߫ ߗߍ߬ߝߊߘߌ߲ ߠߎ߬ ߢߍ߫ ߞߍ߬ߟߍ ߞߐ ߘߐ߫ ߛߐ߲߬.
ߞߏߝߐߟߌ ߟߎ߬
ߘߐ߬ߛߙߋ: ߘߋ߲߬ߓߊ߫߸ ߊߝߙߌߞߌ߬ ߘߐ߲߬ߞߟߌ ߘߙߊߜ߭ߐ߲. ߊߝߙߏ߫ ߖߌ߬ߣߍ߫ ߝߐ߰ߓߍ߬ߝߐ߯ߓߍ. ߂߀߁߄ ߞߏ߲ߞߏߘߌ߬ߓߌ ߅. ߕߊ߬ ߘߊ߫ ߂߀߁߈ ߞߏ߲ߞߏߜߍ ߃߸ ߊߝߙߌߞߌߞߊ ߟߎ߬ ߟߊ߫ ߞߏ߸ ߞߐߜߍ߫, ߆߆. ߂߀߀߂ ߡߊ߲߬ߞߊ߲ (ߕߏߣߊߟߌߕߋ), ߞߐߜߍ߫, ߃߂. ߛߊߟߌߎ߬ ߞߡߊ߬ߙߊ߫ ߂߀߀߅, ߞߐߜߍ߫. ߁߆߅. ߛߊߟߌߎ߬ ߞߡߊ߬ߙߊ߫߸ ߏߕߎߟ & ߓߋߞߊ߬ ߂߀߁߃, ߞ.߆߄. ߦߌߟߡߊ:ߖߌ߬ߣߍ߫ ߘߐ߲߬ߞߟߌ߬ߟߊ߬ߟߊ ߦߌߟߡߊ:ߓߋ߲ߓߋߦߊ߫ ߖߊߖ߭ ߦߌߟߡߊ:ߞߊ߬ ߡߏߦߌ߫ ߞߐߣߊߞߙߌ߫
ߌ߬ߙߌ߬ߛߌ߫
ߌ߬ߙߌ߬ߛߌ߫ (ߌ߬ߙߌ߬ߛߌ ߘߐ߫: Россия, Rossiïa)߸ ߊ߬ ߝߐߢߊ߫ ߖߊ߲ ߘߐ߫ ߞߏ߫ ߙߎ߬ߛߌ߬ ߞߙߎߝߊ߫ ߞߊ߲ߓߍ߲ (ߏ߬ ߦߋ߫ ߙߎ߬ߛߌ ߘߐ߫: Российская Федерация, Rossiïskaïa Federatsiïa prononciation)߸ ߦߋ߫ ߜߙߋ߫ ߣߌ߫ ߢߐ߲߯ߕߍ ߞߙߎߝߊ߫ ߞߊߝߏ ߟߋ߬ ߘߌ߫. ߊ߬ߟߋ ߟߋ߬ ߦߋ߫ ߒ߬ ߠߊ߫ ߖߊ߯ߓߊߟߌ ߞߊ߬ߝߏ ߓߍ߯ ߘߐ߫ ߓߟߋ߬ߓߟߋ ߘߌ߫߸ ߌ߬ߙߌ߬ߛߌ߫ ߦߋ߫ ߛߏ߭ ߞߊ߲߬ ߊߖ߭ߌ߫ ߞߐ߬ߘߎ߮ ߘߐ߫ (ߊ߬ ߝߊ߲߬ߝߘߊ߬ߧߊ ٪߇߄.߇) ߘߌ߫߸ ߊ߬ ߣߴߊ߬ ߝߊ߲߬ߝߘߊ߬ߧߊ (٪߂߅.߃) ߝߣߊ߫ ߦߋ߫ ߋߙߐߔߎ߬߸ ߊ߬ ߘߎ߰ߞߣߍ ߘߐߥߛߊ߬ߣߍ߲߫ ߝߣߊ߫ ߞߊ߬ ߓߐ߫ ߕߟߋ߬ߓߋ ߘߐ߫ ߞߊ߬ ߕߊ߯ ߕߟߋ߬ߓߐ߫߸ ߞߵߊ߬ ߘߊߡߌ߬ߣߊ߬ ߞߊߟߋߣߌ߲ߜ߭ߙߊߘ ߕߌ߲߬ߞߎߘߎ߲߫ ߖߘߍ߬ߕߐ߲߬ߕߌ߯ ߗߎߞߐߕߑߞߊ߫ ߡߊ߬߸ ߞߎߘߍ߫ ߆ ߆߀߀ ߣߌ߫ ߞߐ߫߸ ߊ߬ ߣߌ߫ ߞߎߘߍ߫ ߝߘߎ߬ߓߍ߲ ߁߇ ߁߂߅ ߁߉߁ ߖߊ߬ߕߋ߬߸ ߏ߬ ߦߋ߫ ߓߍ߲߬ ߠߊ߫ ߘߎ߱ ߖߘߍ߬ߛߐ߬ߘߐ߲߬ߣߍ߲ ٪߁߁.߅ ߟߋ߬ ߡߊ߬. ߊ߬ ߟߊߝߏ߬ߣߍ߲߬ ߦߋ߫ ߞߐ߰ߖߌ߬ ߛߌߦߊߡߊ߲ ߣߌ߫ ߟߌ߲ߓߊ߲߫ ߝߌ߬ߟߊ߬ ߟߎ߫ ߟߊ߫߸ ߙߎ߬ߛߌ߬ ߦߋ߫ ߜߙߋߟߞߊ ߓߊ߲ߘߊ ߟߋ߬ ߘߌ߫ ߡߍ߲ ߝߊ߲߬ߓߊ ߦߋ߫ ߣߍߣߍߡߊ߫ ߘߌ߲ߞߌߙߊ ߣߴߊ߬ ߖߎ߯ߡߊ߲ ߠߎ߬ ߘߌ߫. ߙߎ߬ߛߌ߫ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߱ ߞߋ߲߬ߥߟߎ߫ ߁߄߇ ߟߋ߬ ߘߌ߫ ߂߀߁߉ ߟߊ߫߸ ߏ߬ ߟߋ ߞߵߊ߬ ߞߍ߫ ߖߊ߯ߓߊߟߌ߫ ߖߡߊ߬ߣߊ߫ ߞߐ߬ߣߐ߲߬ߘߐ߬ߣߊ߲ ߘߌ߫ ߛߌߦߊߦߊ ߘߐ߫. ߏ߬ ߟߎ߬ ߝߣߊ߫ ٪߇߈ ߛߌ߰ߣߍ߲߫ ߦߴߋߙߐߔߎ߬ ߟߋ߬.
ߘߊ߬ߡߊ߲߬ߘߐ߬ ߣߊ߲ߝߟߏ ߟߎ߬ ߦߋ߫ ߙߎ߬ߛߌ߫ (ߕߟߎ߸ ߣߍ߰ߝߌ߲߸ ߞߊ߬ߛߌߦߊ «nickel»߸ ߣߐ߬ߓߊߟߌ߸ ߊ߬ ߣߌ߫) ߊ߬ ߣߌ߫ ߜߟߐߡߌ߲ߠߞߊ ߟߎ߬ (ߞߓߊߕߟߎ «pétrole»߸ ߛߎ߲ߞߎ߲ ߥߊߦߌ߲ «gaz naturel»߸ ߖߌߘߐߢߎߡߍ) ߏ߬ ߟߎ߬ ߓߍ߯ ߘߐߞߊ߬ߣߍ߲ ߦߋ߫ ߦߋ߲߬߸ ߏ߬ ߟߋ ߞߵߊ߬ ߞߍ߫ ߘߎߢߊ߫ ߟߊ߬ߥߟߏ߬ߟߌ߬ߟߊ ߣߌ߫ ߡߊ߬ߛߐ߬ߟߌ߬ߟߊ ߓߊߖߎߡߊ ߘߏ߫ ߘߌ߫. ߛߏߝ߭ߌߦߋ ߘߍ߭ ߕߎ߬ߡߊ ߟߊ߫߸ ߝߊ߲ߓߏ߲߫ ߜߌߟߌ߲߫ ߝߊ߲߬ߞߊ߬ߡߊ ߟߎ߬ ߕߘߍ߬ ߦߋ߫ ߞߊ߬ߝߏ ߓߟߏ߫߸ (ߜߊߞߌߘߊ «aciéries»߸ ߘߐ߬ߖߏ߲߬ߘߊ «raffineries»߸ ߖߎ߲ߛߊ߫ ߝߊ߲ߓߏ߲ ߠߎ߬߸ ߊ߬ ߣߌ߫). ߡߍ߲ ߟߐ߬ߣߍ߲߫ ߦߋ߫ ߡߙߊ߬ߡߊ߬ߝߋ߲߬ߞߏ ߡߊ߬ߘߎ߮ ߡߊ߬߸ ߘߐ߬ߞߌߛߍ (nucléaire) ߣߌ߫ ߝߏ߬ߟߏ߲߬ߝߊ߬ߟߊ߲߬ߕߍ߬ ߛߊ߲ߡߊߞߎߟߎ߲ ߠߎ߬ ߛߓߊ߬ߕߌ߬ߣߍ߲߬ߓߊ ߟߋ߬ ߦߋ߫߸ ߏ߬ ߟߋ ߞߵߊ߬ ߕߏ߫ ߖߡߊ߬ߣߊ ߞߊ߬ ߛߌߟߊߓߐߛߐ߯ߣߦߊ ߟߐ߬ߘߎ߮ ߞߍ߫ ߝߏ߬ߟߏ߲߬ߝߊ߬ߟߊ߲߬ߕߍ߫ ߞߐ߲ߛߐ߲ߧߊ ߘߐ߫.
ߞߵߊ߬ ߘߊߡߌ߬ߣߊ߬ ߝߊ߯߯߯ߘߐߞߍ߫߫ ߁߉߲ ߡߊ߬߸ ߙߎ߬ߛߌ߬ ߕߑߛߊߙߌߟߡߊ ߥߎ߬ߦߊ߲߬ߞߟߌ߬ ߟߏ߲ߓߏ߲ߟߊ߲ߓߊ߲ ߛߌߦߊߡߊ߲ߓߊ ߟߎ߬ ߟߋ߬ ߓߍ߲߬ߢߐ߲߰ߦߊ߫  ߡߍ߲ ߥߊ߫ ߘߊ߫ ߜߟߍ߬ߦߊ߫ ߁߉߀߅ ߥߎ߬ߦߊ߲߬ߞߌ߬ߟߌ߫ ߡߊߝߘߏ߬ߣߍ߲ ߞߐ߫߸ ߊ߬ ߣߌ߫ ߙߎ߬ߛߌ߬ ߟߊ߫ ߗߌߙߏ߲ߠߌ߲ ߙߎ߬ߛߌ߬ ߣߌ߫ ߗ߭ߊߔߐ߲߫ ߞߟߍ ߘߐ߫. ߓߟߏߕߍ߯ߟߌ ߡߍ߲ ߞߍ߫ ߘߊ߫ ߖߊ߯ߓߊ߫ ߞߟߍ ߝߟߐߡߊ ߞߐ߫ ߊ߬ ߣߌ߫ ߣߊ߲߬ߕߌ߮ ߟߎ߬ ߟߊ߫ ߜߟߍ߬ߦߊ߫ ߛߐ߬ߘߐ߲߬ߣߍ߲ ߕߟߋ߬ߓߐ ߞߟߊߘߊ ߘߐ߫߸ ߡߌ߬ߙߌ߲߬ߘߌ ߡߐߣߍߡߍߣߍ߲ߕߐ ߞߊ߬ ߁߉߁߇ ߥߎ߬ߦߊ߲߬ߞߌ߬ߟߌ ߟߊߥߟߌ߬ ߞߏ߲ߞߏߜߍ ߟߊ߫߸ ߏ߬ ߟߋ ߞߍ߫ ߘߊ߫ ߝߊ߰ߡߊ߬ߟߊ ߝߊ߰ߡߊ߬ߓߏ߲߫ ߙߏߡߊߣߐߝ߭ ߟߊߓߋ߬߸ ߊ߬ ߣߌ߫ ߞߊ߬ ߊ߬ ߣߌ߫ ߞߵߊ߬ ߟߊ߫ ߕߑߛߊ߯ߙ ߓߏ߰ߛߌ߫ ߊ߬ ߞߵߊ߬ ߓߴߊ߬ ߓߟߏ߫߸ ߣߌߞߏߟߊ߫ ߂߲߸ ߏ߬ ߞߍ߫ ߘߊ߫ ߁߉߁߇ ߕߙߊߓߊ ߟߋ߬ ߟߊ߫. ߡߍ߲ ߟߐ߬ ߕߐ߫ ߦߋ߫ ߁߉߁߇ ߞߏ߲߲ߓߌߕߌ߮ ߥߎ߬ߦߊ߲߬ߞߌ߬ߟߌ ߡߊ߬߸ ߏ߬ ߞߊ߬ ߙߎ߬ߛߌ߬ ߞߊ߲ߓߍ߲߫ ߞߎߘߊ ߟߊߓߋ߬ ߊ߬ ߣߌ߫ ߞߊ߬ ߝߊ߲߬ߞߊ߬ߕߊ ߟߊߣߐ߰ߦߊ߫ ߓߏߟߑߛ߭ߋߝߌ߭ߞ ߟߎ߫ ߓߟߏ߫. ߝ߭ߑߟߊߘߡߌߙ ߟߋߣߌ߲ߣ ߠߊ߫ ߓߐ߲ߒߖߘߍߘߐ ߞߏߛߐ߲߬߸ ߛߏߝ߭ߌߦߋ ߘߍ߬ߟߐ߲߬ߘߐ߬ߦߊ߫ ߞߊ߲ߓߍ߲ ߘߍ߭ ߟߊߥߊ߲߬ߞߊ߫ ߘߴߏ߬ ߞߐ߫ ߁߉߂߂ ߟߊ߫߸ ߏ߬ ߘߐ߫ ߙߎ߬ߛߌ߬ ߞߙߎߝߊ ߘߍ߬ߟߐ߲߬ߘߐ߬ߦߊ߫ ߘߍ߲ߢߐ߲߯ߠߊ߫ ߞߊ߲ߓߍ߲ ߠߋ߬ ߕߘߍ߬ ߦߴߊ߬ ߛߏ߯ߙߏߟߊ߲ ߓߊߖߎߡߊ ߘߌ߫.
ߓߌ߭ ߢߌ߲߬ ߙߎ߬ߛߌ߬ ߛߏ߯ߙߏߣߍ߲߫ ߦߋ߫ ߞߙߎߝߊ߫ ߛߏ߯ߙߏߣߍ߲ ߠߋ߬ ߘߌ߫ ߦߙߐ߫ ߈߅ ߟߎ߫ ߟߊ߫ ߓߘߍ߬ߓߘߍ߬ߟߌ ߖߘߍ߬ߕߐ߲߬ߕߌ߰ߦߊ ߦߋ߫ ߡߍ߲ ߠߎ߬ ߓߟߏ߫ ߊ߬ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߬ ߓߐߢߐ߲߯ߡߕߊ. ߘߐ߬ߕߍ߰ߟߌ ߟߎ߬ ߕߊ߬ߣߍ߲߬ ߦߋ߫ ߛ.ߘ.ߞ.ߞ ߞߘߐ߬ߡߊ߲ ߠߋ߬ ߡߊ߬. ߛߏߝ߭ߌߦߋ ߞߊ߲ߞߋ ߓߊ߲ ߞߐ ߘߐ߫߸ ߞߊ߬ߝߏ ߞߊ߬ ߛߎ߯ߝߍ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߌ߫ ߥߙߍߓߊߞߊ߲ߞߋ ߞߎߡߊߓߏ߲ߠߞߊ ߡߙߊ߬ߞߊ߲ ߠߎ߬ ߘߊߘߐߓߍ߲߬. ߞߵߊ߬ ߖߌ߭ ߛߌ߰ ߛߊ߫ ߜߟߎߞߘߎߦߊߟߌ (ߡߐ߲ߘߌߦߊߟߌߖ߭ߊߛߐ߲߭) ߟߊߓߊ߬ߕߏ ߟߊ߫߸ ߌ߬ߙߌ߬ߛߌ߫ ߛߐ߰ ߘߊ߫ ߖߊ߬ߕߋ ߟߋ߬ ߡߊ߬ ߛߍ߲ ߘߌ߫ ߋߙߐߔߎ߬ ߣߌ߫ ߊߖ߭ߌ߫ ߟߎ߫ ߕߍ߫. ߊ߬ ߓߌ߬ ߞߎ߲ ߠߊ߫߸ ߙߎ߬ߛߌ߬ ߦߋ߫ ߓߙߌߛߥ (BRICS «ߓߙߋߖ߭ߌߟ߸ ߙߎ߬ߛߌ߫߸ ߌ߲ߘߌ߫߸ ߛ߭ߌߣߌ߲߬߸ ߊ߬ ߣߌ߫ ߥߙߏ߬ߘߎ߰ ߊߝߙߌߞߌ߬»). ߙߎ߬ߛߌ߫ ߟߋ߬ ߕߘߍ߬ ߦߋ߫ ߘߎߢߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߁߁߭ ߘߌ߫ ߞ.ߥ.ߢ (PIB) ߕߐ߯ߦߊߟߌ ߘߐ߫ ߂߀߁߉ ߟߊ߫߸ ߊ߬ ߣߌ߫ ߛߊ߲߬ߠߌ߲߬ ߝߊ߲ߞߊ ߥߐ߯ߙߐߣߊ߲ ߝߣߊ߫.
ߘߎ߰ߡߊ߬ߛߓߍ
ߞߎߡߘߊ ߦߙߍߞߍߣߍ߲: ߙߎ߬ߛߌ߫ ߘߎ߰ߡߊ߬ߛߓߍ ߣߌ߫ ߙߎ߬ߛߌ߫ ߓߐ߰ߝߍ ߣߴߊ߬ ߦߌߟߡߊ߫ ߛߙߋ
ߙߎ߬ߛߌ߫ ߦߌߟߡߊߛߙߋ ߔߊ߬ߔߘߊ
ߙߎ߬ߛߌ߫ ߘߎ߰ߞߟߏ ߛߏ߯ߙߏߣߍ߲߫ ߦߋ߫ ߝߊ߲߬ߓߊ߰ߦߊ߬ߟߌ ߘߐ߫ ߝߊ߬ߙߊ߫ ߘߍ߰ߜߍ ߟߎ߬ ߟߋ߬ ߟߊ߫߸ ߥߟߊ߫ ߥߙߏ߬ߘߎ߮ ߝߊ߲߬ߓߊ ߦߋ߫ ߥߊߟߊ߲ߥߊߟߊ߲ ߠߎ߬ ߘߌ߫߸ ߕߎ ߦߋ߫ ߞߐ߬ߘߎ߮ ߘߐ߫߸ ߊ߬ ߣߌ߫ ߣߍߣߍߞߏ߲ߞߏ߫ ߦߋ߫ ߓߊߙߌ ߞߐ߰ߖߌ (ߟߌ߲ߓߊ߲߫ ߛߌ߲߬ߓߌ߬ߟߊ) ߝߍ߬ߟߊ ߟߐ߬ߖߊ߲ ߝߍ߬. ߊ߬ ߞߙߎ߬ ߖߟߐߞߐ ߓߊߖߎߡߊ ߦߋ߫ ߕߟߋ߬ߓߐ ߓߐߕߏ߲ ߠߊ߫߸ ߏ߬ ߟߎ߫ ߟߋ߬ ߦߋ߫ ߞߏߞߊߛ ߘߌ߫߸ ߏ߬ ߘߐ߬ ߊ߬ ߦߙߐ߫ ߡߊߦߟߍ߬ߣߍ߲ ߦߋ߫ ߍߟߑߓߙߎߖ߭ ߞߎ߬ߙߎ ߟߋ߬ ߘߌ߫ (ߜߟߊ߬ߜߟߊ߫ ߅ ߆߄߂)߸ ߏ߬ ߟߋ ߝߣߊ߫ ߦߴߋߙߐߔߎ߬ ߞߏ߲ߞߏߟߌ߲ ߓߍ߯ ߘߐ߫ ߡߊߦߟߍ߬ߣߍ߲ ߘߌ߫߸ ߊ߬ ߣߌ߫ ߊߟߑߕߊߌ߫ ߞߎ߬ߙߎ. ߝ߭ߍߙߑߞߏߌߊ߲ߛߞ ߞߙߎ߬ ߖߟߐߞߐ ߝߣߊ߫ ߦߋ߫ ߞߐ߬ߘߎ߮ ߘߐ߫߸ ߊ߬ ߣߌ߫ ߞߙߎ߬ ߖߟߐߞߐ߫ ߕߊߞߙߎߡߊ ߝߣߊ߫ ߦߋ߫ ߦߋ߲߬ ߝߊߦߌߘߊ߫ ߕߌ߲ ߞߊߡߑߗߊߕߑߞߊ߫ ߟߋ߬ ߦߋ߫߸ ߞߑߟߌߎߗߋߝ߭ߛߑߞߐߌ߫ ߥߙߊ߬ߣߍ߲߬ ߦߋ߫ ߡߍ߲ ߡߊ߬߸ ߣߴߏ߬ ߛߌ߰ߝߊߘߌ ߦߋ߫ ߕߊߞߙߎ߫ ߘߌ߫ ߜߟߊ߬ߜߟߊ߫ ߄ ߈߃߅ ߟߊ߫. ߎߙߊߟ ߡߍ߲ ߓߟߐ߬ߟߊ߬ߡߊ ߦߋ߫ ߞߐ߬ߘߎ߮ ߣߌ߫ ߥߙߏ߬ߘߎ߮ ߝߘߊ߫ ߟߊ߫ ߋߙߐߔߎ߬ ߌ߬ߙߌ߬ߛߌ߫ ߣߴߊߖ߭ߌ߫ ߙߎ߬ߛߌ߫ ߟߎ߫ ߕߍ߫߸ ߦߋ߲߬ ߦߋ߫ ߞߙߎ߬ ߖߟߐߞߐ߫ ߡߊߜߊ߬ߣߊ߲߬ߣߍ߲ ߠߋ߬ ߘߌ߫ ߘߊ߬ߡߊ߲߬ߘߐ߬ߝߋ߲ ߠߎ߬ ߛߌߦߊߡߊ߲߫ ߡߍ߲ ߘߐ߫.
ߔߋߕߙߏߔߊߝ߭ߑߟߏߛߞ-ߞߊߡߑߗߊߕߛߑߞߌ߫ ߣߌ߫ ߕߊߞߎߟߎ߲ ߞߏߙߌߦߊߞߛߑߞߌ߫
ߕߎ߫ ߝߙߊߓߊ߲߫ ߘߍ߰ߜߍ ߡߍ߲ ߥߊ߲߬ߥߊ߲ ߦߋ߫ ߞߎߘߍ߫ ߁߂߀߀ ߘߌ߫ ߙߎ߬ߛߌ߬ ߋߙߐߔߎߞߊ ߘߐ߫߸ ߎߙߊߟ ߦߋ߫ ߛߎ߲ߞߎ߲ ߓߊ߬ߟߊ߲ ߘߌ߫ ߡߍ߲ ߘߐ߫ ߸ ߊ߬ ߣߌ߫ ߞߎߘߍ߫ ߂ ߀߀߀ ߦߋ߫ ߛߌߓߋߙߌ߫߸ ߏ߬ ߟߋ ߦߋ߫ ߖߊ߯ߓߊߟߌ ߛߎ߲ߞߎ߲ ߦߙߐ߫ ߟߊߕߏߣߍ߲ ߓߍ߯ ߘߐ߫ ߓߟߋ߬ߓߟߋ ߘߌ߫ ߕߎ߫ ߞߏ ߞߎ߲߬ ߠߊ߫. ߊ߬ ߘߎ߰ߞߟߏ߫ ߛߣߍ߬ߕߊ ߦߋ߫ ߖߊ߯ߓߊߟߌ ߦߙߐ߫ ߛߣߍ߬ߕߊ ٪߈.߉ ߞߐߦߌ߬ߘߊ߬ ߟߊ߫.
ߊ߬ ߕߌ߲߫ ߓߊߖߎߡߊ ߟߎ߬ ߦߋ߫ ߕߌ߲ߥߙߍ ߟߎ߫ ߟߋ߬ ߘߌ߫ ߊߙߞߑߕߌߞ ߖ߭ߊ߲ߓߟ ߞߎߘߊ߫ ߦߋ߫ ߡߍ߲ ߠߎ߬ ߘߏ߫ ߘߌ߫߸ ߝߊߙߊ߲ߛߏߥߊ ߖߏ߬ߛߍߝ ߕߌ߲ߥߙߍ߸ ߕߌ߲ߥߙߍ ߛߌߓߋߙߌ߫ ߞߎߘߊ߫߸ ߊ߬ ߣߌ߫ ߖߐ߮ ߟߌ߲ߓߊ߲ ߕߌ߲ ߛߞߊߟߌ߲߫ ߣߌ߫ ߕߌ߲ߥߙߍ ߞߎߙߌߟ߸ ߏ߬ ߘߐ߫ ߊ߬ ߕߌ߲ ߓߍ߯ ߘߐ߫ ߕߟߋ߬ߓߐ߬ߕߊ߸ ߏ߬ ߡߞߊߣߌ߲ߣߍ߲߫ ߦߋ߫ ߗ߭ߊߔߐ߲߫ ߓߟߏ߫.
ߞߐ߭ ߣߌ߫ ߓߊ߫ ߁߀߀ ߀߀߀ ߣߌ߫ ߞߐ߫ ߟߎ߫ ߟߋ߬ ߦߋ߫ ߙߎ߬ߛߌ߬ ߟߊߡߌ߲߬ ߠߊ߫߸ ߊ߬ ߘߏ߫ ߟߎ߫ ߦߋ߫ ߖߊ߯ߓߊߟߌ ߓߊߖߎߡߊ ߟߎ߬ ߘߐ߫ ߟߋ߬. ߝ߭ߏߟߑߜ߭ߊ ߡߍ߲ ߣߐ߬ ߦߋ߫ ߝߏߟߏ߲ ߘߏ߫ ߛߋ߲߬ ߠߊ߫ ߦߋ߲߬ ߡߍ߲ ߦߋ߫ ߥߦߏ߬ ߟߊ߫ ߞߎߘߍ߫ ߝߘߎ߬ߓߍ߲߫ ߞߋ߲߬ߥߟߎ߬ ߁.߄ ߞߊ߲߬߸ ߏ߬ ߟߋ ߦߴߋߙߐߔߎ߬ ߓߊ ߓߍ߯ ߘߐ߫ ߖߊ߰ߡߊ߲ ߘߌ߫ (ߞߎߘߍ߫ ߃ ߃߅߀)߸ ߏ߬ ߣߊ߬ ߟߐ߬ߘߎ߮ ߞߟߊ߰ߟߊ߬ߡߊ ߟߋ߬ ߢߊ߬ ߟߊ߫ ߞߊ߬ߝߏ ߘߐ߬ߝߐ ߘߐ߫. ߛߌߓߋߙߌ߫ ߓߊ߫ ߓߟߋߓߟߋ ߟߎ߬ ߦߋ߫ ߘߎߢߊ߫ ߖߊ߰ߡߊ߲ ߠߎ߬ ߘߐ߫ ߟߋ߬: ߏ߬ ߟߎ߫ ߟߋ߬ ߦߋ߫ ߟߋߣߌߟߋߌ߬ (ߏ߬ ߖߎ߬ߟߎ ߕߍߡߊߞߊ߲ߞߋ ߦߋ߫ ߞߎߘߍ߫ ߝߘߎ߬ߓߍ߲߫ ߁߉ ߈߀߀ ߠߋ߬ ߘߌ߫ ߝߌ߬ߟߊ߲ ߞߘߐ߫), ߐߓ ߣߌ߫ ߟߋߣߊ ߟߎ߫ ߞߊ߬ߣߌ߲߬ߣߍ߲߬ ߦߴߊ߬ߟߎ߬ ߟߌ߬ߤߟߊ߬ߦߊ ߛߎ߮ ߓߍ߯ ߘߏ߫ ߝߍ߬߸ ߊ߬ߟߎ߬ ߝߏߟߏ߲߫ ߘߍ߬ߜߍ ߟߎ߬ ߣߴߊ߬ߟߎ߫ ߥߎ߬ߛߊ߲߬ߞߌ߬ߟߌ߫ (ߣߍߣߍ ߓߊ߯ ߖߌ߰ ߞߵߊ߬ߟߎ߬ ߟߊߜߋߘߋ߲߫߸ ߊ߬ߟߎ߬ ߦߋ߫ ߝߊ߲߬ߞߊ ߡߍ߲ ߠߊߓߐ߫ ߟߊ߫ ߞߊ߬ ߛߌߟߊ ߟߊߞߵߊ߬ߟߎ߫ ߖߘߍ߬ ߢߍ߫) ߘߊ߲߬ߠߊߕߊ߬ߡߌ߲߬ߣߍ߲ ߠߎ߬ ߓߟߏ߫ ߛߋߕߐ ߕߎ߬ߡߊ ߟߊ߫߸ ߞߵߊ߬ ߞߐߛߊ߬ߦߌ߫ ߖߌ ߟߊ߫ ߕߏ߰ߝߏ ߡߊ߬ ߣߍߣߍ ߣߐ߬ ߕߘߍ߬ ߦߋ߫ ߛߌߟߊ ߕߍ߰ ߟߊ߫ ߡߍ߲ ߢߍ߫. ߖߌ߫ ߘߐߝߎߟߋ߲ߣߍ߲ ߓߊߖߎߡߊ ߡߍ߲ ߦߋ߫ ߦߋ߲߬߸ ߏ߬ ߟߎ߫ ߟߋ߬ ߦߋ߫ ߞߐ߰ߖߌ ߘߟߊ (ߘߊ߬ߟߊ) ߓߊߌߞߊߟ ߟߎ߫ ߘߌ߫߸ ߖߊ߯ߓߊߟߌ ߘߟߊ߬ߟߊ߬ߞߊ ߖߌ߫ ߘߌߡߊ߲߫ ٪߂߀ ߦߋ߫ ߡߍ߲ ߘߐ߫߸ ߟߊߜ߭ߎߘߊ߫ ߘߊ߬ߟߊ ߣߌ߫ ߘߊ߬ߟߊ ߏߣߋߜ߭ߊ߫ ߟߎ߫ ߝߣߊ߫.
ߓߊ߲ߘߊ
ߞߎߡߘߊ ߝߊߙߊ߲ߝߊ߯ߛߌߣߍ߲:
ߝߊߦߌߘߊ߫ ߞߊ߬ߝߏ ߕߟߊߒߕߍ ߦߋ߫ ߞߐߘߎ߮ ߟߋ߬ ߘߐ߫ ߞߛߊߞߊ߫ ߆߀ ߟߊ߫ ߞߐߘߎ߮ ߘߟߊߕߍ߮ ߘߐ߫߸ ߞߵߊ߬ ߕߘߍ߬ ߊ߬ ߝߊ߲߬ߣߍ߲߫ ߠߋ߬ ߦߋ߫ ߥߙߏ߬ߘߎ߮ ߘߐ߫ ߞߛߊߞߊ߫ ߅߀ ߟߊ߫ ߘߟߊߕߍ߮ ߘߐ߫. ߞߎ߬ߙߎ ߡߍ߲ ߦߋ߫ ߡߊ߬ߛߙߍߘߍ ߓߐߕߏ߲ ߛߏ߯ߙߏ߫ ߟߊ߫ (ߊߟߑߕߊߌ߫…) ߏ߬ ߟߋ ߦߋ߫ ߝߢߐ߫ ߞߟߊߡߊ߲ ߠߊߘߊ߲߬ ߠߊ߫ ߦߟߍ߬ߟߌ ߘߐ߫ ߡߊ߬ߛߙߍߘߍ ߕߌ߲߬ߞߎߘߎ߲ ߠߎ߬ ߘߐ߫ ; ߞߵߊ߬ ߕߘߍ߬ ߝߊ߬ߙߊ ߡߍ߲ ߠߎ߬ ߥߙߊ߬ߣߍ߲߫ ߦߋ߫ ߞߊ߬ߝߏ ߞߐ߬ߘߎ߮ ߘߐ߫߸ ߏ߬ ߟߎ߬ ߦߋ߫ ߛߌߟߊ ߟߊߞߊ߬ ߟߊ߫ ߝߢߐ߫ ߛߎߡߊߣߍ߲ ߘߏ߲߬ߠߌ߲ ߢߍ߫ ߞߊ߬ ߝߘߊ߫ ߞߐ߬ߘߎ߮ ߞߐ߰ߖߌ߫ (ߛߌ߲߬ߓߌ߬ߟߊ) ߟߊ߫. ߏ߬ ߟߋ ߞߵߊ߬ ߕߏ߫ ߦߋ߲߬ ߓߊ߲ߘߊߖߌߦߊ ߕߍߡߊߞߊ߲ߞߋ ߞߐߝߟߌ ߦߋ߫ ߞߛߊߞߊ߫ ߅.߅° (C°) ߘߌ߫ ߝߋ߲ߛߋ߲߫ ߝߏߓߐ ߣߌ߫ ߛߋߕߐ ߟߎ߫ ߕߍ߫.
ߓߊ߲ߘߊ߫ ߝߌ߬ߟߊ߫ ߟߋ߬ ߘߐߙߐ߲߫ ߦߴߊ߬ ߖߡߊ߬ߣߊ ߡߎ߰ߡߍ ߞߣߐ߫ : ߣߍߣߍ ߣߌ߫ ߕߙߊ; ߛߋߕߐ ߣߌ߫ ߝߏߓߐ ߟߎ߫ ߞߎ߲߬ߕߊ߮ ߛߘߎ߬ߡߊ߲߬ߓߊ ߟߋ߬ ߦߋ߫߸ ߞߵߊ߬ ߟߴߊ߬ ߞߊ߲߬ ߓߊ߲ߘߊ ߓߐ ߞߟߊߦߊ߫ ߔߊߦߌߦߌ ߘߐ߫ ߞߊ߬ ߥߊ߫ ߓߌ߬ߟߊ߬ ߛߎߡߦߊ߫ ߘߊ߲߬ߠߊߕߊ߬ߡߌ߲߬ߣߍ߲ ߘߊߞߘߐ߫߸ ߏ߬ ߞߎ߲߬ߘߐ߫ ߛߘߎ߬ߡߊ߲߬ߓߊ ߟߋ߬ ߝߣߊ߫ ߦߋ߫. ߞߊߙߏ ߓߍ߯ ߘߐ߫ ߣߍߣߍߡߊ ߦߋ߫ ߓߌ߲ߠߊߥߎߟߋ߲ (ߞߏ߲ߞߏߜߍ ߞߐ߰ߖߌ߬ߘߊ ߟߊ߫) ߟߋ߬ ߘߌ߫. ߝߏߓߐ ߓߊ߲ߘߊߖߌߦߊ ߦߋ߫ ߥߊ߫ ߟߊ߫ ߡߊߖߌ߰ ߟߊ߫ ߞߐ߬ߘߎ߮ ߣߌ߫ ߥߙߏ߬ߘߎ߮ ߘߐ߫߸ ߊ߬ ߣߌ߫ ߕߟߋ߬ߓߐ (ߏ߬ ߦߋ߫ ߜߙߋߟߞߊ ߟߋ߬ ߘߌ߫ ߓߘߍߞߍ߬) : ߒ߬ ߧߋ߫ ߓߊ߲ߘߊߖߌߦߊ ߕߍߡߊߞߊ߲ߞߋ ߟߊߞߙߐ߬ߛߌ߬ ߟߊ߫ ߞߏ߲ߞߏߜߍ ߟߊ߫ ߞߛߊߞߊ߫ ߈° ߠߋ߬ ߘߌ߫ ߕߟߋ߬ߓߋ ߞߐߞߘߐߟߊ ߘߐ߫ ߛߍ߲ߔߌߕߍߛߑߓߎߙߜ߭߸ ߞߛߊߞߊ߫ –߂߇ (߀ ߞߘߐ߫) ߛߌߓߋߙߌ߫ ߕߟߋ߬ߓߋ ߝߊ߬ߙߊ ߣߴߊ߬ ߟߍ߮ ߟߎ߬ ߘߐ߫߸ ߊ߬ ߣߌ߫ ߞߛߊߞߊ߫ –߄߃ ߘߌ߫ ߟߊߞߎߕߛߞ߸ ߦߋ߲߬ ߡߍ߲ ߦߋ߫ ߕߟߋ߬ߓߋ ߞߐߞߘߐߟߊ ߘߐ߫ ߕߎ߬ߡߊ߬ߘߐ߫ ߛߍ߲ߕߑߔߌߕߍߛߑߓߎߙߜ߭ ߞߊ߲߬ߞߊ߲ ߘߐ߫. ߦߙߐ ߡߍ߲ ߣߐ߬ ߦߋ߫ ߘߊ߲߬ ߞߍ߫ ߟߊ߫ ߛߎߡߦߊߞߏ ߘߴߏ߬ ߘߐ߫ ߛߊ߫߸ ߏ߬ ߟߋ ߦߋ߫ ߏߌߡߌߦߊߞߐ߲߫ ߘߌ߫ (ߞߛߊߞߊ߫ –߇߂ ߘߌ߫). ߥߙߏ߬ߘߎ߮ ߝߢߐ ߟߎ߬ ߦߋ߫ ߘߟߊߘߍ߰ ߟߊ߫ ߕߐ߲ߞߐߟߐ߲ߛߌ߬ߣߊ ߟߋ߬ ߓߟߏ߫ ߝߏߓߐ߲ߘߊ ߟߊ߫ ߙߎ߬ߛߌ߫ ߝߊ߲߬ߓߊ ߘߐ߫߸ ߏ߬ ߟߋ ߦߋ߫ ߓߊ߲ߘߊߖߌߦߊ߫ ߓߐߣߍ߲ߢߐ߲߰ߡߊ ߟߎ߫ ߡߊߓߍ߲߬ ߠߊ߫ ߕߌ߲߬ߞߎ߬ߘߎ߲߬ ߠߎ߬ ߘߐ߫ ߡߍ߲ ߠߎ߬ ߛߌ߰ߣߍ߲߬ ߦߋ߫ ߞߊ߲߬ߞߊ߲߬ ߓߐߣߍ߲ߢߐ߲߯ߡߊ ߟߎ߬ ߘߐ߫. ߊ߬ ߥߊ߯ߕߌ ߓߍ߯ ߘߐ߫ ߞߟߊߡߊ߲ ߦߋ߫ ߞߊ߬ߙߌ߬ߝߐ ߟߋ߬ ߘߌ߫ ߊ߬ ߝߊ߲߬ߓߊ ߘߐ߫ (ߙߎ߬ߛߌ߫ ߓߊ߲ߘߊߖߌߦߊ ߕߍߡߊߞߊ߲ߞߋ ߦߋ߫ ߞߛߊߞߊ߫ ߂߀° ߠߋ߬ ߘߌ߫). ߊ߬ ߓߊ߲ߘߊߖߌߦߊ ߘߌ߫ ߛߋ߫ ߡߊߦߟߍ߬ ߟߊ߫ ߞߏߖߎ߯ߦߊ߫ ߜߙߋߟߞߊ ߕߌ߲߬ߞߎߘߎ߲ ߠߎ߬ ߘߐ߫ (ߤߊ߲߯ ߞߊ߬ ߥߊ߫ ߛߋ߫ ߞߛߊߞߊ߫ ߃߈ ߘߐ߫ ߥߙߏ߬ߘߎ߮ ߘߐ߫). ߓߊ߲ߘߊߖߌߦߊ ߔߘߋߞߋ߬ߟߋ ߡߊߦߟߍ߬ߣߍ߲߫ ߦߋ߫ ߟߋ߬ ߞߏߟߌߞߏߟߌ߫ (ߞߏߖߎ߯ߦߊ߫). ߛߋߕߐ ߘߌ߫ ߛߋ߫ ߞߟߊߦߊ߫ ߟߊ߫ ߞߊ߬ ߦߌߟߌ߲߫ ߛߌߓߋߙߌ߫ ߞߏߖߎ߯ߦߊ߫. ߞߐ߰ߖߌ߬ ߝߌ߲ ߞߐ߰ߖߌ߬ߘߊ ߦߙߐߣߍ߲ ߘߏ߫ ߟߎ߫ ߓߊ߲߬ߙߋ߲߬ߠߊ߬ߞߊ ߕߌ߲߬ߞߎߘߎ߲ ߠߋ߬ ߘߌ߫ ߛߏߗߌ߫ ߕߙߐߝߍ߬.
ߜߙߋߟߞߊ ߓߊ߲ߘߊ ߦߋ߫ ߛߊ߲ߖߌ ߣߊ߬ߟߌ (ߛߊ߲ߖߌߕߎߟߋ(ߦߊ) «pluviométrie») ߡߊߓߍ߲߬ ߠߊ߫ ߜߙߋߟߞߊ ߕߌ߲߬ߞߎߘߎ߲ ߠߎ߬ ߘߐ߫. ߣߌ߫ ߓߊߟߌߕߌ߬ ߕߌ߲߬ߞߎߘߎ߲ ߠߎ߬ ߓߙߊ߬ߞߊ߬ߓߙߊߞߊ ߦߋ߫ ߜߟߊ߬ߥߊ߯ߘߋ߲߫ ߆߀߀ ߟߋ߬ ߘߌ߫ ߛߊ߲߭ ߞߘߐ߫ ߕߟߋ߬ߓߋ ߘߐ߫߸ ߊ߬ ߣߌ߫ ߜߟߊ߬ߥߊ߯ߘߋ߲߫ ߅߂߅ ߘߌ߫ ߡߛߎߞߎ߫߸ ߊ߬ ߦߋ߫ ߖߎߙߊ߲߫ ߠߊ߫ ߜߟߊ߬ߥߊ߯ߘߋ߲߫ ߄߂߅ ߟߊ߫ ߣߝ߭ߏߛߓߌߙߛߞ (ߛߌߓߋߙߌ߫).
ߞߏߡߌ߫ ߕߎ߫ ߞߊߓߊ߲߸ ߎߙߊߟ. ߝߏߓߐ (ߣߍߣߍ) ߞߎ߲߬ߕߊ߮ ߟߊ߫ ߖߊ߲߰ߧߊ߸ ߣߍߣߍ ߣߌ߫ ߓߊ߲ߘߊߖߌߦߊ ߟߎ߫ ߟߊ߫ ߓߐߢߐ߲߯ߡߊߟߌ߫ ߘߊ߲߬ߠߊߕߊ߬ߡߌ߲߬ߣߍ߲ ߣߴߊ߬ ߢߊߞߍߣߍ߲ ߠߎ߬߸ ߏ߬ ߟߎ߬ ߞߐߝߟߌߓߊ߫ ߟߎ߫ ߟߋ߬ ߦߋ߫ ߦߋ߫ ߟߊ߫ ߖߡߊ߬ߣߊ߬ߘߋ߲ ߠߎ߬ ߟߊ߫ ߢߣߊߡߦߊ ߟߌ߬ߤߟߊ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߠߎ߬ ߡߊ߬. ߖߡߊ߬ߣߊ ߝߊ߲߭ ߡߍ߲ ߠߎ߬ ߛߎߡߊߣߍ߲߫ (ߣߍߣߍ ߘߊ߲߬ߠߊߕߊ߬ߡߌ߲߬ߣߍ߲߫ ߦߋ߫)߸ ߦߋ߲߬ ߠߎ߫ ߘߎ߰ߞߘߐ߬ߟߊ ߕߍ߫ ߦߋ߬ߟߋ߲߬ ߠߊ߫ ߡߎ߰ߡߍ߫: ߏ߬ ߦߋ߫ ߞߟߌ߫ ߟߊ߫ ߟߋ߬ ߞߏ߫ ߛߌ߲߬ߓߌ߬ߘߟߊ (ߝߊ߬ߙߊ߲߬ߛߌ ߘߐ߫ «pergélisol»߸ ߊ߲߬ߜ߭ߌߟߋ ߘߐ߫ «permafrost»߸ ߌ߬ߙߌ߬ߛߌ ߘߐ߫ «merzlota») ; ߖߌ ߛߌ߰ߣߍ߲߫ ߦߋ߫ ߘߎ߱ ߞߘߐ߫ ߞߊ߬ ߓߏ߬ߙߏ߫ (ߓߘߐ߬ߓߘߐ߸ ߓߐߘߐ߲߫) ߘߍ߰ߜߍ ߟߊߘߊ߲߫ – ߛߌߓߋߙߌ߫ ߢߊߡߌߟߏ߫ ߡߊߛߊ߬ߦߌ߬ߛߊ߬ߦߌ߬ߟߊ ߘߐ߫ : ߘߎ߰ߞߘߐ߬ߟߊ ߛߌ߲߬ߓߌ߬ߣߍ߲ ߏ߬ ߦߋ߫ ߕߙߐߟߌ ߞߍ߫ ߟߊ߫ ߞߊ߬ ߓߏ߲ ߠߎ߬ ߣߌ߫ ߟߐ߬ߟߌ߬ߝߋ߲ ߠߎ߬ ߘߊ ߜߟߍ߬ߦߊ߫ ߞߏߟߌߞߏߟߌ߫. ߣߍߣߍ (ߛߌ߲ߓߌ) ߦߋ߫ ߓߊ ߓߍ߯ ߘߐ߫ ߓߟߋ߬ߓߟߋ ߡߌ߬ߘߊ߬ ߟߊ߫ ߟߋ߬ ߞߏ߲ߓߌߕߌ߮\ߣߍߣߍߓߊ ߟߎ߫ ߣߌ߫ ߞߏ߲ߞߏߘߌ߬ߓߌ\ߘߓߊ߬ߕߊ ߟߎ߫ ߟߊ߫ ߞߊ߬ ߓߊ ߖߌ߰ߣߌ߬ߦߟߍ ߟߎ߫ ߓߍ߯ ߟߊߟߐ߬ ߞߐߘߍ߫ ; ߛߡߊ߬ߘߏ߲߬ߘߊ ߓߊ߯ ߛߋ߫߸ ߣߍߣߍߛߌ߲ߓߌ ߟߎ߬ ߥߋ߲߬ߛߋ߲ (ߦߋ߬ߟߋ߲߬ߣߍ߲) ߦߋ߫ ߞߍ߫ ߟߊ߫ ߝߐ߬ߝߐ߫ ߥߊ߬ߥߎ߬ߟߋ߬ߡߊ ߘߌ߫ ߛߐ߲߬ ߛߌߓߋߙߌ߫ ߓߊ ߓߍ߯ ߘߐ߫ ߓߟߋ߬ߓߟߋ ߞߊ߲߫. ߦߌߟߡߊ:ߙߎ߬ߛߌ߫ ߦߌߟߡߊ:ߋߙߐߔߎ߬ ߘߏ߲߬ߘߊ ߦߌߟߡߊ:ߊߖ߭ߌ߫ ߘߏ߲߬ߘߊ ߦߌߟߡߊ:ߞߙߎߝߊ߫ ߞߊ߲ߓߍ߲
ߦߊߛߌߣ ߖߊߟߏ߫
ߦߊߛߌߣ ߖߊߟߏ߫ ߡߏߦߌ߫ ߘߊ߫ ߁߈߉߇ ߞߏ߲߲ߓߌߕߌ߮ ߁߈ ߠߋ߬ ߟߊ߫ ߕߎߙߍߟ ߣߎߡߊ߬ ߛߏ ߞߣߐ߫߸ ߟߊߓߋ߫ ߕߙߐߝߍ߬ (ߞߵߊ߬ ߕߘߍ߬ ߦߋ߲߬ ߦߋ߫ ߝߊ߬ߙߊ߲߬ߛߌ߬ ߟߊ߫ ߥߙߎߣߍߦߊ ߟߊ߫)߸ ߊ߬ ߛߊ߬ ߘߊ߫ ߞߏ߲ߞߏߘߌ߬ߓߌ ߁߄\߁߉߅߄ ߠߊ߫ ߞߐߣߊߞߙߌ߫߸ ߊ߬ ߕߘߍ߬ ߦߋ߫ ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߘߏ߫ ߟߋ߬ ߘߌ߫. ߊ߬ ߟߋ ߟߋ߬ ߞߍ߫ ߘߊ߫ ߥߛߊ߬ߘߋ߲߬ ߝߟߐ ߘߌ߫ ߞߊ߬ ߥߊ߫ ߖߌ߬ߣߍ߬ ߞߐߦߌ߬ߘߊ߬ ߝߊ߬ߙߊ߲߬ߛߌ߫ ߝߊ߬ߛߏ߬ ߜߙߊ ߟߊ߫ ߞߎߡߘߊ ߣߌ߲߲߬ ߘߟߊߡߌ߬߬ߘߊ߬߬ߣߍ߲߲߫ ߦߋ߫ ߞߊ߬ ߓߐ߫ ߝߊ߬߬߬ߙߊ߲߬ߛߌ ߥߞߌߔߋߘߌߦߊ ߟߋ߬ ߘߐ߫߫.
ߞߊ߲߬ߛߓߍߟߌ
ߊ߬ ߓߊ߲߫ ߣߍ߲ ߞߊ߬ߙߊ߲ ߛߊ߲ߘߐߕߊ ߞߍ߫ ߟߊ߫ ߘߊ߬ߞߊ߯ߙߎ߫߸ ߦߊߛߌߣ ߖߊߟߏ߫ ߞߍ߬ ߘߊ߫ ߟߞߊ߬ߙߊ߲߬ߠߌ߲߬ߠߊ ߘߌ߫߸ ߞߊ߬ ߓߊ߲߫ ߞߊ߬ ߞߍ߫ ߞߙߊ߬ߡߐ ߘߌ߫ ߞߊ߬ߙߊ߲߬ߕߊ ߟߊ߫. ߊ߬ ߕߘߍ߬ ߣߍ߲ ߞߊ߬ߙߊ߲߬ߕߊ ߟߎ߬ ߛߊߞߍߟߌ ߘߐ߫߸ ߊ߬ ߞߊ߬ ߖߌ߬ߣߍ߫ ߝߊ߲߭ ߓߍ߯ ߓߍ߬ߙߍ߲߬ߓߍ߬ߙߍ߲߬ ߊ߬ ߣߌ߫ ߞߵߊ߬ ߘߐ߭ߘߏ߲߬ ߘߊߡߌ߬ߣߊ߬ ߡߌ߬ߙߌ߲߬ߘߌ ߟߎ߬ ߟߊ߫ ߝߙߋߞߋ ߟߎ߬ ߟߊ߫. ߊ߬ ߞߊ߬ ߓߘߍ߬ߓߘߍ߬ߟߌ߬ ߞߙߎߞߊ ߘߏ߫ ߜߙߋ߬ߡߊߕߍ߰ ߡߍ߲ ߜߋ߲߭ߞߘߎ߬ߣߍ߲߫ ߕߘߍ߬ ߦߋ߫ (SFIO1) ߠߊ߫. ߖߊ߯ߓߊ߫ ߞߟߍ߫ ߝߌߟߊߣߊ߲ ߕߎ߬ߡߊ ߟߊ߫߸ ߦߊߛߌߣ ߖߊߟߏ߫ ߕߘߍ߬ ߘߊ߫ ߞߟߏߜߟߍߦߟߊ ߟߎ߬ ߞߐߡߊߓߌ߲ߓߌ߲߫ ߞߙߏߝߏ ߛߌ߲߬ߝߏ߲߬ߧߊ߬ߟߌ ߘߐ߫߸ ߞߊ߬ ߖߌ߬ߣߍ߫ ߦߋߢߐ߲߯ߠߊ߫ ߞߎ߲ߕߌ߮ ߟߎ߬ ߛߋ߲߭ߘߏ߲߬. ߊ߬ ߞߎ߲߬ߕߋߟߋ߲ ߞߍ߬ߟߍ ߥߎ߬ߛߎ ߏ߬ ߟߊ߫߸ ߏ߬ ߞߊ߬ ߞߟߏߜߟߍߦߊߟߌ ߞߐ߲ߘߐ߲ ߠߊߛߴߊ߬ ߡߊ߬.
߁߉߄߅ ߣߍߣߍߓߊ ߟߊ߫߸ ߝߊ߬ߛߏ߬ߜߙߊ ߖߎ߬ߓߐ߬ߕߊ ߘߏ߫ ߟߊߝߟߐ߫ ߘߊ߫ ߝߊ߬ߙߊ߲߬ߛߌ߫. ߖߌ߬ߣߍ߬ ߡߐ߰ ߛߎߥߊ߲ߘߌߕߊ ߟߎ߬ ߛߏ߯ߙߏ߫ ߘߊ߫ ߢߊ߫ ߝߌ߬ߟߊ߫ ߡߊ߬߸ ߊ߬ ߝߟߐߡߊ ߛߏ߯ߙߏ߫ ߘߊ߫ ߝߊ߬ߙߊ߲߬ߛߌ߬ߞߊ ߟߎ߬ ߟߊ߫߸ ߝߌߟߊߣߊ߲ ߛߏ߯ߙߏ߫ ߘߊ߫ ߖߌ߬ߣߍ߬ߞߊ ߟߎ߬ ߟߊ߫ ߛߙߊߕߌ ߘߏ߫ ߟߎ߫ ߟߊ߫. ߊ߬ߟߎ߫ ߞߊ߬ ߡߏ߬ߙߌߛ ߛ߭ߋߝ߭ߊ߲ߛ ߟߊߛߎߘߊ߲߫ ߥߛߊ߬ߘߋ߲ ߘߌ߫ ߛߊ߯ߘߊ߫ ߝߟߐ ߘߐ߫߸ ߊ߬ ߣߌ߫ ߦߊߛߌߣ ߖߊߟߏ߫ ߝߣߊ߫ ߝߌߟߊߣߊ߲ ߘߐ߫. ߁߉߄߆ ߟߊ߫߸ ߦߊߛߌߣ ߖߊߟߏ߫ ߛߎߘߊ߲߫ ߘߊ߫ ߝߊ߬ߛߏ߬ ߜߙߊ ߞߎ߲߬ߠߊ߫ ߘߍ߬ߟߐ߲߬ߘߐ߬ߦߊ߬ ߞߙߎߞߊ ߟߎ߬ ߟߊ߫ ߛߙߍߘߍ ߛߟߊ ߟߊ߫߸ ߊ߬ ߟߊ߫ ߟߐ߲߬ߞߋ߬ߟߊ ߟߊߞߎߘߦߊ߫ ߕߐ߫ ߕߘߍ߬ ߦߴߊ߬ ߟߊ߫ ߛߊ߬ߦߊ ߕߎ߬ߡߊ ߟߋ߬ ߟߊ߫ ߁߉߅߄ ߞߏ߲ߞߏߘߌ߬ߓߌ ߁߄ ߠߋ߬ ߡߊ߬.
ߞߍ߲ߘߍߖߎ߲߯ߛߊ
ߖߎ߲߯ߛߊ ߓߏߟߏ߲ ߡߍ߲ ߦߋ߫ ߞߍ߲ߘߍߡߊ ߟߎ߫ ߞߊ߬ߙߊ߲߬ ߠߊ߫.
ߡߊ߬ߟߏ
ߡߊ߬ߟߏ ߦߋ߫ ߛߣߍ߬ߝߋ߲ ߠߎ߬ ߘߏ߫ ߟߋ߫ ߘߌ߫߸ ߡߍ߲ ߧߋ߫ ߛߣߍ߬ ߟߊ߫ ߡߊ߬ߘߋ߲߫ ߞߏߛߓߍ߫ ، ߊ߬ ߘߏ߲߬ ߧߋ߫ ߛߐ߲߬ߠߊ߫ ߝߣߊ߫.
ߔߌߕߊ߬
ߔߌߕߊ߬/ߝߎߕߊ߫ ߖߊߟߏ߲߫ ߞߙߎ߬ߞߊ߲߬ߠߊ ߘߎ߱ ߘߏ߫ ߟߋ߬ ߘߌ߫߸ߡߊ߯ߡߎ߲߫ ߥߙߏ߬ߘߎ߯ ߕߟߋ߬ߓߋ ߘߐ߫߸ߖߌ߬ߣߍ߬ ߞߊ߲ߓߍ߲߸ߊ߬ ߣߌ߫ ߡߊ߯ߡߎ߲ ߕߌ߲߬ߞߎߘߎ߲߫߫ ߡߙߊ߬ߓߊ߰ߘߊ߫ ߘߏ߫ ߟߋ߬ ߔߌߕߊ߬ ߘߌ߫߸ߊ߬ ߛߌ߰ߓߊ߮ ߕߎ߲߬ ߦߋ߫ ߡߐ߰ ߂߉߇ ߂߅߅ ߠߋ߬ ߘߌ߫ ߂߀߁߈ ߠߊ߫߸ߛߌ߰ߓߊ߮ ߟߎ߬ ߦߋ߫ ߝߎߟߊߞߊ߲ ߠߋ߬ ߝߐ߫ ߟߊ߫߫߸ߊ߬ߟߎ߫ ߣߌ߲߬ ߢߐ߲߰ ߕߍ߫ ߛߐ߲߬߸ߊ߬ ߟߊ߫ ߡߙߊ߬ߓߊ߰ߘߊ ߞߎߓߋߘߊ ߦߴߊ߬ߟߋ߫ ߘߌ߫ ߕߎ߲߯ߣߌ߲߫.
ߡߙߊ߬ߘߊ߬ߘߎ߯ߟߊ
ߔߌߕߊ߬ ߡߙߊ߬ߓߊ߰ߘߊ ߦߋ߫ ߡߊ߯ߡߎ߲߬ ߕߌ߲߬ߞߎߘߎ߲  ߘߐߞߎߘߎ߲ߞߎߘߎ߲߫ ߛߓߍߘߊߞߏ߫ ߢߊߓߐ߫ ߘߎ߱ ߘߏ߫ ߟߋ߬ ߘߌ߫߸ߊ߬ ߡߙߊ߬ߓߊ߰ߘߊ ߣߴߊ߬ ߡߙߊ߬ߘߊ߬ߘߎ߯ߟߊ ߟߎ߬ ߛߓߍߘߊߞߏ߫ ߘߐߞߎߘߎ߲ߞߎߘߎ߲߫ ߕߋ߲߬. ߘߐߕߟߊߣߍ߲߫ ߦߋ߫ ߡߙߊ߬ߘߊ߬ߘߎ߯ߟߊ ߟߎ߬ ߘߌ߫: ߔߌߕߌ߫ ߛߏߞߣߐߟߊ߸ ߓߊ߲ߕߌߢߍߟ߸ ߓߙߎߥߊߟߑߕߊߔߋ߫߸ ߘߐ߲ߜ߭ߐߟߑߕߎߡߊ߫߸ ߜ߭ߐ߲ߜ߭ߏߙߋ߬߸ ߟߋߦߑߡߌߙߏ߫߸ ߡߊߛߌ߫߸ ߣߌ߲ߜ߭ߍߟߊ߲ߘߋ߫߸ ߛߊ߲ߜ߭ߊߙߋߦߊ߫߸ ߛߌ߲ߕߊ߬ߟߌ߫߸ ߕߌ߲ߓߌ߫-ߡߊ߬ߘߌ߬ߣߊ߫߸ ߊ߬ ߣߌ߫ ߕߌ߲ߓߌ߫-ߕߎߣߌ߫ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߔߌߕߊ߬ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߊߝߙߌߞߌ߬ ߦߌߟߡߊ:ߡߊ߯ߡߎ߲߫
ߝߏߙߋߞߊߙߌߦߊ߫
ߝߏߙߋߞߊߙߌߦߊ߫/ ߖߌ߬ߣߍ߬ ߞߊ߲ߓߍ߲ ߡߙߊ߬ߓߊ߰ߘߊ ߟߋ߬ ߘߌ߫߸ߞߌ߲ߘߌߦߊ߫ ߕߌ߲߬ߞߎߘߎ߲ ߘߐ߫߸ߊ߬  ߦߋ߫ ߖߌ߬ߣߍ߬ ߞߊ߲ߓߍ߲ ߥߙߏ߬ߘߎ߯ߕߟߋ߬ߓߋ ߟߋ߬ ߘߐ߫߸ߊ߬ ߦߋ߫ ߖߌ߬ߣߍ߬ ߞߐ߰ߖߌ߬ߘߊ ߡߙߊ߬ߓߊ߰ߘߊ ߘߏ߫ ߟߋ߬ ߘߌ߫߸ ߓߊߟߋ߲߫ ߘߏ߫  ߞߍߣߍ߲߫ ߞߴߊ߬ ߡߙߊ߬ߓߊ߰ߘߊ ߘߐߛߊ߲߬ ߸ߊ߬ ߣߴߏ߬ ߓߍ߯ ߦߋ߫ ߥߟߋߣߍ߲߫ ߕߐ߯ ߞߋߟߋ߲ ߠߋ߬ ߟߊ߫߫߸ߊ߬ ߣߌ߫ ߛߙߊ߬ߟߏ߲߫ ߓߐߕߏ߲߫ ߕߍ߫ ߦߋ߫ ߞߎߘߍ߫ ߘߊ߲ߘߐ߫ ߟߋ߬ ߘߌ߫߫߫ ߝߏߦߌߘߊ߫߸ߛߏ߬ߛߏ ߞߊ߲ ߝߐ߫ ߟߊ߫ ߞߏߛߓߍ߫ thumb|ߝߏߙߋߞߊߙߌߦߊ߫
ߡߙߊ߬ߘߊ߬ߘߎ߯ߟߊ ߟߎ߬
ߊ߬ ߡߙߊ߬ߘߊ߬ߘߎ߯ߟߊ ߦߋ߫ ߘߎ߱ ߁߀ ߟߋ߬ ߘߌ߫߸ߏ߬ ߡߙߊ߬ߘߊ߬ߘߎ߯ߟߊ ߝߟߍ ߝߊߙߌߡߏߙߌߦߊ߫،ߝߏߙߋߞߊߙߌߦߊ ߕߊ߲ߓߊ߲߫،ߊߟߊߛߏߦߊ߫،ߓߋ߲ߕߌ߫، ߞߊ߬ߞߏߛߊ߫،ߞߊߟߌߦߊ߫،ߞߊ߬ߓߊߞߌ߬،ߡߊ߬ߝߍ߬ߙߍ߲߬ߦߊ߫،ߡߎߛߦߊ،ߣߌ߫ ߛߋ߲߬ߞߙߎ߫
ߊ߬ ߛߌ߰ߓߊ߮ ߟߎ߬
ߊ߬ ߛߌ߰ߓߊ߮ ߟߎ߫ ߟߎ߬ ߦߋ߫ߛߏ߬ߛߏ ߣߌ߫ ߝߎߟߊ ،ߣߌ߫߫߫ ߡߊ߬ߣߋ߲߬ߞߊ ߟߎ߬ ߘߌ߫،ߛߏ߬ߛߏ ߟߎ߬ ߘߎ߱ ߜߙߋ߬ߡߊ߬ߕߍ߰ߓߊ߮ ߘߌ߫߸ߝߘ
ߘߎ߱ ߡߐ߰ߓߊ߫ ߡߊߟߐ߲ߣߍ߲߫ ߠߎ߬
ߡߐ߰ߓߊ߫ ߛߌߦߊߡߊ߲߫ ߡߏߦߌߣߍ߲ ߝߏߙߋߞߊߙߌߦߊ߫ ߘߎ߱ ߞߣߐ߫߸ߊ߲ ߞߊ߫ ߡߍ߲ ߠߎ߫ ߟߐ߲߫߸ߏ߬ ߟߎ߫ ߛߙߍߘߍ߫ ߝߟߍ߫ ߣߌ߲߫
ߡߏߙߌߥߎߟߋ߲߫ ߛߌ߬ߛߋ
thumb|ߥߊߛߏߟߏ߲߫ ߔߊ߬ߔߘߊ ߟߋ߬ ߟߊߓߊ߯ߙߊߣߍ߲߫ ߦߋ߫ ߞߎߡߘߊ ߣߌ߲߬ ߠߊ߫߸ ߞߵߏ߬ ߛߊߓߎ ߞߴߊ߬ߟߎ߫ ߛߎ߬ߘߎ߲߬ߧߊ (ߡߎߣߎ߲ߧߊ߫) ߘߌ߫ ߡߊ߬ߘߌ߬ߣߊ߫ ߞߎߘߊ߫ ߛߌ߬ߛߋ ߟߎ߬ ߟߊ߫ ߡߊ߲߬ߛߊ߬ߦߊ ߘߐ߬ߝߐ ߞߏߟߏ߲ߛߏߣߍ߲߫ ߦߋ߫ ߝߏߟߏ߲ߣߍ߲߬ߜߍ߫ ߘߐ߬ߝߐ ߟߋ߬ ߢߣߊ߫ ߡߍ߲ ߠߎ߬ ߦߋ߫ ߞߋߟߋ߲߫ ߘߌ߫ ߝߊߦߌߘߊ߫ ߘߐ߫. ߡߏߙߌ߫ ߥߎߟߋ߲߫ ߡߍ߲ ߣߴߊ߬ ߞߘߐ߬ߞߍ߫ ߎߛߎߡߊߣߌ߲߬ ߛߌ߬ߛߋ ߣߊ߬ ߘߊ߫ ߞߊ߬ ߓߐ߫ ߛߋ߬ߘߎ߯, ߏ߬ ߟߎ߫ ߟߋ߬ ߣߊ߬ ߘߊ߫ ߞߙߎ߬ߡߊ ߟߎ߬ ߡߊߜߍ߲߫ ߛߌ߱ ߟߊ߫ ߝߏߟߏ߲ߣߍ߲߬ߜߍ߫ ߖߡߊ߬ߣߊ ߘߐ߫. ߏ߬ ߟߎ߫ ߟߋ߬ ߞߊ߬ ߛߌ߬ߟߡߊ߬ߦߊ ߟߊߘߏ߲߬ ߦߋ߲߬ ߞߊ߬ ߓߊ߲߫ ߞߵߊ߬ߟߎ߫ ߖߘߍ߬ ߞߍ߫ ߡߊ߲߬ߛߊ ߟߎ߬ ߘߌ߫߸ ߞߊ߬ ߦߋ߲߬ ߕߋ߬ ߞߊ߬ ߛߌ߰ߢߐ߲߰ ߞߊߝߏ ߟߎ߬ ߞߍ߬ߟߍ߫ ߞߊ߬ ߡߊ߲߬ߛߊ߬ߟߊ߫ ߞߎߘߊ߫ ߜߙߋ߬ߡߊߕߍ߰ ߛߊ߫.
ߘߐ߬ߝߐ
ߡߏߙߌߥߎߟߋ߲߫ ߣߴߊ߬ ߦߋ߫ ߟߊ ߞߊ߬ߙߊ߲߬ߘߋ߲߬ ߖߡߊ ߓߘߊ߫ ߛߌߦߊߦߊ߫ ߢߊ߫ ߡߊ߬߸ ߡߍ߲ ߘߌ߫ ߛߋ߫ ߊ߬ߟߋ ߡߊ߬ߞߏ ߘߏ߫ ߢߊ߬ ߟߊ߫߸ ߊ߬ ߞߵߊ߬ ߝߴߊ߬ ߞߘߐ߬ߞߍ߫ ߎߛߎߡߊߣߌ߲߬ ߢߍ߫ ߞߏ߫ ߊ߬ߟߎ߬ ߦߋ߫ ߖߤߊ߬ߘߌ߬ ߞߍߟߍ ߓߋ߬ ߊ߬ߟߎ߫ ߖߋ߬ߕߌ ߟߎ߬ ߞߊ߲߬ ߞߵߊ߬ߟߎ߫ ߟߊߘߏ߲߬ ߘߌ߯ߣߊ ߘߐ߫߸ ߏ߬ ߝߣߊ߫ ߞߵߊ߬ ߖߋ߬ߓߌ߬ ߏ߬ ߟߋ ߘߐ߫ ߞߏ߫: ߌ ߞߴߌ ߡߙߌ߫ ߞߏ߫ ߛߎ߮ ߏ߬ ߡߵߏ߬ ߞߐ߫ ߘߋ߬߸ ߊ߬ ߝߟߍ߫ ߓߊ߫ ߒߠߋ ߣߴߌߟߋ ߞߣߐ߬ߘߐ߬ߝߟߌ߬ߡߍ߬ߣߍ߲߬ߕߐ ߟߋ߬ ߛߋ߫ ߘߊ߫ ߝߏߟߏ߲ߣߍ߲߬ߜߍ߫ ߦߊ߲߬߸ ߊ߬ߟߎ߫ ߓߘߴߊ߬ߟߎ߫ ߓߐ߫ ߊ߲ ߣߌ߫ ߤߙߍ ߓߍ߯ ߕߍ߫ ߞߊ߬ ߘߏ߲߬ ߊ߲ ߣߌ߫ ߜߊ߬ߟߏ ߓߍ߯ ߕߍ߫߸ ߌߟߋ ߡߴߌ ߡߙߌ߫ ߏ߬ ߟߎ߬ ߟߊ߫ ߥߊߟߢߌߡߊ ߛߙߊ߬ ߞߏ ߡߊ߬ ߝߏ߫ ߞߵߏ߬ ߟߎ߫ ߞߐ ߘߐߞߏ߬ ߥߢߊߞߊ߫ ߝߌߘߊ ߟߊ߫߸ ߊ߬ ߝߴߏ߬ ߕߍ߫ ߓߋ߲߬ߓߋ߬ߞߙߋ߬ߕߋ߬ߦߊ (ߝߌߛߙߌߟߐ߲ߓߊߟߌߦߊ) ߟߋ߬ ߘߌ߫ ߛߊ߫؟ ߒ߬ߓߊ߬ ߒ ߞߊ߫ ߞߎߡߊ߫ ߛߎ߮ ߏ߬ ߡߍ߲߫ ߌ ߟߴߏ߬ ߞߐ߫ ߡߎ߰ߡߍ߫.
ߡߏߙߌߥߎߟߋ߲߫ ߣߵߊ߬ ߦߋ߫ ߟߴߊ߬ ߣߴߊ߬ ߞߘߐ߬ ߕߍ߫ ߡߙߌ߫ ߞߋߟߋ߲߫ ߞߊ߲߬ ߊ߬ ߞߏߢߊ ߘߐ߫߸ ߊ߬ ߡߊ߫ ߓߐ߫ ߊ߬ ߡߙߌߦߊ ߞߊ߲߬ ߛߊ߫߸ ߒ߬ߞߵߊ߬ ߞߵߊ߬ ߡߝߊ߫ ߞߵߏ߬ ߟߊߥߟߌ߬ ߊ߬ ߞߘߐ߬ߞߍ߫ ߡߊߢߌ߬ߣߊ ߡߊ߬߸ ߊ߬ ߣߌ߫ ߛߊ߫ ߏ߬ ߞߊߣߊ߬ ߊ߬ ߞߏߝߐ߫ ߊ߬ߟߎ߫ ߖߋ߬ߕߌ ߟߎ߬ ߢߍ߫ ߏ߬ ߟߎ߬ ߦߋ߫ ߞߴߊ߬ ߟߊߝߍ߭ ߘߌ߫߸ ߊ߬ ߞߵߊ߬ ߞߐߛߊ߬ߦߌ߫ ߊ߬ ߞߘߐ߬ߞߍ߫ ߞߵߊ߬ ߝߴߏ߬ ߢߍ߫ ߞߴߊ߬ ߓߘߴߊ߬ ߞߘߐ߬ ߟߊ߫ ߞߎߡߊ ߦߋ߫ ߕߎ߬ߢߊ߬ ߞߊ߬ ߞߟߍ߬ ߞߏ ߟߊߟߐ߬ ߔߋߎ߫߸ ߞߏ߫ ߣߴߊ߬ߟߋ߬ ߓߊ߲߫ ߘߊ߫ ߘߋߣߍ߲ ߠߎ߬ ߞߊ߬ߙߊ߲߬ ߠߊ߫ ߞߊ߬ ߓߊ߲߫߸ ߞߏ߫ ߣߌ߫ ߡߐ߰ߓߊ ߟߎ߬ ߓߊ߲߫ ߘߊ߫ ߟߏ߲ ߡߍ߲߸ ߞߏ߫ ߦߋ߲߬ ߘߌ߫ ߞߍ߫ ߡߏߙߌ߫ ߖߡߊߣߊ ߘߌ߫ ߟߏ߲ ߘߏ߫. ߞߏ߬ߣߵߊ߬ ߞߵߏ߬ ߟߊߥߌ߬ߟߌ߫ ߟߋ߬ ߛߴߊ߬ ߘߌ߫ ߛߴߊ߬ ߟߊ߫ ߝߙߍ߬ ߞߎߘߊ ߟߎ߬ ߢߊߢߌߣߌ߲ ߘߊߡߌ߬ߣߊ߫ ߟߴߊ߬ ߝߙߍ߫ ߡߊ߬߸ ߊ߬ ߞߐ߬ߘߐ߫ ߢߌ߬ߣߊߡߊ߬. ߏ߬ ߟߋ ߡߊ߬߸ ߊ߬ ߥߊ߫ ߘߴߊ߬ ߝߐ߫ ߊ߬ ߞߘߐ߬ ߢߍ߫ ߞߏ߫ ߓߊߏ߬ ߞߊ߬ߙߊ߲߬ߘߋ߲ ߠߎ߬ ߓߘߊ߫ ߛߌߦߊߦߊ ߘߊߡߌ߬ߣߊ߫߸ ߞߴߏ߬ ߘߐ߫ ߊ߬ߟߋ߬ ߦߴߊ߬ ߝߍ߬ ߞߊ߬ ߘߎ߰ ߞߎߘߊ߫ ߕߍ߰ ߏ߬ ߟߎ߬ ߘߊߢߌߣߌ߲߫ ߞߊ߲ ߡߊ߬߸ ߏ߬ ߝߣߊ߫ ߞߵߏ߬ ߞߋߟߊ ߓߌ߬ߟߊ߫ ߡߊ߲߬ߛߊ ߜߊ߰ ߡߊ߬. ߡߊ߲߬ߛߊ ߟߊ߫ ߘߌ߬ߢߍ ߞߐ߬ߣߐߡߊ߬ ߛߊ߫߸ ߡߏߙߌߥߎߟߋ߲߫ ߞߊ߬ ߦߙߐ߫ ߞߎߘߊ ߡߍ߲ ߦߌ߬ߘߊ߬߸ ߘߌ߬ߢߍ߬ ߞߍ߫ ߘߊ߫ ߦߋ߲߬ ߡߊ߬.
ߛߘߊߞߊ߫ ߓߐ
ߡߏߙߌߥߎߟߋ߲߫ ߓߊ߲ ߞߐ ߘߐ߫ ߊ߬ ߟߊ߫ ߓߟߏߘߐߓߍ߲ ߠߎ߬ ߓߍ߯ ߟߊ߫߸ ߊ߬ ߞߊ߬ ߞߋߟߊ ߟߐ߬ ߊ߬ ߞߘߐ߬ ߣߌ߫ ߜߊ߱ ߡߊ߬ ߞߴߊ߬ ߦߴߊ߬ ߝߍ߬ ߞߊ߬ ߛߏ ߣߌ߫ ߡߌ߬ߛߙߌ ߟߎ߬ ߛߘߊߞߊ ߓߐ߫ ߖߎߡߊ߫ ߣߊ߬ߕߐ ߡߊ߬. ߏ߬ ߞߋߟߊ ߟߊߖߍ߲ߛߍ߲߫ ߘߊ߫ ߖߡߊ߬ߣߊ ߝߊ߲߭ ߓߍ߯ ߟߊ߫ ߞߐߘߍ߫. ߛߏ ߓߍ߯ ߞߵߊ߬ ߕߊ߫ ߡߊ߬ߜߍ߲߬ ߗߋ߫ ߡߊ߬ߘߌ߬ߣߊ߬ ߞߎߘߊ߫߸ ߜߊ߱ ߖߍ߬ߘߍ ߞߊ߬ ߣߌ߬ߛߌ߫ ߉ ߓߐ߫.
ߖߊ߬ߡߊ ߟߊߞߎ߲ߣߍ߲߸ ߊ߬ߟߎ߫ ߞߊ߬ ߓߌߦߊ߲߫ ߞߊ߲ߠߊߕߍ߮ ߞߍ߫ ߥߎ߬ߙߊ ߏ߬ ߟߊ߫ ߞߊ߬ ߛߌ߬ ߓߟߏߘߐߓߍ߲ ߠߎ߬ ߟߊ߫. ߡߏߙߌߥߎߟߋ߲߫ ߞߵߊ߬ ߦߌ߬ߘߊ߬ ߞߏ߫ ߓߌߦߊ߲ ߕߐ߬ ߕߏߣߍ߲ ߠߎ߬ ߘߌ߫ ߞߊ߲ߠߊߕߍ߰ ߛߐ߱ߡߊ߬߸ ߞߴߏ߬ ߛߏ߬ߓߏ ߞߍ߲ߘߍ ߟߋ߬ ߘߏ߲߬ ߘߐߝߘߊ߫ ߕߐ߫ ߦߋ߫. ߖߊ߬ߡߊ ߛߌ߬ ߘߊ߫ ߕߏߟߏ߲ ߣߌ߫ ߘߐ߲߭ ߠߎ߬ ߟߊ߫߸ ߡߏߙߌߥߎߟߋ߲߫ ߝߣߊ߫ ߛߌ߬ ߘߴߊ߬ ߟߊ߫ ߞߊ߬ߙߊ߲߬ߘߋ߲ ߠߎ߬ ߟߊߘߎ߲ߓߎ ߞߊ߲߬ ߞߍ߬ߟߍ ߞߍ߫ ߢߊ ߟߎ߬ ߟߊ߫߸ ߊ߬ ߣߴߊ߬ߟߎ߫ ߦߋ߫ ߞߍ߬ߟߍ ߞߍ߫ ߟߊ߫ ߞߐߙߍߦߊ ߡߍ߲ ߠߊ߫.
ߓߌߦߊ߲ ߣߌ߫ ߡߐ߰ ߛߘߊߞߊ
ߞߣߍ ߓߐߣߍ߲ ߞߊ߬ ߛߎ߲߰ߕߟߋ ߛߋ߫߸ ߡߐ߰ߓߊ ߟߎ߬ ߞߊ߬ ߓߌߦߊ߲ ߠߎ߬ ߞߊ߲ߠߊߕߍ߰ ߞߏ ߖߡߊ߬ߙߌ߬ߦߊ߫߸ ߖߊ߬ߡߊ ߞߊߘߌߣߍ߲ ߓߌߦߊ߲߫ ߞߊ߲ߠߊߕߍ߮ ߣߴߊ߬ ߓߛߏ ߟߎ߬ ߘߐ߫߸ ߡߏߙߌߥߎߟߋ߲߫ ߞߊ߬ ߓߋߟߋ߲ߠߊ߫ ߡߊߛߌߟߊ߲ߣߍ߲ߓߊ߫ ߘߐߞߊ߬ߙߊ߲߫ ߕߊ߲߬ ߞߏ߫: ߡߐ߰ߓߊ ߟߎ߬ ߏ߬ ߟߋ߫ ߡߎ߬ߕߎ߲߫ ߊߟߊ߫ ߛߊ߬ߥߏ߫߸ ߊߟߎ߫ ߛߊ߬ߥߏ߫, ߣߴߊ߬ ߝߐ߫ ߘߊ߫ ߞߏ߫ ߡߌ߬ߛߙߌ߬ ߞߊߟߊ߲ߞߋ ߣߌ߲߬ ߓߘߊ߫ ߟߐ߬ ߞߊ߬ߝߏ ߡߍ߲ ߞߣߐ߫߸ ߞߏ߫ ߖߏ߬ ߓߊߕߏ ߣߌ߫ ߓߏߟߌ ߣߌ߫ ߘߎ߬ߘߊ߬ ߛߐ ߣߌ߫ ߞߏ߬ߡߊ߬ ߟߊ߬ߓߐ ߟߎ߫ ߦߋ߫ ߞߍ߫ ߟߊ߫ ߘߎ߰ߞߟߏ߬ ߞߋߟߋ߲ ߏ߬ ߞߊ߲߬ ߡߎߣߎ߲߬߸ ߏ߬ ߟߎ߫ ߓߊ߬ߕߏ ߕߍ߫ ߓߍ߲߬ ߊߟߊ߫ ߡߊ߬߸ ߊ߬ ߕߍ߫ ߓߍ߲߬ ߞߋߟߊ ߡߊ߬߸ ߊ߬ ߕߍ߫ ߓߍ߲߬ ߒߠߋ ߡߏߙߌߥߎߟߋ߲߫ ߖߘߍ߬ߞߊߣߌ߲ ߡߊ߬; ߒ߬ߓߊ߬ ߓߏߟߌ ߘߏ߫ ߣߊ߬ߣߍ߲߫ ߓߊ߯ ߞߍ߫ ߡߐ߰ ߛߌ߫ ߓߟߏ߫ ߦߊ߲߬ ߓߌ߬߸ ߊ߬ ߞߍ߫ ߘߊ߫ ߣߊ߬ߡߊ ߘߌ߫ ߥߟߊ߫ ߞߏ߬ߡߊ߬ ߥߟߊ߫ ߏ߬ ߟߎ߫ ߕߊ߬ߣߊ߫߸ ߏ߬ ߓߍ߯ ߦߋ߫ ߣߵߊ߬ ߕߊ ߘߌ߫ ߞߵߊ߬ ߖߋ߬ߣߌ߲߫߸ ߏ߬ ߟߋ ߊߟߊ߫ ߛߊ߬ߥߏ߫ ߊߟߎ߫ ߛߊ߬ߥߏ߫: ߡߐ߱ ߟߎ߬ ߝߟߐߣߍ߲ ߖߊߡߊ߲߫ ߠߊ߫߸ ߊ߬ ߞߐ߯ߙߍߦߊ߫ ߘߴߊ߬ ߟߊ߫ ߞߊ߬ߙߊ߲߬ߠߊ߬ߘߋ߲ ߠߎ߬ ߡߊ߬߸ ߏ߬ ߟߎ߫ ߣߊ߬ ߘߊ߫ ߕߋ߬ ߖߊ߬ߡߊ ߘߐ߫ ߞߟߍ߬ߟߊ߲ ߠߎ߬ ߘߌ߫ ߞߵߊ߬ߟߎ߫ ߛߊ߲ߞߎ߲߫. ߡߐ߰ ߘߊ߲ߘߐ ߡߍ߲ ߠߎ߬ ߓߐ߫ ߘߴߊ߬ ߘߐ߫߸ ߏ߬ ߟߎ߫ ߟߋ߬ ߥߊ߫ ߥߊ߫ ߘߊ߫ ߛߊ߲߬ߞߊ ߟߊߕߋ߬ ߊ߬ߟߎ߬ ߞߐߡߐ߮ ߟߎ߬ ߟߊ߫߸ ߒ߬ߓߊ߬ ߡߏߙߌߥߎߟߋ߲߫ ߠߊ߫ ߣߛߌ߬ ߛߘߊ߬ߞߊ߬ ߓߐ ߟߊߓߊ߲߫ ߘߊ߫ ߡߐ߰ ߛߘߊߞߊ ߡߊ߬ ߕߋ߲߬ ߠߋ߫.
ߒ߬ߓߊ߬ ߡߏߙߌߥߎߟߋ߲߫ ߓߘߊ߫ ߓߐ߫ ߡߏߙߌߘߋ߲ߦߊ ߟߊ߫ ߟߵߏ߬ ߘߴߌ ߞߘߐ߫ ߞߊ߬ ߞߍ߫ ߞߟߍ߬ߡߊ߲ߛߊ ߘߌ߫߸ ߞߊ߬ ߞߙߏ߬ߡߊ ߟߎ߬ ߟߊ߫ ߡߊ߲߬ߛߊ߬ߦߊ ߓߊ߲߫ ߞߊ߬ ߛߌ߬ߛߋ߬ ߡߊ߲߬ߛߊ߬ߓߏ߲ ߘߊߡߌ߬ߣߊ߬.
ߝߏߟߏ߲ߣߍ߲߬ߜߍ߫ ߞߍ߬ߟߍ ߣߴߊ߬ ߕߏ߲ߓߏ߲
ߝߏߟߏ߲ߣߍ߲ߜߍߞߊ ߟߎ߬ ߓߐߣߍ߲ ߏ߬ ߞߊ߬ߟߊߡߊ߬߸ ߊ߬ߟߎ߫ ߞߵߊ߬ߟߎ߫ ߛߌ߰ ߡߏߙߌ߫ ߞߟߍ ߘߐߞߐ߬ߣߐ߲ ߛߌ߱ ߘߐ߫߸ ߦߊ߬ߣߌ߲߫ ߞߙߏ߬ߡߊ ߏ߬ ߟߎ߬ ߞߍߕߐ߫ ߦߴߊ߬ߟߎ߫ ߓߟߏߘߐߓߍ߲߬ ߠߊ߫ ߡߏߙߌߥߎߟߋ߲߫ ߞߍ߬ߟߍ ߟߊ߫ ߞߟߍ߬ ߞߋߟߋ߲߫ ߘߌ߫߸ ߏ߬ ߟߎ߬ ߥߊ߫ ߘߴߊ߬ߟߎ߫ ߛߌ߰ ߡߊ߬ߞߊ߲߬ߞߊ߲߬ߠߌ߲ ߛߌ߱ ߘߐ߫߸ ߒ߬ߓߊ߬ ߏ߬ ߟߋ ߞߊ߬ ߛߌߟߊ ߘߌ߫ ߛߌ߬ߛߋ ߡߊ߬ ߛߊ߫. ߡߏߙߌߥߎߟߋ߲߫ ߞߵߊ߬ ߘߐߓߍ߲߬ ߖߡߊ߬ߣߊ ߞߐ߲ߛߐ߲ߧߊ߫ ߞߊ߲ ߡߊ߬ ߏ߬ ߟߋ ߘߐ߫ ߛߊ߫߸ ߞߊ߬ ߛߏ ߟߎ߫ ߞߋ߬ߟߋ߲߬ߞߋߟߋ߲߫ ߡߌߘߊ߫ ߤߊ߲߯ ߞߵߊ߬ ߓߍ߯ ߟߊߞߎߙߊ߲߫.
ߊ߬ ߓߊ߯ ߛߋ߫ ߛߏ ߡߍ߲ ߠߊ߫߸ ߊ߬ ߘߴߏ߬ ߡߐ߰ߘߐ߬ߜߍ ߟߎ߬ ߝߊ߰ ߞߊ߬ ߝߏߣߌ߲ߞߋ ߟߎ߬ ߞߍ߫ ߓߟߏߡߐ (ߖߐ߲߭) ߘߌ߫ ߞߵߊ߬ߟߎ߫ ߝߋ߬ߙߋ߫߸ ߛߏ߫ ߝߟߐ ߟߎ߬ ߞߍߣߍ߲ ߕߋ߲߬߸ ߏ߬ ߖߍ߲ߛߍ߲߫ ߘߊ߫ ߞߊ߬ߝߏ ߝߊ߲߭ ߓߍ߯ ߟߊ߫ ߞߐߘߍ߫߸ ߏ߬ ߞߍ ߡߌ߬ߙߌ߲߬ߘߌ ߟߎ߬ ߞߊ߬ ߞߍ߬ߟߍ ߞߘߐߞߊ߬ ߞߊ߬ ߝߎ߲ߘߌ߫ ߞߊ߬ ߝߏߟߏ߲ߣߍ߲߬ߜߍ߫ ߘߐߞߏߟߏ߲ ߕߏ߫߸ ߏ߬ ߟߋ ߝߊ߲߭ ߞߊ߬ ߦߋ߲߬ ߞߍ߫ ߥߎߟߊ߫ ߟߊߞߏߟߏ߲ ߣߌ߫ ߛߏ߬ߓߏ ߟߎ߬ ߡߊߛߌ߰ ߦߌߟߊ ߟߎ߫ ߘߌ߫߸ ߞߊ߬ ߡߏߙߌߥߎߟߋ߲߫ ߣߴߊ߬ ߞߐߓߌߟߊߘߋ߲ ߠߎ߬ ߕߏ߫ ߦߋ߲߬ ߟߊ߫.
ߞߙߎ߬ߞߘߐ߫ ߞߟߊߓߍ߲
ߡߏߙߌߥߎߟߋ߲߫ ߓߊ߲ߣߍ߲ ߝߏߟߏ߲ߣߍ߲߬ߜߍ߫ ߕߋ߬ ߟߊ߫ ߞߵߊ߬ ߛߌ߰ߓߊ߮ ߟߎ߬ ߟߊߝߋߝߋ߫߸ ߊ߬ ߞߊ߬ ߗߋ ߓߌ߬ߟߊ߫ ߞߙߏ߬ߞߘߐ߬ߞߊ ߟߎ߬ ߡߊ߬ ߞߴߏ߬ ߟߎ߬ ߦߋ߫ ߣߌߛߐ߲ߞߐ ߛߙߊ߬ ߊ߬ߟߋ ߢߍ߫߸ ߊ߬ ߣߌ߫ ߞߵߊ߬ߟߎ߫ ߟߊ߫ ߟߐ߯ߝߍ ߟߊߦߌ߬ߙߌ߲߬ߘߌ߫ ߊ߬ߟߋ߬ ߓߘߊ߸ ߏ߬ ߟߎ߫ ߞߵߊ߬ ߝߐ߫ ߞߴߊ߬ߟߎ߫ ߕߴߏ߬ ߞߍ߫ ߟߊ߫, ߊ߬ ߥߊ߫ ߘߊ߫ ߘߏ߲߬ ߖߊ߬ߡߊ ߕߎ߫ ߘߐ߫ ߦߋ߲߬ ߟߐ߯ߟߏ߲ ߡߊ߬ ߞߊ߬ ߡߐ߱ ߟߎ߬ ߝߊ߰ ߞߵߊ߬ߟߎ߫ ߓߟߏߝߋ߲ ߠߎ߬ ߝߏ߫߸ ߞߊ߬ ߓߊ߲߫ ߞߊ߬ ߛߎ߯ߝߍ ߟߊߦߟߍ߬ߡߊ߲߫ ߡߊ߬ߘߌ߬ߣߊ߫ ߞߎߘߊ߫ ߘߌߦߊߜߏߦߊ ߟߊ߫.
ߏ߬ ߟߎ߬ ߥߊ߫ ߘߴߏ߬ ߢߊߝߐ߫ ߒߝߊ߬ ߞߊ߬ߓߊ߫ ߢߍ߫ ߏ߬ߖߣߍ߫߸ ߏ߬ ߞߵߊ߬ ߖߊ߬ߛߙߋ߬ߡߊ߬ߟߊ߫ ߛߌ߬ߛߋ ߢߍ߫ ߞߴߊ߬ ߦߋ߫ ߟߐ߯ߟߐ߫ ߘߏߣߌ߲ ߠߎ߬ ߟߊߛߊ߬ߦߌ߫ ߊ߬ߟߎ߫ ߕߌ߱ ߟߎ߫ ߡߊ߬߸ ߞߊ߬ ߞߊ߲߬ߞߊ߬ߘߌ߬ߡߊ߬ߟߊ ߞߴߊ߬ ߢߍ߫߸ ߡߏߙߌߥߎߟߋ߲߫ ߡߊ߫ ߛߐ߲߬. ߒߝߊ߬ ߞߊ߬ߓߊ߫ ߞߵߊ߬ ߟߊ߫ ߞߍ߬ߟߍ ߘߏ߲߬ ߊ߬ ߘߐ߯ߞߍ߫ ߓߟߏ߫ ߞߵߊ߬ߟߎ߫ ߟߥߊ߫ ߞߙߏ߬ߞߘߐ߫: ߡߏߙߌߥߎߟߋ߲߫ ߣߵߏ߬ ߡߍ߲߫ ߠߊ߸ ߊ߬ ߥߟߌ߬ ߘߊ߫ ߞߵߏ߬ ߞߎ߲߬ߓߍ߲߬ ߦߋ߲߬ ߛߊ߫ ߞߍ߬ߟߍ ߞߊߣߊ߬ ߞߴߊ߬ ߟߊ߫ ߞߎߓߋߘߊ ߟߊ߫ ߡߊ߬ߘߌ߬ߣߊ߬ ߞߎߘߊ߫.
ߊ߬ߟߎ߫ ߞߊ߬ ߞߍ߬ߟߍ ߛߏ߲ߛߙߏߡߴߊ߬ ߘߐ߫ ߛߏ߯ߓߙߋ߫߸ ߘߊ߬ߡߊ߲߬ߛߊ߫ ߛߋ߫ ߓߘߊ߫ ߞߍ߫ ߡߏߙߌߥߎߟߋ߲߫ ߠߊ߫ ߞߍ߬ߟߍ ߟߊ߫ ߞߵߊ߬ ߘߟߊߛߌ߰ ߖߛߊ ߘߏ߫ ߞߣߐ߫: ߡߏߙߌߥߎߟߋ߲߫ ߞߊ߬ ߕߟߋ߬ ߦߙߌߞߊ߫ ߞߍ߫ ߛߊ߲߬ߛߊ߲ ߞߣߐ߫ ߦߋ߲߬߸ ߥߊ߫ ߞߍ߫ ߘߴߊ߬ ߛߌ߬ߛߍ߬ߘߋ߬ߣߍ߲߫ ߡߌ߬ߘߊ߬ ߟߊ߫ ߗߐߞߎ߬ߡߐ߫; ߞߊ߬ ߓߍ߲߬ ߡߊ߲߬ߛߊ ߟߊ߫ ߖߊ߬ߡߊߙߌ ߡߊ߬߸ ߊ߬ߟߎ߫ ߕߎ߲߬ ߕߴߊ߬ ߝߊ߰ ߞߏ߫ ߘߐ߫ ߞߊ߬ ߓߍ߲߬ ߊ߬ߟߎ߬ ߟߊ߫ ߘߌ߯ߣߊ߫ ߞߋߟߋ߲ߢߐ߲߯ߦߊ ߡߊ߬߸ ߞߏ߬ߣߌ߲߬ ߞߊ߬ ߓߍ߲߬ ߡߏߙߌߥߎߟߋ߲߫ ߢߍߛߌߟߊ߲ߢߍ ߡߊ߬߸ ߞߵߊ߬ ߝߊ߰ ߛߴߊ߬ ߞߊߣߵߊ߬ ߞߐߝߍߣߍ߲߫ ߊ߬ߟߎ߫ ߡߊ߬ ߟߏ߲ ߘߏ߫ ߦߏ߫ ߊ߬ ߞߊ߬ ߡߍ߲ ߛߎ߮ ߞߍ߫ ߜߊ߰ ߟߊ߫.
ߊ߬ ߟߊ߫ ߞߟߍ߬ߘߋ߲߬ ߕߟߊߓߊ߯ߕߐ ߟߎ߬ ߥߊ߫ ߘߴߏ߬ ߖߊ߲߬ߖߏ߲ ߠߊߞߊ߬ߟߌ߬ ߛߏ߫߸ ߏ߬ ߞߍ ߊ߬ ߘߋ߲ߞߍ߫ ߛߙߋ߫ ߓߙߎߟߊߦߌ ߟߊߛߌ߰ ߘߴߊ߬ ߣߐ߭ ߘߐ߫ ߜߡߊ߫߸ ߊ߬ߟߋ ߞߵߊ߬ ߓߌ߬ߟߊ߬ ߘߊߞߎ߲ ߡߍ߲ ߘߐ߫߸ ߏ߬ ߝߣߊ߫ ߞߵߊ߬ ߕߊ߬ ߦߋ߲߬ ߠߋ߬ ߝߏ߫ ߞߊ߬ ߜߟߍ߬ߦߴߊ߬ ߝߊ߬ ߘߌ߫.
ߦߟߌߝߐ ߣߌ߫ ߦߌߟߡߊߛߙߋ ߟߎ߫
ߦߌߟߡߊ:ߡߏߙߌߥߎߟߋ߲߫ ߛߌ߬ߛߋ ߦߌߟߡߊ:ߊߝߙߌߞߌ߬ ߕߟߋ߬ߓߋ ߘߐ߬ߝߐ ߦߌߟߡߊ:ߡߊ߲߬ߘߋ߲߫ ߥߙߏ߬ߘߎ߮ ߡߊ߲߬ߛߊ߬ߟߊ ߦߌߟߡߊ:ߝߊ߯ߘߐߞߍ߫ ߁߉߲ ߡߊ߲߬ߛߊ ߘߏ߫ ߦߌߟߡߊ:ߞߊ߬ ߛߊ߬ ߞߟߊߘߊ ߘߐ߫ ߦߌߟߡߊ:ߝߏߟߏ߲ߣߍ߲߬ߜߍ߫ ߡߊ߲߬ߛߊ߬ߟߊ ߦߌߟߡߊ:ߡߊ߬ߘߌ߬ߣߊ߫ ߛߌ߬ߛߋ߬ ߡߊ߲ߛߊ ߟߎ߫
ߞߍ߲ߘߍߡߌߙߌ߲ߘߌߛߓߍ
ߣߌߡߊ ߣߌ߫ ߝߍߘߍ߲ߝߋ߲ ߠߎ߫ ߡߌ߬ߙߌ߲߬ߘߌ߬ߛߓߍ.
ߙߣߊ߬ߝ߭ߊ߬ߟߏߣߊ߫ ߃߲
ߙߣߊ߬ߝ߭ߊߟߏߣߊ߬ ߃߲، ߡߏߦߌ߫ ߘߊ߫ ߙߖ߭ߊߝߍ߲ߘߙߊߤߋߕߌ߫ ߕߐ߮ ߟߋ߬ ߘߌ߫ ߁߈߆߁ ߣߍߣߍߓߊ ߂߂ ߟߴߊ߬ ߣߴߊ߬ ߛߊ߬ ߘߊ߫ ߢߊߣߌ߲ߡߊߓߏߙߌ ߘߐ߫ ߁߉߁߇ ߘߓߊ߬ߕߊ ߂߃ ߡߊ߬߸ ߊ߬ߟߋ ߟߋ߬ ߦߋ߫ ߡߘߊ߬ߜ߭ߊߛߑߞߊߙߌ߫ ߡߊ߲߬ߛߊ߬ߡߛߏ߫ ߟߊ߬ߓߊ߲ ߘߌ߫.
ߊ߬ ߡߊ߲߬ߛߦߊ߬ ߘߊ߫ ߁߈߈߃ ߞߊ߬ߙߌ߬ߝߐ ߃߀ ߣߌ߫ ߁߈߉߇ ߞߏ߲ߞߏߜߍ ߂߈ ߟߋ߬ ߕߍ߫، ߥߎ߬ߛߎ ߏ߬ ߟߋ ߟߊߞߙߐ߬ߛߌ߫ ߘߴߊ߬ ߟߊ߫ ߛߋߞߏߦߊ ߟߎ߬ ߦߌ߬ߘߊ ߘߌ߫ ߞߊ߬ ߣߊ߬ ߟߊߓߊ߲߫ ߖߊߝߏߦߊ ߡߊ߬ ߞߟߏߜߟߍ߬ߦߊ ߘߐ߫ ߝߊ߬ߙߊ߲߬ߛߌ߫ ߞߎ߲߬ߠߊ߬ߛߌ߮ ߟߊ߫ ߥߙߎߣߍߦߊߟߌ ߣߊ߬ߕߊ ߘߊߞߘߐ߫. ߊ߬ ߟߊ߫ ߝߏߣߌ߲ߞߋߦߊ ߘߐ߫߸ ߊ߬ ߛߎߥߊ߲ߘߌ߫ ߘߊ߫ ߡߊ߲߬ߛߊ߬ߡߛߏ ߙߣߊ߬ߝ߭ߊߟߏߣߊ߬ ߂߲ ߣߘߐ߬ߓߌߟߊ ߘߌ߫߸ ߏ߬ ߡߍ߲ ߕߘߍ߬ ߦߴߊ߬ ߕߍߣߍ߲߫ ߘߌ߫. ߦߏ߫ ߡߊ߲߬ߛߊ߬ߡߛߏ߫ ߝߌ߬ߟߊ ߡߍ߲ ߠߎ߬ ߞߐ߲߬ ߘߴߊ߬ ߢߍ߫߸ ߙߣߊ߬ߝ߭ߊߟߏߣߊ߬ ߞߊ߬ ߝߘߎ ߟߋ߬ ߛߐ߬ߘߐ߲߬߸ ߡߍ߲ ߘߐߓߍ߲߬ߣߍ߲߫ ߦߋ߫ ߓߘߍ߬ߓߘߍ߬ߟߌ ߞߎ߲߬ ߠߴߊ߬ ߣߌ߫ ߙߍߣߌߟߊߌߊߙߌߝ߭ߐߣߌ߫ ߕߍ߫߸ ߡߍ߲ ߕߘߍ߬ ߦߋ߫߸ ߞߊ߬ ߓߍ߲߬ ߏ߬ ߛߎ߯ߦߊ ߡߊ߬ ߞߏߕߌ߯ ߝߟߐߦߊ ߟߐ߬ߘߎ߮ ߘߐ߫، ߊ߬ߟߋ ߕߘߍ߬ ߦߋ߫ ߡߊ߲߬ߛߊ߬ߟߊ ߕߋ߬ߟߋ߲ ߞߎ߲߬ߠߊ߬ߛߌ߰ߟߌ ߜߟߊ߬ߟߊߛߌ߰ ߟߊ߫، ߊ߬ ߣߌ߫ ߞߵߊ߬ ߞߐߞߊ߲ߞߏ ߟߎ߬ ߡߙߊ߬. ߙߣߊ߬ߝ߭ߊߟߏߣߊ߬ ߞߵߊ߬ ߞߊߘߊ߲߫ ߞߐ߲ߛߐ߲ߧߊߟߌ ߡߊߕߊ߲߬ߞߊ ߘߐ߫ ߊ߬ ߣߌ߫ ߞߵߊ߬ ߟߊ߫ ߕߋߙߌߦߊ ߝߊ߲߬ߞߊߘߏ߲߬ ߞߊ߬ߝߏ߫ ߘߍ߬ߣߍ߲ ߣߌ߫ ߓߙߌߕߊ߲ߓߊ߫ ߟߎ߫ ߝߍ߬ ߊ߬ ߟߊ߫ ߡߊ߲߬ߛߊ߬ߦߊ ߞߎ߲߬ߕߊ߮ ߓߍ߯ ߞߘߐ߫. ߝߊ߬ߙߊ߲߬ߛߌ߫ ߟߊ߫ ߓߋ߬ߒ߬ߞߊ߬ߣߌ߲ ߘߊ߲ߞߊ߲ߠߊ߫ ߛߏ ߞߐ߰ߖߌ߬ߘߊ ߟߎ߫ ߞߊ߲߬، ߊ߬ ߣߴߊ߬ߟߎ߫ ߟߊ߫ ߞߍߒߞߊ߲ߠߌ߲ ߞߎߓߋߘߊ ߊ߲ߕߣߊߣߊߙߌߝ߭ߏ߫ ߞߊ߲߬߸ ߏ߬ ߟߋ ߥߊ߫ ߘߊ߫ ߟߊߓߊ߲߫ ߡߊ߲߬ߛߊ ߟߊ߫ ߞߎߓߋ ߡߌ߬ߘߊ ߡߊ߬ ߁߈߉߅ ߟߊ߫߸ ߞߊ߬ ߡߊ߲߬ߛߊ߬ߓߏ߲ ߛߊ߲߬ߗߡߍ߬ߕߌ߮ ߟߊ߫ ߡߊ߲߬ߕߎ߬ߙߋ߬ߦߊ ߣߴߊ߬ ߟߊ߫ ߓߘߍ߬ߓߘߍ߬ߟߌ ߖߘߍ߬ߕߐ߲߬ߕߌ߰ߦߊ ߟߊߛߴߊ߬ ߘߊ߲߬ ߠߊ߫.
ߝߊ߬ߙߊ߲߬ߛߌ߬ ߞߐ߲ߛߐ߲ߧߊߟߌ ߞߎ߲߬ߠߊ߬ߛߌ߮ ߡߍ߲ ߘߐߓߍ߲߬ ߛߊ߲߬ ߞߎߘߊ ߕߘߍ߬ ߦߋ߫ ߖߡߊ߬ߣߊ ߞߣߐ߫߸ ߏ߬ ߟߎ߫ ߞߊ߬ ߞߏߕߌ߯ ߝߟߐ ߙߍߣߌߟߊߌߊߙߌߝ߭ߐߣߌ߫ ߟߥߊ߫ ߢߊߣߌ߲ߡߊߓߏߙߌ ߘߐ߫ ߊߟߌߗ߭ߋ߫. ߙߣߊ߬ߝ߭ߊߟߏߣߊ߬ ߣߴߊ߬ ߟߊ߫ ߡߊ߲߬ߛߊ߬ߓߏ߲ ߞߣߐ߫ ߡߐ߮ ߟߎ߬ ߖߡߊ߬ߙߌ߬ߦߊ߫ ߘߊ߫ ߕߏߟߌ ߟߊ߫ ߡߊ߲߬ߛߊ߬ߡߛߏ߫ ߞߎߓߋ ߞߣߐ߫، ߞߏ߬ߣߌ߲߬ ߡߌ߬ߙߌ߲߬ߘߌ ߞߟߏߜߟߍߦߊߟߌ߫ ߕߏ߯ߝߏ ߘߏ߫ ߥߟߌ߬ߣߍ߲߸ ߡߍ߲ ߢߍߡߌ߬ߘߊ߬ߣߍ߲߫ ߕߘߍ߬ ߦߋ߫ ߡߋߣߊߟߊ߲ߓߊ߫ ߟߎ߫ ߓߟߏ߫߸ ߊ߬ ߣߌ߫ ߝߊ߬ߙߊ߲߬ߛߌ߫ ߛߌ߬ߣߦߊ߬ ߓߍ߲ߓߍ߲ߓߍ߲ ߘߏ߫ ߟߊߞߏߟߐ߲ߣߍ߲ ߡߊ߲߬ߛߊ߬ߓߏ߲ ߞߣߐ߫߸ ߏ߬ ߟߋ ߞߊ߬ ߝߊ߬ߙߊ߲߬ߛߌ߬ߞߊ ߟߎ߬ ߟߐ߬ ߊ߬ ߟߥߊ߫ ߟߊ߫ ߢߊߣߌ߲ߡߊߓߏߙߌ ߘߐ߫ ߙߋߣߌߦߐ߲ ߕߌ߲ ߘߐ߫ ߁߈߉߇ ߟߊ߫. ߙߍߣߌߟߊߌߊߙߌߝ߭ߐߣߌ߫ ߛߊ߬ ߘߊ߫ ߛߊ߲߬ ߞߋߟߋ߲ ߏ߬ ߡߎ߰ߡߍ ߟߊ߫، ߏ߬ ߝߣߊ߫ ߞߐ߫ ߥߛߎ߬ߣߍ߲߫ ߠߊ߫ ߙߣߊ߬ߝ߭ߊߟߏߣߊ߬ ߝߣߊ߫ ߟߊ߫ ߥߊ߫ ߘߊ߫ ߓߏ߲ (villa) ߘߏ߫ ߟߴߊߟߌߗ߭ߋ߫߸ ߊ߬ ߣߴߊ߬ ߟߊ߫ ߘߋ߲ߓߦߊ ߡߐ߰ ߦߙߌߞߊߖߊ߲ ߠߎ߬. ߡߊ߲߬ߛߊ߬ߡߛߏ ߣߴߊ߬ ߝߍ߬ߡߐ߮ ߡߍ߲ ߠߎ߬ ߕߘߍ߬ ߦߴߊ߬ ߝߍ߬߸ ߏ߬ ߟߎ߫ ߓߍ߯ ߞߊ߬ ߡߊ߬ߘߍ߬ߡߍ߲߬ߠߌ߲ ߠߎ߬ ߣߌ߫ ߢߣߊߡߦߊ ߘߐ߫ ߡߍ߲ߘߌߦߊ ߟߎ߬ ߛߐ߬ߘߐ߲߬: ߊ߬ߟߎ߫ ߝߊ߲߭ ߠߊ߫ ߥߊ߫ ߘߊ߫ ߔߊ߬ߙߌ߬. ߙߣߊ߬ߝ߭ߊߟߏߣߊ߬ ߟߊ߫ ߘߌ߬ߢߍ߬ߟߊ߬ߢߌ߬ߣߌ߲߬ ߓߟߏߕߍ߰ߓߊߟߌ ߣߴߊ߬ ߕߊ߫߸ ߘߌ߬ߢߍ߬ ߡߊ߫ ߞߴߊ߬ ߡߊ߬ ߢߊ߫ ߛߌ߫ ߡߊ߬ ߘߏ߲߬ߠߌ߲ ߠߊ߫ ߡߘߊ߬ߜ߭ߊߛߑߞߊߙ.
ߊ߬ ߛߊ߬ ߘߊ߫ ߖߋ߬ߟߌ߬ߛߌ߬ߟߊ߬ ߜߋߘߋ߲ (ߖߋ߬ߟߌ߬ߛߎ ߞߍߟߌ ߞߊ߬ ߖߋ߬ߟߌ߬ߛߌߟߊ ߜߋߘߋ߲߫ «embolie») ߓߟߏ߫ ߊ߬ ߟߊ߫ ߓߏ߲ ߠߴߊߟߌߗ߭ߋ߫ ߁߉߁߇ ߟߴߊ߬ ߛߊ߲߬ ߅߅ ߡߊ߬. ߊ߬ ߝߎ߬ߙߋ ߛߐ߰ ߘߊ߫ ߓߌ߬ߙߌ ߟߋ߬ ߡߴߊߟߌߗ߭ߋ߫ ߦߋ߲߬، ߞߊ߬ ߣߊ߬ ߕߴߊ߬ ߓߎ߰ߘߌ ߟߊߦߟߍ߬ߡߊ߲߬ ߠߴߏ߬ ߞߐ߫ ߛߊ߲߬ ߂߁ ߞߐߝߍ߬ ߊ߲ߕߣߊߣߊߙߌߝ߭ߏ߫߸ ߞߊ߬ ߥߴߊ߬ ߓߍߟߍ߲߫ ߙߊߖ߭ߏߤߋߙߌߣߊ߬ ߞߊߓߙߎ ߘߐ߫ (ߘߊߝߍ߬) ߡߊ߲ߗ߭ߞߊߡߌߦߊߘߣߊ߫ ߙߏߝ߭ߊ ߞߣߐ߫.
ߡߊ߲߬ߛߊ߬ߡߛߏ߫ ߙߣߊ߬ߝ߭ߊߟߏߣߊ߬ ߃߲ ߖߌ߬ߦߊ߬ߓߍ
ߙߖ߭ߊߝߍ߲ߘߙߊߤߋߕߌ߫ ߕߘߍ߬ ߦߋ߫ ߊ߲ߘߙߌߦߊ߲ߕߑߛߌߡߌߦߣߊߕߙߊ߫ ߘߋ߲ߡߛߏ ߣߌ߫ ߡߊ߲߬ߛߊ߬ߡߛߏ ߙߊߞߋ߬ߕߊߞߊ߬߸ ߊ߬ ߦߋ߫ ߡߊ߲߬ߛߊ߫ ߊ߲ߘߙߌߦߊߣߊ߲ߔߏߍ߲ߣߌߡߋߙߌߣߊ߬ ߡߊ߬ߡߊ߬ߙߋ߲߬ߡߛߏ߫ ߣߌ߫ ߡߊ߲߬ߛߊ߫ ߙߊߘߡߊ߫ ߁߭ ߣߌ߫ ߡߊ߲߬ߛߊ߬ߡߛߏ ߙߣߊ߬ߝ߭ߊߟߏߣߊ߬ ߁߭ ߟߎ߫ ߓߋ߲ߡߛߏ߫ (ߡߊ߬ߞߍ ߥߟߊ߫ ߡߊ߬ߡߛߏ߬ ߘߋ߲ «nièce»).
ߊ߬ ߛߐ߬ߘߐ߲߬ ߕߎߡߊ ߟߊ߫߸ ߏ߬ ߞߵߊ߬ ߕߍ߬ߘߍ߫ ߟߋ߬ ߙߣߊ߬ߝ߭ߊߟߏߣߊ߬ ߟߊ߫ ߡߊ߲߬ߛߊ߬ߦߊ ߓߘߊ߫ ߞߎ߲߬ߝߊ߰. ߊ߬ ߘߋ߲ߞߍ߫ ߙߊߘߡߊ߫ ߟߋ߬ ߕߘߍ߬ ߦߋ߫ ߖߡߊ߬ߣߊ ߡߙߊ߬ ߟߊ߫ ߞߊ߬ߦߌ߯ ߁߈߆߁ ߘߓߊ߬ߓߌߟߊ ߁߆ ߟߊ߫. ߞߏ߬ߣߵߏ߬ ߝߊ߰ ߘߊ߫ ߁߈߆߃ ߟߊ߫. ߡߊ߲߬ߛߊ߫ ߙߊߛߏߤߍߙߌߣߊ߬ ߝߘߎߡߊ ߕߍߣߍ߲ߘߋ߲߫\ߓߏߙߌ߲ߘߋ߲ ߦߟߍ߬ ߘߊ߫ ߡߊ߲߬ߛߊ߬ߦߊ ߟߊ߫߸ ߒ߬ߓߊ߬ ߏ߬ ߟߋ ߦߋ߫ ߝߏߣߌ߲ߞߋ߫ ߙߖ߭ߊߝߍ߲ߘߙߊߤߋߕߌ߫ ߕߍߣߍ߲߫ ߘߌ߫ ߛߊ߫߸ ߡߍ߲ ߞߟߌ߫ ߘߊ߫ ߞߏ߫ ߙߣߊ߬ߝ߭ߊߟߏߣߊ߬، ߡߍ߲ ߦߟߍ߬ ߘߊ߫ ߡߊ߲߬ߛߊ߬ߦߊ ߟߊ߫. ߝߏߣߌ߲ߞߋ ߙߖ߭ߊߝߍ߲ߘߙߊߤߋߕߌ߫ ߛߐ߰ ߘߊ߫ ߟߊߛߣߍ ߟߋ߬ ߡߊ߬ ߙߣߊ߬ߝ߭ߊߟߏߣߊ߬ ߂߲ ߓߟߏ߫ ߊ߬ ߟߊ߫ ߞߊ߬ߙߊ߲߬ߕߊ߬ ߟߊ߬ߘߏ߲ ߛߌ߬ߞߛߊߓߌ ߘߐ߫. ߡߊ߲߬ߛߊ߬ߡߛߴߏ߬ ߞߵߊ߬ ߦߌ߬ߘߊ߬ ߞߏ߫ ߝߴߊ߬ ߡߊ߬ߞߍ߬ߘߋ߲ ߦߋ߫ ߘߎ߲߬ߘߎ߬ߡߊ߬ ߞߊߙߊ߲ ߞߍ߫ "ߟߐ߲ߘߐ߲߫ ߡߌߛ߭ߐ߲ߣߍߙߋ߫ ߛߏ߬ߛߊߌߕߌ߬" ߟߊ߫. ߊ߬ ߟߊߘߏ߲߬ ߘߴߏ߬ ߞߐ ߡߊߟߑߜ߭ߊߛ߭ ߔߏ߰ߕߌ߮ ߟߎ߬ ߟߊ߫ ߝߘߏ߬ߓߊ߬ ߞߊߙߊ߲ߕߊ ߟߊ߫.
ߞߵߊ߬ ߕߘߍ߬ ߙߣߊ߬ߝ߭ߊߟߏߣߊ߬ ߝߟߐߡߊ ߦߋ߫ ߟߥߊ߬ߟߌ߬ߟߌ ߘߏ߫ ߟߎ߫ ߞߍ߫ ߟߊ߫߸ ߦߴߊ߬ ߕߘߍ߬ ߦߋ߫ ߡߊߝߌ߲߬ ߠߊ߫ ߢߊ ߡߍ߲ ߞߏ߫ «ߡߊ߲߬ߛߊ߬ߡߛߏ ߡߙߊ߬ ߞߍ߬ߟߊ» ߟߋ߬ ߕߘߍ߬ ߦߴߊ߬ ߘߌ߫߸ ߣߴߏ߬ ߕߍ߫ ߡߛߏ߬ ߡߊ߲ߛߊ ߛߎ߯-ߎ߯-ߛߎ߫ ߞߊ߬ ߢߐ߲߮ ߣߐ߬ߘߐߓߌ߬ߟߊ߬ ߞߵߊ߬ ߕߊ߬ ߙߊߖ߭ߏߤߋߙߌߣߊ߬ (߁߈߆߃) ߡߊ߬߸ ߊ߬ߟߎ߫ ߕߘߍ߬ ߦߋ߫ ߞߊ߬ߝߏ ߞߎ߲߬ߕߌ߰ߦߊ ߟߐ߬ߘߎ߮ ߜߟߌߦߕߊ ߟߋ߬ ߢߊ߬ ߟߊ߫߸ ߟߥߊ߬ߟߌ߬ߟߌ߬ ߝߊ߲ߞߊ ߢߊ߬ߕߣߐ߬ߡߊ ߕߘߍ߬ ߦߋ߫ ߞߏߕߌ߯ ߝߟߐ ߟߋ߬ ߓߟߏ߫ ،ߙߍߣߌߟߊߌߊߙߌߝ߭ߐߣߌ߫ ߡߍ߲ ߕߘߍ߬ ߦߋ߫ ߙߣߊ߬ߝ߭ߊߟߏߣߊ߬ ߂߲ ߝߘߎߡߊ ߘߌ߫߸ ߏ߬ ߡߊ߫ ߘߋ߲߫ ߛߐ߬ߘߐ߲߬߸ ߝߏߣߌ߲ߞߋ߫ ߙߖ߭ߊߝߍ߲ߘߙߊߤߋߕߌ߫ ߟߋ߬ ߞߙߍߞߙߍ߫ ߘߊ߫ ߡߊ߲߬ߛߊ߬ߦߊ ߗߍߕߊߓߊ߮ ߘߌ߫߸ ߏ߬ ߞߍ߫ ߘߊ߫ ߡߊ߲߬ߛߊ߬ߘߋ߲߫ ߙߊߞߋߕߊߞߊ߬ ߟߊ߫ ߛߊ߬ߦߊ ߟߋ߬ ߞߐ߫.